cyanic-selkie/wikianc huggingface dataset:
ᱵᱟᱸᱠᱩᱲᱟ ᱦᱚᱱᱚᱛ
ᱧᱩᱛᱩᱢ ᱪᱷᱟᱹᱴᱷᱭᱟᱹᱨ
‘ᱵᱟᱸᱠᱩᱲᱟ ‘ ᱟᱹᱲᱟᱹᱵᱟᱠᱷᱲᱟ ᱟᱭᱢᱟ ᱦᱚᱲ ᱢᱩᱫᱨᱮ ᱠᱟᱛᱷᱟ ᱨᱟᱯᱟᱪᱟᱜ ᱢᱮᱱᱟᱜᱼᱟ । ᱠᱳᱞ-ᱢᱩᱸᱰᱟ ᱠᱚᱣᱟᱜ ᱯᱟᱹᱨᱥᱤ ᱛᱮ ᱳᱲᱟ ᱥᱮ ᱲᱟ ᱥᱟᱵᱟᱫᱽ ᱨᱮᱱᱟᱜ ᱢᱮᱱᱮᱫ ᱫᱚ ᱵᱚᱥᱚᱛᱤ । ᱵᱟᱸᱠᱩ ᱟᱹᱲᱟᱹ ᱨᱮᱱᱟᱜ ᱢᱮᱱᱮᱫ ᱫᱚ ᱪᱟᱭᱞᱟᱪᱩᱭᱞᱩ, ᱪᱷᱚᱛᱷᱱᱟᱜᱽᱯᱩᱨ ᱢᱟᱞᱵᱷᱩᱢᱤ ᱨᱮᱱᱟᱜ ᱚᱝᱥᱚ । ‘ᱵᱟᱸᱠᱩᱲᱟ’ ᱧᱩᱛᱩᱢ ᱫᱚ ᱵᱟᱸᱠᱟ ᱥᱟᱵᱟᱫ ᱠᱷᱚᱱ ᱦᱮᱪ ᱟᱠᱟᱱᱟ ᱢᱮᱱᱛᱮ ᱟᱭᱢᱟ ᱦᱚᱲ ᱠᱚ ᱢᱚᱱᱮᱭᱮᱫᱟ । ᱱᱚᱣᱟ ᱦᱚᱱᱚᱛ ᱨᱮᱱ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱧᱩᱛᱩᱢᱟᱱ ᱫᱮᱵ ᱠᱚ ᱢᱩᱫᱨᱮ ᱢᱤᱫᱴᱟᱹᱝ ᱠᱟᱱᱟᱭ ᱫᱷᱚᱨᱢᱚᱛᱟᱠᱚ । ᱚᱱᱟ ᱠᱚᱨᱮᱱ ᱦᱚᱲ ᱩᱱᱤ ᱫᱮᱵ ‘ᱵᱟᱸᱠᱩᱲᱟ ᱨᱟᱭ’ ᱧᱩᱛᱩᱢ ᱛᱮᱠᱚ ᱦᱚᱦᱚᱣᱟᱭ ᱠᱟᱱ ᱛᱟᱦᱮᱱᱟ । ᱚᱱᱟ ᱠᱚᱨᱮᱱ ᱧᱩᱛᱩᱢᱟᱱ ᱜᱚᱢᱠᱮ ᱠᱚᱣᱟᱜ ᱠᱟᱛᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱮᱱᱟᱜ ᱥᱚᱫᱚᱨ ᱵᱟᱸᱠᱩᱲᱟ ᱧᱩᱛᱩᱢ ᱦᱤᱩᱭ ᱟᱠᱟᱱᱟ ᱱᱚᱣᱟ ᱥᱟᱦᱟᱨ ᱛᱷᱟᱯᱚᱱ ᱟᱠᱟᱫ ᱱᱚᱣᱟ ᱴᱚᱴᱷᱟ ᱨᱮᱱ ᱜᱳᱥᱴᱷᱤᱯᱚᱛᱤ ᱱᱮᱛᱟ ᱵᱟᱸᱠᱩ ᱨᱟᱭ ᱟᱜ ᱧᱩᱛᱩᱢᱛᱮ । ᱟᱨᱦᱚᱸ ᱮᱴᱟᱜ ᱧᱩᱛᱩᱢᱟᱱ ᱜᱚᱢᱠᱮ ᱠᱚᱣᱟᱜ ᱠᱟᱛᱷᱟ ᱞᱮᱠᱟᱛᱮ, ᱵᱤᱥᱱᱩᱯᱩᱨ ᱨᱮᱱ ᱨᱟᱡᱟ ᱵᱤᱨ ᱦᱟᱢᱵᱤᱨ ᱨᱮᱱ ᱒᱒ ᱜᱚᱴᱟᱝ ᱠᱚᱲᱟ ᱢᱩᱫᱨᱮ ᱧᱩᱛᱩᱢᱟᱱ ᱠᱚᱲᱟ ᱵᱤᱨ ᱵᱟᱸᱠᱩᱲᱟ ᱟᱜ ᱧᱩᱛᱩᱢᱛᱮ ᱱᱚᱣᱟ ᱧᱩᱛᱩᱢ ᱦᱩᱭ ᱟᱠᱟᱱᱟ ᱾ ᱨᱟᱡᱟ ᱵᱤᱨ ᱦᱟᱢᱵᱤᱨ ᱟᱡᱟᱜ ᱨᱟᱡᱽᱡᱚ ᱒᱒ᱜᱚᱴᱟᱝ ᱦᱟᱹᱴᱤᱝ ᱨᱮᱭ ᱦᱟᱹᱴᱤᱝ ᱞᱮᱫᱟ ᱾ ᱢᱤᱫ ᱢᱤᱫ ᱴᱚᱴᱷᱟ ᱢᱤᱫ ᱢᱤᱫ ᱠᱚᱲᱟ ᱠᱚ ᱦᱟᱹᱴᱤᱝ ᱨᱮᱠᱚ ᱧᱟᱢ ᱞᱮᱫᱟ । ᱡᱚᱭᱵᱮᱞᱤᱭᱟᱹ ᱴᱚᱴᱷᱟ ᱫᱚ ᱵᱤᱨ ᱵᱟᱸ ᱠᱩᱲᱟ ᱟᱜ ᱵᱷᱟᱜ ᱨᱮ ᱯᱟᱲᱟᱣ ᱞᱮᱱᱟ । ᱩᱱᱤᱜᱮ ᱵᱟᱸᱠᱩᱲᱟ ᱥᱟᱦᱟᱨ ᱫᱚᱭ ᱛᱮᱭᱟᱨ ᱨᱟᱠᱟᱵ ᱞᱮᱫᱟ । ᱟᱨᱦᱚᱸ ᱠᱚ ᱞᱟᱹᱭᱟ, ‘ᱵᱟᱸᱠᱩᱲᱟ’ ᱧᱩᱛᱩᱢ ᱫᱚ ‘’ᱵᱟᱱᱠᱩᱸᱰᱟ’” ᱧᱩᱛᱩᱢ ᱨᱮᱱᱟᱜ ᱵᱟᱹᱲᱤᱪ ᱧᱩᱛᱩᱢ । ‘ᱵᱟᱱᱠᱩᱸᱰᱟ’ ᱟᱹᱲᱟᱹ ᱨᱮᱱᱟᱜ ᱢᱮᱱᱮᱫ ᱫᱚ ᱢᱚᱬᱮ ᱜᱚᱴᱟᱝ ᱢᱟᱨᱟᱝ ᱯᱩᱠᱷᱲᱤ । ᱢᱟᱨᱮ ᱥᱚᱨᱠᱟᱨᱤ ᱠᱟᱜᱚᱡ ᱯᱚᱛᱨᱚ ᱠᱚᱨᱮ ᱫᱚ ᱤᱝᱨᱮᱡᱤ Bacoonda ᱧᱩᱛᱩᱢ ᱧᱟᱢ ᱟᱠᱟᱱᱟ ।
ᱯᱨᱚᱥᱟᱥᱚᱱ ᱵᱤᱵᱷᱟᱜ
ᱵᱟᱸᱠᱩᱲᱟ ᱦᱚᱱᱚᱛ ᱨᱮ ᱢᱳᱴ ᱯᱮᱭᱟ ᱢᱚᱦᱤᱚᱠᱩᱢᱟ ᱢᱮᱱᱟᱜᱼᱟ ᱾ ᱱᱚᱣᱟ ᱠᱚᱫᱚ ᱦᱩᱭᱩᱜ ᱠᱟᱱᱟ -
ᱱᱚᱣᱟ ᱢᱚᱦᱚᱠᱩᱢᱟ ᱠᱚᱨᱮᱱᱟᱜ ᱢᱳᱴ ᱒᱓ ᱜᱚᱴᱟᱝ ᱵᱚᱱᱚᱛ ᱢᱮᱱᱟᱜᱼᱟ । ᱱᱚᱣᱟ ᱠᱚᱫᱚ ᱦᱩᱭᱩᱜ ᱠᱟᱱᱟ - [[File:Bankura Tehsil map-bn.svg|thumb|350px|right|ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱵᱞᱚᱠ ᱠᱚᱫᱚ- ᱤᱸᱫᱽᱯᱩᱨ, ᱤᱱᱫᱟᱥ , ᱳᱱᱰᱟ , ᱠᱳᱛᱩᱞᱯᱩᱨ , ᱠᱷᱟᱛᱲᱟ , ᱜᱚᱝᱜᱟᱡᱚᱞᱜᱷᱟᱹᱴᱤ , ᱪᱷᱟᱛᱱᱟ , ᱡᱚᱭᱯᱩᱨ , ᱛᱟᱞᱰᱟᱝᱨᱟ , ᱯᱟᱛᱨᱚᱥᱟᱭᱮᱨ , ᱵᱚᱲᱤᱚᱡᱳᱲᱟ , ᱵᱟᱸᱠᱩᱲᱟ ᱑ ᱟᱨ ᱒ , ᱵᱤᱥᱱᱩᱯᱩᱨ , ᱢᱮᱡᱤᱭᱟ , ᱨᱟᱭᱯᱩᱨ , ᱨᱟᱹᱱᱤᱵᱟᱸᱫᱷ , ᱥᱟᱞᱛᱳᱲᱟ , ᱥᱟᱨᱮᱸᱜᱟ , ᱥᱤᱢᱞᱟᱯᱟᱞ , ᱥᱳᱱᱟᱢᱩᱠᱷᱤ , ᱦᱤᱨᱵᱟᱸᱫᱷ ৷
ᱵᱟᱸᱠᱩᱲᱟ ᱨᱮ ᱢᱳᱴ ᱯᱮᱭᱟ (᱓) ᱯᱩᱨᱚᱥᱚᱵᱷᱟ ᱢᱮᱱᱟᱜᱼᱟ । ᱱᱚᱣᱟ ᱠᱚᱫᱚ ᱦᱩᱭᱩᱜ ᱠᱟᱱᱟ – ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱯᱳᱹᱭᱨᱚᱥᱚᱝᱛᱷᱟ ᱫ ᱚ ᱦᱩᱭᱩᱜ ᱠᱟᱱᱟ ᱥᱳᱱᱟᱢᱩᱠᱷᱤ ।
ᱚᱛᱱᱚᱜ
ᱦᱚᱱᱚᱛ ᱨᱮᱭᱟᱜ ᱥᱟᱢᱟᱝ ᱱᱟᱠᱷᱟ ᱨᱮ ᱫᱚ ᱵᱮᱝᱜᱚᱞ ᱨᱮᱭᱟᱜ ᱴᱟᱺᱰᱤ ᱴᱤᱠᱩᱡ ᱟᱨ ᱯᱟᱪᱮ ᱱᱟᱠᱷᱟ ᱨᱮ ᱫᱚ ᱪᱷᱚᱴᱟ ᱱᱟᱜᱽ ᱯᱩᱨ ᱩᱥᱩᱞ ᱦᱟᱥᱟ ᱥᱟᱶ ᱡᱚᱲᱟᱣ ᱢᱮᱱᱟᱜ ᱟᱠᱟᱫᱟ ।
ᱠᱟᱹᱣᱰᱤ ᱟᱹᱨᱤ
ᱵᱟᱸᱠᱩᱲᱟ ᱦᱚᱱᱚᱛ ᱫᱚ ᱠᱟᱹᱣᱰᱤ ᱟᱹᱨᱤ ᱞᱮᱠᱟ ᱛᱮ ᱛᱟᱭᱱᱚᱢ ᱦᱚᱱᱚᱛ ᱠᱟᱱᱟ ᱟᱨ ᱵᱟᱹᱲᱛᱤ ᱠᱟᱭᱛᱮ ᱪᱟᱥ ᱟᱵᱟᱫᱽ ᱨᱮ ᱜᱮ ᱴᱮᱦᱥᱱᱰ ᱢᱮᱱᱟᱜ ᱟᱠᱟᱫᱟ᱾ ᱦᱚᱱᱚᱛ ᱨᱮᱭᱟᱜ ᱥᱟᱭ ᱠᱟᱲᱟ ᱗᱐% ᱦᱤᱥ ᱟᱨᱡᱟᱣ ᱜᱮ ᱪᱟᱥ ᱟᱵᱟᱫᱽ ᱠᱷᱚᱱ ᱦᱤᱡᱩᱜ ᱠᱟᱱᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱯᱩᱨᱱᱤᱭᱟ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱓,᱕᱙᱖,᱒᱙᱒ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱟᱢᱫᱟᱡᱽ ᱞᱤᱛᱷᱩᱣᱱᱤᱭᱟ ᱫᱤᱥᱚᱢ ᱥᱚᱢᱟᱱ ᱟᱨᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱠᱚᱱᱮᱠᱴᱤᱠᱟᱴ ᱯᱚᱱᱚᱛ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱾ ᱱᱤᱭᱟ. ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱘᱐ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱜᱟᱺᱴ ᱠᱤᱞᱚᱢᱤᱴᱚᱨ ᱡᱟᱭᱜᱟ ᱨᱮ ᱕᱒᱓ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱒.᱖᱔%᱾ ᱵᱟᱠᱩᱲᱟ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱕᱔ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱐.᱙᱕% ᱾
᱒᱐᱐᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ, ᱵᱟᱸᱠᱩᱲᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱛᱟᱦᱮ ᱠᱟᱱᱟ ᱞᱮᱠᱷᱟ ᱜᱩᱴ ᱓,᱑᱙᱑,᱘᱒᱒ ᱡᱚᱱᱟ, ᱱᱩᱠᱩ ᱢᱩᱫᱽ ᱨᱮ ᱑,᱖᱓᱔,᱕᱖᱑ ᱡᱚᱱᱟ ᱫᱚ ᱦᱮᱨᱮᱞ ᱟᱨ ᱑,᱕᱕᱗,᱒᱖᱑ ᱡᱚᱱᱟ ᱫᱚ ᱢᱟᱭᱡᱤᱣ ᱠᱟᱱᱟ ᱠᱚ᱾ ᱑᱙᱙᱑ ᱥᱮᱨᱢᱟ ᱠᱷᱚᱱ ᱒᱐᱐᱑ ᱥᱮᱨᱢᱟ ᱦᱟ.ᱵᱤᱡ ᱜᱮ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱵᱟ.ᱰᱚᱜ ᱨᱮᱭᱟᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ- ᱑᱓.᱗᱙ ᱦᱤᱥ, ᱚᱠᱟ ᱫᱚ ᱜᱚᱴᱟ ᱯᱚᱪᱷᱤᱢ ᱵᱮᱝᱜᱚᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱗.᱘᱔% ᱦᱤᱥ᱾ ᱱᱟᱝᱜᱽᱨᱟᱦᱟ ᱨᱮᱭᱟᱜ ᱦᱚᱲ ᱠᱮᱠᱷᱟ ᱫᱚ ᱛᱟᱦᱮ ᱠᱟᱱᱟ ᱒᱓᱕,᱒᱖᱔ ᱡᱚᱱᱟ ᱦᱚᱲ ᱵᱚᱫᱚᱞ ᱛᱮ ᱒,᱙᱕᱖,᱕᱕᱖ ᱡᱚᱱᱟ ᱛᱟᱦᱮ ᱠᱟᱱᱟ ᱾
᱑᱘᱗᱒ ᱥᱮᱨᱢᱟ ᱨᱮ ᱯᱟ.ᱦᱤᱞ ᱫᱷᱟᱣ ᱦᱚᱲ ᱞᱮᱠᱷᱟ ᱫᱚ ᱦᱩᱭ ᱞᱮᱱᱟ ᱾ ᱱᱤᱛ ᱛᱤᱱᱟ.ᱜ ᱢᱟᱨᱟᱝ ᱡᱟᱭᱜᱟ ᱢᱮᱱᱟᱜᱼᱟ, ᱱᱚᱱᱰᱮ ᱙᱖᱘,᱕᱙᱗ ᱡᱚᱱᱟ ᱛᱟᱦᱮ ᱠᱟᱱᱟ ᱾ ᱑᱙᱐᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱛᱮ ᱙᱐.᱗% ᱦᱚᱲ ᱫᱚ ᱵᱟᱝᱜᱽᱞᱟ ᱨᱮᱭᱟᱜ ᱦᱩᱰᱤᱧ ᱯᱟᱹᱨᱥᱤ ᱨᱚᱲᱮᱫᱟ ᱾  ᱚᱱᱟ ᱦᱩᱰᱤᱧ ᱯᱟᱹᱨᱥᱤ ᱨᱮᱭᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱨᱚᱲᱤ ᱵᱚᱞᱤ, ᱚᱠᱟ ᱫᱚ ᱮᱴᱟᱜ ᱦᱚᱱᱚᱛ ᱠᱚᱨᱮ ᱦᱚ ᱠᱚ ᱵᱮᱵᱷᱟᱨᱮᱫ ᱠᱟᱱᱟ ᱾ ᱥᱟᱱᱛᱟᱞᱤ ᱯᱟ.ᱨᱥᱤ ᱫᱚ ᱙% ᱦᱚᱲ ᱠᱚ ᱨᱚᱲᱮᱫ ᱠᱟᱱ ᱛᱟᱦᱮᱱᱟ ᱾ ᱥᱟᱭ ᱠᱟᱲᱟ ᱘᱗.᱔% ᱦᱤᱥ ᱦᱚᱲ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫ ᱠᱟᱱ ᱛᱟᱦᱮᱱᱟ, ᱘% ᱦᱤᱥ ᱦᱚᱲ ᱫᱚ ᱥᱟᱨᱤ ᱫᱷᱚᱨᱚᱢ ᱟᱨ ᱥᱟᱨᱮᱡ ᱕.᱖ % ᱦᱤᱥ ᱦᱚᱲ ᱫᱚ ᱢᱩᱥᱞᱟ. ᱫᱷᱚᱨᱚᱢ ᱠᱚ ᱯᱟᱧᱡᱟᱭᱨᱫ ᱠᱟᱱ ᱛᱟᱦᱮᱱᱟ ᱾ ᱚᱞ ᱯᱟᱲᱦᱟᱣ ᱦᱚᱲ ᱠᱚ ᱨᱮᱭᱟᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱖᱓.᱘᱔% ᱦᱤᱥ ᱾ Bankura has a literacy rate of 63.84 per cent.
ᱚᱞᱚᱜ ᱯᱚᱲᱦᱚᱱ ᱟᱨ ᱥᱟᱥᱛᱷᱚ
ᱵᱟᱸᱠᱩᱲᱟ ᱨᱮᱱᱟᱜ ᱢᱳᱴ ᱚᱞᱚᱜ ᱯᱚᱲᱦᱚᱱ ᱨᱮᱱᱟᱜ ᱦᱟᱨ ᱖᱓ᱹ᱔᱔%। ᱱᱚᱣᱟ ᱢᱩᱫᱨᱮ ᱠᱚᱲᱟ ᱠᱚ ᱗᱖ᱹ᱗᱖% ᱟᱨ ᱛᱤᱨᱞᱟᱹ ᱠᱚ ᱔᱙ᱹ᱔᱓%। ᱟᱹᱛᱩ ᱚᱲᱟᱜ ᱠᱚᱨᱮ ᱚᱞᱚᱜ ᱯᱚᱦᱚᱱ ᱨᱮᱱᱟᱜ ᱦᱟᱨ ᱖᱒ᱹ᱐᱙% ᱟᱨᱟ ᱯᱳᱹᱭᱨᱚ ᱠᱚᱨᱮ ᱘᱐ᱹ᱒᱒%। ᱒᱐᱓-᱐᱔ ᱥᱟᱞ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ,ᱥᱤᱠᱨᱤᱛᱚ ᱤᱥᱠᱩᱞ ᱢᱮᱱᱟᱜᱼᱟ ᱓᱙᱓᱐ ᱜᱚᱴᱟᱝ । ᱱᱚᱣᱟ ᱠᱚ ᱢᱩᱫᱨᱮ ᱥᱤᱠᱨᱤᱛ ᱤᱥᱠᱩᱞ ᱓᱔᱒ ᱜᱚᱴᱟᱝ,ᱡᱩᱱᱤᱭᱟᱹᱨ ᱤᱥᱠᱩᱞ ᱑᱑᱙ᱜᱚᱴᱟᱝ,ᱢᱟᱫᱷᱚᱢᱤᱠ ᱤᱥᱠᱩᱞ ᱒᱑᱗ᱜᱚᱴᱟᱝ ᱟᱨ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱑᱐᱓ ᱜᱚᱴᱟᱝ ᱾ ᱪᱮᱛᱟᱱ ᱪᱟᱱᱚᱪ ᱨᱮ ᱯᱟᱲᱦᱟᱜ ᱞᱟᱹᱜᱤᱫ ᱑᱔ ᱜᱚᱴᱟᱝ ᱰᱤᱜᱨᱤ ᱠᱚᱞᱮᱡ,᱕ ᱜᱚᱴᱟᱝ ᱤᱱᱡᱤᱱᱤᱭᱟᱹᱨ ᱠᱚᱞᱮᱡᱽ, ᱢᱤᱫᱴᱟᱹᱝ ᱯᱚᱞᱤᱴᱮᱠᱱᱤᱠ ᱠᱚᱞᱮᱡ ᱢᱮᱱᱟᱜ-ᱟ ᱱᱚᱣᱟ ᱦᱚᱱᱚᱛ ᱨᱮ ᱾ ᱢᱤᱫᱴᱟᱹᱝ ᱵᱤᱥᱥᱚ ᱵᱤᱫᱫᱟᱜᱟᱲ ᱟᱨ ᱓ ᱜᱚᱴᱟᱝ ᱢᱩᱠᱛᱚ ᱵᱤᱥᱥᱚ ᱵᱤᱫᱫᱟᱜᱟᱲ ᱢᱮᱱᱟᱜᱼᱟ । ᱵᱟᱸᱠᱩᱲᱟ ᱨᱮ ᱔᱕᱑ ᱜᱚᱴᱟᱝ ᱥᱤᱥᱷᱩ ᱥᱤᱠᱽᱠᱷᱟ ᱠᱮᱱᱫᱨᱚ ᱟᱨ ᱒᱘᱑ᱜᱚᱴᱟᱝ ICDS ᱨᱮ ᱚᱱᱜᱚᱱᱚᱣᱟᱲᱤ ᱢᱮᱱᱟᱜᱼᱟ । ᱱᱚᱣᱟ ᱠᱚ ᱪᱷᱟᱰᱟ ᱑᱓᱐ ᱜᱚᱴᱟᱝ ᱞᱟᱭᱵᱨᱮᱨᱤ ᱟᱨ ᱑᱓᱒ ᱜᱚᱴᱟᱝ ᱵᱤᱱᱟ ᱯᱩᱭᱥᱟ ᱛᱮ ᱯᱟᱲᱦᱟᱜ ᱞᱟᱹᱜᱤᱫ ᱚᱲᱟᱜ ᱢᱮᱱᱟᱜᱼᱟ ᱱᱚᱣᱟ ᱦᱚᱱᱚᱛ ᱨᱮ ।
ᱵᱟᱸᱠᱩᱲᱟ ᱦᱚᱱᱚᱛ ᱨᱮ ᱑᱕ ᱜᱚᱴᱟᱝ ᱥᱚᱨᱠᱟᱨᱤ ᱦᱟᱥᱯᱟᱛᱟᱞ ᱢᱮᱱᱟᱜᱼᱟ । ᱱᱚᱣᱟ ᱪᱷᱟᱰᱟ ᱘᱗ᱜᱚᱴᱟᱝ ᱥᱟᱥᱛᱷᱚ ᱠᱮᱱᱫᱨᱚ,᱕᱐᱘ ᱜᱚᱴᱟᱝ ᱠᱞᱤᱱᱤᱠ,᱔᱒ ᱜᱚᱴᱟᱝ ᱰᱤᱥᱯᱮᱱᱥᱟᱨᱤ ᱢᱮᱱᱟᱜᱼᱟ । ᱵᱟᱸᱠᱩᱲᱟ ᱯᱳᱹᱭᱨᱚ ᱥᱚᱵᱷᱟᱨᱮ ᱓,ᱵᱤᱥᱱᱩᱯᱩᱨ ᱟᱨ ᱥᱳᱱᱟᱢᱩᱠᱷᱤ ᱨᱮ ᱢᱤᱫ ᱴᱟᱝ ᱠᱟᱛᱜᱷᱟᱥᱯᱟᱛᱟᱞ ᱢᱮᱱᱟᱜᱼᱟ ।
ᱵᱟᱸᱠᱩᱲᱟ ᱦᱚᱱᱚᱛ ᱨᱮ ᱒᱔ ᱜᱚᱴᱟᱝ ᱥᱚᱢᱚᱥᱴᱷᱤ ᱡᱤᱭᱟᱹᱞᱤ (ᱯᱨᱟᱱᱤ) ᱥᱟᱥᱛᱷᱚ ᱠᱮᱱᱫᱨᱚ ᱟᱨ ᱒᱔ ᱜᱚᱴᱟᱝ ᱡᱟᱹᱥᱛᱤ ᱥᱚᱢᱚᱥᱴᱷᱤ ᱡᱤᱭᱟᱹᱞᱤ (ᱯᱨᱟᱱᱤ) ᱥᱟᱥᱛᱷᱚ ᱠᱮᱱᱫᱽᱨᱚ ᱪᱷᱟᱰᱟ ᱯᱮᱭᱟ ᱯᱚᱱᱚᱛ ᱡᱤᱭᱟᱹᱞᱤ (ᱯᱨᱟᱱᱤ) ᱥᱟᱥᱛᱷᱚ ᱠᱮᱱᱫᱨᱚ ᱢᱮᱱᱟᱜᱼᱟ ।
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱠᱚᱭᱞᱟ ᱠᱷᱟᱫᱟᱱ ᱦᱚᱱᱚᱛ ᱠᱚ ᱛᱷᱚᱠ:1881 establishments in India
ᱚᱫᱤᱱᱚ ᱢᱮᱜᱷᱚ
ᱚᱢᱤᱛ ᱢᱚᱭᱛᱨᱚᱻᱟᱜ ᱰᱤᱨᱮᱠᱥᱚᱱ ᱛᱮ, ᱟᱨ ᱪᱷᱟᱭᱟᱵᱟᱬᱤ ᱯᱨᱚᱛᱤᱥᱴᱷᱟᱱ ᱦᱚᱛᱮᱛᱮ ᱛᱮᱭᱟᱨ ᱟᱠᱟᱱ ᱳᱰᱤᱭᱟ ᱯᱷᱤᱞᱢ ᱚᱫᱤᱱᱚ ᱢᱮᱜᱷᱚ ᱑᱙᱗᱐ ᱨᱮ ᱨᱤᱞᱤᱡᱽ ᱞᱮᱱᱟ ᱾
ᱟᱠᱴᱚᱨ ᱠᱚ
ᱳᱰᱤᱭᱟ ᱯᱷᱤᱞᱢ 'ᱚᱫᱤᱱᱚ ᱢᱮᱜᱷᱚ' ᱨᱮ ᱢᱮᱱᱟᱜ ᱠᱚᱲᱟᱠᱟᱨ ᱠᱚ:
ᱵᱟᱹᱲᱛᱤ ᱡᱚᱱᱚᱲ
ᱛᱷᱚᱠ:ᱚᱫᱷᱤᱱᱚ ᱢᱮᱜᱷᱚ
ᱨᱮᱰᱤᱭᱳ ᱜᱟᱨᱰᱮᱱ
ᱨᱮᱰᱤᱭᱳ ᱜᱟᱨᱰᱮᱱ ᱥᱮ ᱨᱮᱰᱤᱭᱳ ᱵᱟᱲᱜᱮ (ᱤᱝᱞᱤᱥ : Radio Garden) ᱫᱚ ᱢᱤᱫ ᱰᱟᱪᱽ ᱚᱞᱟᱵᱷᱡᱚᱱᱚᱠ (non-profit) ᱨᱮᱰᱤᱭᱳ ᱟᱨ ᱰᱤᱡᱤᱴᱟᱞ ᱨᱤᱥᱟᱨᱪ ᱯᱚᱨᱛᱚᱱ (project) ᱠᱟᱱᱟ ᱾ ᱱᱚᱣᱟ ᱯᱚᱨᱛᱚᱱ ᱫᱚ ᱒᱐᱑᱓ ᱠᱷᱚᱱ ᱒᱐᱑᱖ ᱥᱮᱨᱢᱟ ᱨᱮ ᱱᱮᱫᱟᱨᱞᱮᱱᱰᱥ ᱤᱱᱥᱴᱤᱴᱤᱭᱩᱴ ᱯᱷᱚᱨ ᱥᱟᱣᱩᱴ ᱮᱱᱰ ᱵᱷᱤᱥᱟᱱ ᱥᱟᱶ ᱴᱨᱱᱡᱤᱥᱟᱱ ᱨᱮᱰᱤᱭᱳ ᱱᱚᱞᱮᱡᱽ ᱯᱞᱟᱴᱯᱷᱨᱚᱢ ᱟᱨ ᱤᱣᱨᱳᱯ ᱨᱮᱱᱟᱜ ᱮᱴᱟᱜ ᱢᱚᱬᱮ ᱜᱚᱴᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱦᱚᱛᱮᱛᱮ ᱩᱛᱷᱱᱟᱹᱣ ᱦᱩᱭ ᱞᱮᱱᱟ ᱾ ᱱᱚᱣᱟ ᱫᱚ ᱒᱐᱑᱖ ᱥᱮᱨᱢᱟ ᱠᱷᱚᱱ ᱟᱹᱰᱤ ᱜᱟᱱ ᱩᱯᱨᱩᱢ ᱮ ᱧᱟᱢ ᱠᱮᱫᱼᱟ ᱾
ᱪᱚᱲᱪᱩᱲᱤ
ᱥᱟᱹᱠᱷᱭᱟᱹᱛ
ᱛᱷᱚᱠ: ᱵᱟᱡᱽ ᱵᱟᱡᱽᱱᱟ
ᱜᱷᱩᱲᱤ
ᱜᱷᱩᱲᱤ ᱫᱚ ᱥᱟᱱᱛᱟᱲᱟᱜ ᱢᱤᱫ ᱨᱩ ᱚᱨᱚᱝ ᱥᱟᱯᱟᱵ ᱠᱟᱱᱟ ᱾ ᱱᱚᱣᱟ ᱫᱚ ᱢᱮᱬᱦᱮᱫ ᱛᱮ ᱵᱮᱱᱟᱣ ᱟᱠᱟᱱᱟ, ᱱᱚᱣᱟ ᱨᱮᱭᱟᱜ ᱟᱠᱟᱨ ᱫᱚ ᱜᱩᱞᱟᱹᱭ ᱜᱮᱭᱟ ᱾ ᱢᱤᱫᱴᱟᱝ ᱠᱟᱹᱲᱵᱩᱝ ᱫᱷᱟᱨᱟ ᱠᱷᱟᱹᱰᱤ ᱛᱮ ᱱᱚᱶᱟ ᱫᱚᱠᱚ ᱫᱟᱞᱟ ᱾ ᱮᱠᱷᱮᱱ ᱜᱷᱩᱲᱤ ᱥᱩᱢᱩᱝ ᱨᱩ ᱫᱚ ᱢᱚᱡᱽ ᱵᱟᱝ ᱟᱧᱡᱚᱢᱚᱜᱼᱟ ᱾ ᱱᱚᱣᱟ ᱥᱟᱶ ᱛᱩᱢᱫᱟᱜ, ᱴᱟᱢᱟᱠ, ᱪᱚᱲᱪᱩᱲᱤ ᱮᱢᱟᱱ ᱨᱩ ᱞᱮᱱ ᱱᱟᱝ ᱛᱟᱲ ᱫᱚ ᱨᱟᱠᱟᱵ ᱟ ᱟᱨ ᱟᱹᱰᱤ ᱨᱚᱢᱚᱡᱽ ᱟᱹᱭᱠᱟᱹᱜᱼᱟ ᱾
ᱚᱱᱤᱛᱟ ᱫᱮᱥᱟᱭᱤ
ᱚᱱᱤᱛᱟ ᱫᱮᱥᱟᱭᱤ ᱫᱚ ᱢᱤᱫ ᱡᱟᱨᱢᱟᱱ ᱟᱭᱳ,ᱴᱚᱱᱤ ᱱᱟᱭᱤᱢ ᱟᱨ ᱢᱤᱫ ᱵᱟ.ᱝᱜᱟ.ᱞᱤ ᱵᱮᱯᱟᱨᱤᱭᱟ. ᱰᱤ.ᱮᱱ ᱢᱚᱡᱩᱢᱫᱟᱨ ᱦᱚᱯᱚᱱ ᱮᱨᱟ ᱚᱱᱤᱛᱟ ᱥᱤᱧᱚᱛ ᱨᱮᱱᱟᱜ ᱢᱩᱥᱳᱣᱨᱤ ᱡᱟᱱᱟᱢ ᱾ ᱚᱲᱟᱜ ᱨᱮᱫᱚ ᱢᱟᱨᱢᱟᱱ ᱟᱨ ᱟᱦᱨᱮ ᱵᱟᱦᱨᱮ ᱨᱮᱫᱚ ᱵᱟᱝᱞᱟ,ᱩᱨᱫᱩ ᱦᱤᱱᱫᱤ ᱤᱝᱨᱮᱡᱤ ᱪᱮᱫ ᱠᱟᱛᱮᱭ ᱦᱟᱨᱟ ᱞᱮᱱᱟ᱾ ᱦᱟᱨᱟ ᱡᱩᱣᱟ.ᱱ ᱠᱟᱛᱮ ᱨᱮᱦᱚᱸ ᱡᱟᱨᱢᱟᱱ ᱫᱚ ᱵᱟᱭ ᱟᱯᱱᱟᱨ ᱞᱮᱫᱟ᱾ ᱯᱩᱭᱞᱩ ᱟᱥᱲᱟ ᱨᱮ ᱤᱝᱨᱮᱡᱤ ᱛᱮᱭ ᱥᱮᱪᱮᱛ ᱞᱮᱱᱟ, ᱚᱱᱟᱛᱮ ᱤᱝᱨᱮᱡᱤ "ᱥᱟᱶᱦᱮᱫ ᱯᱟ.ᱨᱥᱤ" ᱦᱩᱭ ᱞᱮᱱᱟᱭ᱾ ᱗ ᱵᱚᱪᱷᱚᱨ ᱤᱝᱨᱮᱡᱤ ᱚᱞ ᱮ ᱪᱮᱫ ᱠᱮᱫᱟ ᱟᱨ ᱙ᱵᱚᱪᱷᱚᱨ ᱨᱮ ᱟᱡᱟᱜ ᱯᱩᱭᱞᱩ ᱦᱩᱰᱤᱧ ᱠᱟ.ᱦᱱᱤ ᱯᱟᱨᱥᱟᱞ ᱠᱮᱫᱟ᱾
ᱜᱷᱩᱲᱤ
ᱵᱮᱱᱟᱣ ᱛᱚᱦᱚᱨ
ᱱᱚᱣᱟ ᱵᱟᱡᱽᱱᱟ ᱫᱚ ᱠᱟᱢᱟᱨ ᱦᱚᱸᱠᱚ ᱵᱮᱱᱟᱣ ᱫᱟᱲᱮᱭᱟᱜ ᱜᱮᱭᱟ ᱾ ᱢᱤᱫᱴᱟᱹᱝ ᱢᱮᱬᱦᱮᱫ ᱮᱢ ᱟᱹᱜᱩ ᱟᱫᱮᱭᱟ ᱾ ᱩᱱᱤ ᱚᱱᱟ ᱢᱮᱬᱦᱮᱫ ᱮ ᱫᱟᱞ ᱪᱟᱯᱲᱟᱭᱟ ᱟᱨ ᱜᱩᱞᱟᱹᱭ ᱟᱠᱟᱨ ᱮ ᱮᱢᱟ ᱦᱟᱜᱼᱟ ᱾ ᱜᱩᱞᱟᱹᱭ ᱢᱮᱱ ᱞᱮᱠᱷᱟᱱ ᱫᱚ ᱰᱩᱢᱵᱩᱜ ᱯᱤᱴᱷᱟᱹ ᱞᱮᱠᱟ ᱫᱚ ᱵᱟᱝ ᱵᱚᱨᱚᱢ ᱪᱷᱚᱨ ᱯᱤᱴᱷᱟᱹ ᱵᱟᱠᱷᱟᱱ ᱯᱟᱛᱲᱟ ᱯᱤᱴᱷᱟᱹ ᱞᱮᱠᱟ ᱾ ᱟᱫᱚ ᱜᱩᱞᱟᱹᱭ ᱨᱮᱭᱟᱜ ᱢᱤᱫ ᱯᱟᱦᱴᱟ ᱨᱮᱫᱚ ᱢᱤᱫᱴᱟᱹᱝ ᱮ ᱵᱷᱩᱜᱟᱹᱜ ᱠᱟᱜᱼᱟ ᱾ ᱚᱱᱟ ᱵᱷᱩᱜᱟᱹᱜ ᱨᱮᱫᱚ ᱵᱟᱵᱮᱨ ᱠᱚ ᱥᱟᱢᱵᱟᱣᱟ ᱟᱨ ᱚᱱᱟ ᱵᱟᱵᱮᱨ ᱥᱟᱵ ᱠᱟᱛᱮ ᱜᱷᱩᱲᱤ ᱠᱚ ᱫᱟᱞᱟ ᱾ ᱟᱫᱚ ᱴᱟᱲᱟᱝ ᱴᱟᱲᱟᱝ ᱥᱟᱰᱮ ᱟᱧᱡᱚᱢᱚᱜᱼᱟ ᱾
ᱵᱷᱚᱡᱩᱰᱤᱦ
ᱵᱷᱚᱡᱩᱰᱤᱦ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱵᱚᱠᱟᱨᱚ ᱦᱚᱱᱚᱛ ᱨᱮᱱᱟᱜ ᱪᱟᱥ ᱡᱚᱜᱚ ᱠᱷᱚᱸᱰ ᱨᱮ ᱪᱚᱱᱫᱚᱱᱠᱤᱭᱟᱨᱤ ᱥᱤᱰᱤ ᱵᱚᱱᱚᱛ ᱨᱮ ᱢᱤᱫ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱟᱱᱟ ᱾
ᱜᱷᱩᱲᱤ
ᱥᱟᱠᱷᱭᱟᱹᱛ
ᱛᱷᱚᱠ : ᱵᱟᱡᱽ ᱵᱟᱡᱽᱱᱟ
ᱵᱷᱚᱡᱩᱰᱤᱦ
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱷᱚᱡᱩᱰᱤᱦ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱗,᱐᱐᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱓,᱖᱙᱙ (᱕᱓%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱓,᱓᱐᱖ (᱔᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱣᱟᱣ ᱦᱚᱲ ᱮᱞ ᱫᱚ ᱘᱒᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱷᱚᱡᱩᱰᱤᱦ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱔,᱖᱒᱔ ᱦᱚᱲ ᱥᱤᱠᱷᱱᱟᱹᱛ ᱠᱚ ᱛᱟᱦᱮᱸ ᱠᱟᱱᱟ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱗᱔.᱘᱗%) ᱾
᱒᱐᱐᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱷᱚᱡᱩᱰᱤᱦ ᱨᱤᱱ ᱦᱚᱲ ᱮᱞ ᱫᱚ ᱘,᱙᱓᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱫᱚ ᱕᱔% ᱟᱨ ᱛᱤᱨᱞᱟᱹ ᱫᱚ ᱔᱖% ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱷᱚᱡᱩᱰᱤᱦ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱔% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱤᱠᱷᱱᱟᱹᱛ ᱫᱚ ᱕᱙.᱕% ᱠᱷᱚᱱ ᱫᱚ ᱰᱮᱦᱮᱨ ᱜᱮᱭᱟ; ᱠᱚᱲᱟ ᱟᱜ ᱥᱤᱠᱷᱱᱟᱹᱛ ᱫᱚ ᱗᱕% ᱟᱨ ᱛᱤᱨᱞᱟᱹ ᱭᱟᱜ ᱥᱤᱠᱷᱱᱟᱹᱛ ᱫᱚ ᱕᱑% ᱢᱮᱱᱟᱜᱼᱟ ᱾ ᱑᱒% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱦᱮᱡ ᱥᱮᱱ
ᱵᱷᱚᱡᱩᱰᱤᱦ ᱨᱮᱞᱣᱮ ᱥᱴᱮᱥᱚᱱ ᱫᱚ ᱟᱫᱽᱨᱟ-ᱱᱮᱛᱟᱡᱤ ᱮᱥ.ᱥᱤ.ᱵᱳᱥ ᱜᱚᱢᱚᱦ ᱪᱟᱸᱜᱟ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱵᱷᱚᱡᱩᱰᱤᱦ (BJE) ᱫᱷᱟᱹᱵᱤᱡ ᱥᱮᱴᱮᱨᱚᱜ ᱞᱟᱹᱜᱤᱫ ᱛᱮ ᱴᱨᱮᱱ ᱟᱹᱰᱤ ᱱᱟᱯᱟᱭ ᱦᱤᱡᱩᱜ ᱥᱮᱱᱚᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱸᱰᱮ ᱫᱚ ᱥᱚᱲᱚᱠ ᱰᱟᱦᱟᱨ ᱛᱮ ᱦᱚᱸᱠᱚ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱚᱠᱟᱨᱚ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱡᱤᱥᱩ ᱵᱤᱨᱤᱫ ᱨᱩᱣᱟᱹᱲᱚᱜ
ᱡᱤᱥᱩ ᱵᱤᱨᱤᱫ ᱨᱩᱣᱟᱹᱲᱚᱜ ᱫᱚ ᱦᱩᱭᱩᱜ ᱠᱟᱱᱟ ᱡᱤᱮᱩ ᱠᱚ ᱠᱨᱩᱥ ᱞᱮᱫᱮ ᱟᱨ ᱠᱨᱩᱥ ᱠᱷᱩᱱᱴᱤ ᱨᱮᱠᱚ ᱜᱚᱡᱽ ᱞᱮᱫᱮ, ᱚᱱᱟ ᱛᱟᱭᱚᱢ ᱜᱚᱡ ᱠᱷᱚᱱ ᱟᱵᱟᱨ ᱵᱤᱨᱤᱫ ᱨᱩᱣᱟᱹᱲ ᱞᱮᱱ ᱠᱚ ᱯᱟᱛᱤᱣ-ᱟ ᱤᱥᱟᱹᱭ ᱫᱷᱚᱨᱚᱢ ᱦᱚᱲᱠᱚ᱾ ᱱᱤᱭᱟᱸ ᱫᱚ ᱦᱩᱭᱩᱜ ᱠᱟᱱᱟ ᱤᱥᱟᱹᱭ ᱫᱷᱚᱨᱚᱢ ᱯᱟᱹᱛᱤᱣᱟᱜ ᱨᱮᱱᱟᱜ ᱢᱟᱨᱟᱝ ᱫᱷᱚᱨᱚᱢ᱾ ᱟᱨ ᱤᱥᱟᱹᱭ ᱦᱩᱭᱩᱜ ᱨᱮᱱᱟᱜ ᱞᱟᱹᱴᱩ ᱯᱟᱛᱤᱣᱟᱹᱣ ᱟᱱᱛᱚᱨ ᱨᱮ ᱜᱟᱛᱷᱟᱣ ᱴᱮᱱᱟᱜ-ᱟ᱾ ᱡᱤᱥᱩ ᱫᱚ ᱯᱮ ᱫᱤᱱ ᱛᱚᱯᱟᱨᱮ ᱛᱟᱦᱮ ᱛᱟᱭᱚᱢ ᱟᱵᱟᱨᱮ ᱡᱤᱭᱟᱹᱫ ᱨᱩᱣᱟᱹᱲ ᱟᱠᱟᱱᱟ᱾ ᱡᱟᱦᱟ ᱫᱚ ᱯᱚᱵᱤᱛᱨᱚ ᱯᱩᱛᱷᱤ ᱨᱮ ᱚᱱᱚᱞ ᱢᱮᱱᱟᱜ-ᱟ᱾
ᱱᱟᱶᱟ ᱱᱤᱭᱚᱢ ᱨᱮ ᱚᱞ ᱟᱠᱟᱱ ᱞᱮᱠᱟᱛᱮ, ᱡᱤᱥᱩ ᱠᱚ ᱠᱨᱩᱥ ᱜᱮᱫᱮ ᱛᱟᱭᱚᱢ, ᱵᱟᱵᱟ ᱤᱥᱥᱚᱨ ᱡᱤᱥᱩ ᱫᱚ ᱜᱚᱡᱽ ᱠᱷᱚᱱᱮ ᱵᱤᱨᱤᱫ ᱨᱩᱣᱟᱹᱲ ᱠᱮᱫᱤᱭᱟ᱾ ᱵᱤᱨᱤᱫ ᱨᱩᱣᱟᱹᱲ ᱛᱟᱭᱚᱢ ᱔᱐ ᱢᱟᱦᱟ ᱟᱡᱽ ᱨᱮᱱ ᱟᱭᱢᱟ ᱥᱤᱥᱥᱚ ᱠᱚ ᱥᱟᱶ ᱮ ᱧᱟᱯᱟᱢ ᱟᱠᱟᱱᱟ᱾ ᱚᱱᱟ ᱔᱐ ᱢᱟᱦᱟ ᱛᱟᱭᱚᱢ ᱥᱚᱨᱜᱚ ᱛᱮ ᱨᱟᱠᱟᱵᱽ ᱥᱮᱱ ᱟᱠᱟᱱᱟ᱾
ᱯᱨᱮᱨᱤᱛ ᱯᱳᱞ, ᱮ ᱢᱮᱱ ᱟᱠᱟᱫᱟ ᱡᱮ ᱡᱤᱥᱩ ᱠᱷᱨᱤᱥᱴᱚ ᱫᱚ ᱟᱵᱚᱣᱟᱜ ᱯᱟᱯ ᱠᱟᱹᱢᱤ ᱞᱟᱹᱜᱤ ᱛᱮ ᱟᱭᱟᱜ ᱡᱤᱣᱤᱭ ᱟᱞᱟᱭ ᱠᱮᱫᱟ᱾ ᱡᱤᱥᱩ ᱫᱚ ᱛᱚᱯᱟ ᱠᱷᱚᱱ ᱯᱮ ᱢᱟᱦᱟ ᱛᱟᱭᱚᱢ ᱮ ᱵᱤᱨᱤᱫ ᱨᱩᱣᱟᱹᱲ ᱟᱠᱟᱱᱟᱭ, (১ করিন্থীয়, ১৫:৩-৪)
ᱤᱥᱟᱹᱭ ᱫᱚ ᱡᱤᱥᱩ ᱠᱷᱨᱤᱥᱴᱚ ᱵᱤᱨᱤᱫ ᱮᱱ ᱨᱟᱹᱥᱠᱟᱹ ᱨᱮ ᱯᱟᱥᱠᱟ ᱯᱚᱨᱚᱵ ᱯᱚᱵᱤᱛᱨᱚ ᱟᱴᱷᱚᱣᱟᱨ ᱠᱚ ᱯᱚᱨᱚᱵ-ᱟ᱾ ᱡᱤᱥᱩ ᱫᱚ ᱥᱩᱠᱚᱞ ᱵᱟᱨ ᱢᱟᱦᱚ ᱨᱮᱠᱚ ᱠᱨᱩᱥ ᱞᱮᱫᱤᱭᱟ᱾
ᱚᱡᱚᱭ ᱜᱟᱰᱟ
ᱚᱡᱚᱭ ᱜᱟᱰᱟ (ᱵᱟᱝᱞᱟ ᱺ অজয় নদ) ᱡᱷᱟᱨᱠᱷᱚᱸᱰ ᱟᱨ ᱯᱚᱪᱷᱤᱢ ᱵᱟᱸᱜᱽᱞᱟ ᱪᱮᱛᱟᱱ ᱛᱮ ᱟᱛᱳ ᱪᱟᱞᱟᱣ ᱟᱠᱟᱱᱟ ᱢᱤᱫ ᱜᱟᱰᱟ ᱠᱟᱱᱟ ᱾ ᱱᱚᱣᱟ ᱫᱚ ᱦᱩᱜᱽᱞᱤ ᱜᱟᱰᱟ ᱨᱮᱭᱟᱜ ᱢᱤᱫ ᱪᱟᱸᱜᱟ ᱜᱟᱰᱟ ᱠᱟᱱᱟ ᱾ ᱵᱟᱝᱞᱟ "ᱚᱡᱚᱭ" ᱢᱮᱱᱮᱫ ᱡᱟᱦᱟ ᱵᱟᱝ ᱡᱤᱛᱠᱟᱹᱨ ᱫᱟᱨᱮᱭᱟᱜᱼᱟ ᱵᱚᱱ ᱾
ᱚᱛᱱᱚᱜ ᱴᱷᱟᱣ
ᱚᱡᱚᱭ ᱜᱟᱰᱟ ᱫᱚ ᱵᱤᱦᱟᱨ ᱯᱚᱱᱚᱛ ᱡᱚᱢᱩᱭ ᱵᱚᱱᱚᱛ (block) ᱨᱮᱭᱟᱜ ᱵᱟᱴᱯᱟᱨᱟ ᱚᱱᱪᱚᱞ ᱨᱮ ᱢᱮᱱᱟᱜ ᱵᱩᱨᱩ ᱠᱷᱚᱱ ᱮᱛᱟᱦᱚᱵ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱥᱟᱢᱟᱝ-ᱠᱚᱧᱮ ᱥᱮ ᱟᱛᱳ ᱠᱟᱛᱮᱡᱽ ᱱᱚᱣᱟ ᱜᱟᱰᱟ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱫᱮᱵᱷᱤᱯᱩᱨ ᱥᱩᱨ ᱛᱮ ᱡᱷᱟᱨᱠᱷᱚᱸᱰ ᱨᱮ ᱵᱚᱞᱚᱣᱟᱠᱟᱱᱟ ᱾ ᱡᱷᱟᱨᱠᱷᱚᱸᱰ ᱪᱮᱛᱟᱱ ᱛᱮ ᱟᱛᱳ ᱯᱟᱨᱚᱢ ᱠᱟᱛᱮᱡᱽ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱭᱟᱜ ᱪᱤᱛᱛᱚᱨᱚᱱᱡᱚᱱ ᱥᱩᱨ ᱥᱤᱢᱡᱩᱨᱤ ᱥᱮᱫ ᱛᱮ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮ ᱵᱚᱞᱚᱣᱟᱠᱟᱱᱟ ᱾ ᱱᱚᱣᱟ ᱯᱟᱹᱦᱤᱞ ᱯᱟᱪᱮ ᱵᱚᱨᱫᱷᱚᱢᱟᱱ ᱟᱨ ᱡᱷᱟᱨᱠᱷᱚᱸᱰ ᱛᱟᱞᱟ ᱛᱮ ᱚᱱᱟ ᱛᱟᱭᱚᱢ ᱯᱟᱪᱮ ᱵᱚᱨᱫᱷᱚᱢᱟᱱ ᱟᱨ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱥᱤᱢᱟᱹᱱᱟ ᱥᱮᱫ ᱛᱮ ᱟᱛᱳ ᱪᱟᱞᱟᱣ ᱠᱟᱛᱮᱡᱽ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱭᱟᱜ ᱠᱟᱴᱳᱣᱟ ᱥᱟᱵᱰᱤᱵᱷᱤᱥᱟᱱ, ᱠᱮᱛᱩᱜᱨᱟᱢ ᱛᱷᱟᱱᱟ ᱨᱮᱭᱟᱜ ᱱᱟᱨᱮᱝ ᱟᱹᱛᱩ ᱴᱷᱮᱱ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱨᱮ ᱵᱚᱞᱚᱣᱟᱠᱟᱱᱟ᱾ ᱟᱱᱟ ᱛᱟᱭᱚᱢ ᱚᱡᱚᱭ ᱜᱟᱰᱟ ᱠᱟᱴᱣᱟ ᱥᱟᱦᱟᱨ ᱴᱷᱮᱱ ᱵᱷᱟᱜᱤᱨᱚᱛᱷᱤ ᱜᱟᱰᱟ ᱨᱮ ᱥᱮᱞᱮᱫ ᱟᱠᱟᱱᱟ ᱾ , Vol I, p 27, Radical Impression. ISBN 81-85459-36-3 ᱚᱡᱚᱭ ᱜᱟᱰᱟ ᱨᱮᱭᱟᱜ ᱡᱤᱞᱤᱝ ᱫᱚ ᱦᱩᱭᱩᱜ ᱠᱟᱱᱟ ᱒᱘᱘ ᱠᱤᱞᱳᱢᱤᱴᱟᱨ (᱑᱗᱙ ᱢᱟᱭᱤᱞ) ᱚᱱᱟ ᱢᱩᱫ ᱨᱮᱭᱟᱜ ᱢᱩᱪᱟᱹᱫ ᱑᱕᱒ ᱠᱤᱞᱳᱢᱤᱴᱟᱨ (᱙᱔ ᱢᱟᱭᱤᱞ) ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮ ᱢᱮᱱᱟᱜᱼᱟ ᱾
ᱚᱡᱚᱭ ᱜᱟᱰᱟ ᱨᱮᱭᱟᱜ ᱢᱩᱨᱩᱛ ᱪᱟᱸᱜᱟ ᱜᱟᱰᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱡᱷᱟᱨᱠᱷᱚᱸᱰ ᱨᱮ ᱯᱟᱛᱷᱨᱳ ᱟᱨ ᱡᱚᱭᱚᱱᱛᱤ ᱟᱨ ᱵᱚᱨᱫᱷᱚᱢᱟᱱ ᱨᱮ ᱛᱩᱢᱩᱱᱤ ᱟᱨ ᱠᱩᱱᱩᱨ ᱚᱡᱚᱭ ᱜᱟᱰᱟ ᱨᱮᱭᱟᱜ ᱪᱮᱛᱟᱱ ᱱᱟᱠᱷᱟ ᱠᱟᱠᱚᱲ ᱦᱟᱥᱟ ᱨᱮᱭᱟᱜ ᱵᱩᱨᱩ ᱪᱮᱛᱟᱱ ᱛᱮ ᱟᱛᱳ ᱦᱮᱡᱽ ᱟᱠᱟᱱᱟ ᱾ ᱵᱚᱨᱫᱷᱚᱢᱟᱱ ᱨᱮᱭᱟᱜ ᱟᱣᱩᱥᱜᱨᱟᱢ ᱠᱷᱚᱱ ᱱᱚᱣᱟ ᱜᱟᱰᱟ ᱥᱟᱹᱢᱩᱱ ᱚᱱᱪᱚᱞ ᱨᱮ ᱯᱷᱮᱸᱰ ᱟᱠᱟᱱᱟ ᱾ ᱚᱡᱚᱭ ᱜᱟᱰᱟ ᱵᱮᱰᱟ ᱨᱮ ᱟᱭᱟᱢᱟ ᱥᱟᱨᱡᱚᱢ ,ᱛᱟᱨᱚᱵ ᱟᱨ ᱢᱩᱨᱩᱫ ᱫᱟᱨᱮ ᱨᱮᱭᱟᱜ ᱵᱤᱨ ᱢᱮᱱᱟᱜᱼᱟ ᱾ ᱢᱮᱱᱠᱷᱟᱱ ᱱᱮᱛᱟᱨ ᱠᱷᱟᱫᱟᱱ ᱠᱟᱹᱢᱤ ᱟᱨ ᱦᱚᱲᱟᱜ ᱱᱟᱱᱟᱦᱩᱱᱟᱹᱲ ᱠᱟᱹᱢᱤ ᱠᱷᱟᱹᱛᱤᱨ ᱱᱚᱣᱟ ᱠᱚ ᱵᱤᱨ ᱫᱚ ᱟᱹᱰᱤ ᱟᱭᱢᱟ ᱥᱟᱯᱟ ᱪᱟᱵᱟ ᱟᱠᱟᱱᱟ | ᱱᱟᱦᱟᱜ ᱫᱤᱱ ᱜᱮ ᱥᱤᱧᱚᱛ ᱥᱚᱨᱠᱟᱨ (Ministry of Shipping) ᱚᱡᱚᱭ ᱜᱟᱰᱟ ᱡᱟᱹᱛᱤᱭᱟᱹᱨᱤ ᱫᱟᱜ ᱰᱟᱦᱟᱨ ᱟᱭᱤᱱ,᱒᱐᱑᱖{᱖} ᱨᱮᱭᱟᱜ ᱩᱢᱩᱞ ᱨᱮ ᱡᱟᱹᱛᱤᱭᱟᱹᱨᱤ ᱫᱟᱜ ᱰᱟᱦᱟᱨ-᱗ ᱢᱮᱱᱛᱮᱭ ᱩᱛᱷᱱᱟᱹᱣ ᱟᱠᱟᱫᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱢᱤᱥᱚᱨ
ᱢᱤᱥᱚᱨ (Arabic: مِصر‎ Miṣr, Egyptian Arabic: مَصر‎ Maṣr, Coptic: Ⲭⲏⲙⲓ Khēmi, officially the Arab Republic of Egypt) ᱫᱚ ᱩᱛᱟᱹᱨ ᱟᱯᱷᱨᱤᱠᱟ ᱨᱮᱱᱟᱜ ᱢᱤᱫᱴᱮᱱ ᱫᱤᱥᱚᱢ ᱠᱟᱱᱟ᱾ ᱢᱤᱥᱚᱨ ᱨᱮᱱᱟᱜ ᱡᱟᱹᱥᱛᱤ ᱵᱷᱟᱜᱽ ᱡᱟᱜᱟ ᱜᱮ ᱢᱳᱨᱩᱵᱷᱩᱢᱤ ᱠᱟᱱᱟ᱾ ᱱᱤᱞ ᱱᱚᱫᱽ ᱛᱮ ᱢᱤᱥᱚᱨ ᱫᱚ ᱵᱷᱟᱜᱽ ᱟᱠᱟᱱᱟ᱾ ᱱᱤᱞ ᱱᱚᱫᱽ ᱟᱲᱮ ᱨᱮᱜᱮ ᱢᱤᱥᱚᱨ ᱨᱮᱱ ᱡᱟᱹᱥᱛᱤ ᱦᱚᱲᱠᱩ ᱛᱟᱸᱦᱮᱸᱱᱟ᱾ ᱢᱤᱥᱚᱨ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱠᱟᱭᱨᱳ ᱠᱟᱱᱟ᱾
ᱧᱩᱛᱩᱢ ᱨᱮᱱᱟᱜ ᱱᱟᱜᱟᱢ
ᱢᱤᱥᱚᱨ ᱨᱮᱱᱟᱜ ᱥᱮᱫᱟᱭ ᱯᱟᱹᱨᱥᱤ ᱥᱮ ᱟᱲᱟᱝᱛᱮ ᱢᱤᱥᱚᱨ ᱫᱚ ᱠᱚᱢᱮᱴ (km.t) ᱡᱟᱸᱦᱟᱸ ᱨᱮᱱᱟᱜ ᱢᱟᱱᱮ ᱫᱚ ᱦᱩᱭᱩᱜ ᱠᱟᱱᱟ ᱦᱮᱸᱫᱮᱸ ᱦᱟᱥᱟ ᱨᱮᱱᱟᱜ ᱫᱤᱥᱚᱢ᱾ ᱱᱤᱞ ᱱᱚᱫᱽ ᱨᱮᱱᱟᱜ ᱫᱩᱵᱟᱹᱛᱮ ᱡᱟᱸᱦᱟᱸ ᱯᱩᱞᱤ ᱦᱟᱥᱟ ᱟᱹᱛᱩ ᱦᱟᱹᱡᱩᱜᱼᱟ ᱚᱱᱟ ᱧᱩᱛᱩᱢ ᱛᱮᱜᱮ ᱢᱤᱥᱚᱨ ᱧᱩᱛᱩᱢ ᱫᱚ ᱦᱩᱭ ᱠᱟᱱᱟ᱾
ᱱᱟᱜᱟᱢ
ᱚᱞ ᱫᱚᱦᱚ ᱟᱠᱟᱱ ᱱᱟᱜᱟᱢ ᱞᱮᱠᱟᱛᱮ ᱢᱤᱥᱚᱨ ᱨᱮ ᱡᱤᱥᱩᱣᱟᱜ ᱡᱟᱱᱟᱢ ᱓᱒᱐᱐ ᱥᱮᱨᱢᱟ ᱞᱟᱦᱟ ᱠᱷᱚᱡᱽ ᱨᱟᱡᱱᱤᱛᱤ ᱦᱟᱞᱪᱟᱞ ᱛᱟᱸᱦᱮᱸ ᱠᱟᱱᱟ᱾ ᱱᱤᱞ ᱱᱚᱫᱽ ᱟᱲᱮ ᱨᱮᱜᱮ ᱢᱤᱥᱚᱨ ᱨᱮ ᱦᱚᱲᱠᱩ ᱟᱲᱟᱜ ᱫᱩᱣᱟᱨ ᱛᱮᱭᱟᱨ ᱠᱟᱛᱮ ᱛᱟᱸᱦᱮ ᱠᱩ ᱮᱛᱦᱚᱵ ᱞᱮᱫᱟ᱾ ᱱᱮᱛᱟᱨᱟᱜ ᱢᱤᱥᱚᱨ ᱫᱚ ᱟᱨᱵᱤ ᱨᱚᱲ ᱦᱚᱲᱟᱜ ᱨᱮᱦᱚᱸ ᱱᱚᱸᱰᱮ ᱫᱚ ᱤᱥᱟᱹᱭ, ᱜᱨᱤᱠ ᱨᱳᱢᱟᱱ ᱟᱨ ᱥᱮᱫᱟᱭ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱠᱚᱣᱟᱜ ᱟᱹᱨᱤᱪᱟᱹᱞᱤ ᱠᱩ ᱦᱚᱸ ᱠᱩ ᱯᱟᱸᱡᱟᱸ ᱟᱜᱩᱭᱫᱟ᱾
᱖᱔᱑ ᱥᱮᱨᱢᱟ ᱨᱮ ᱟᱨᱚᱵ ᱠᱷᱚᱱ ᱢᱩᱥᱞᱟᱹᱠᱩ ᱦᱮᱡ ᱟᱱ ᱠᱷᱚᱡᱽ ᱱᱚᱸᱰᱮᱱᱠᱩ ᱦᱚᱲ ᱤᱥᱞᱟᱢ ᱫᱷᱚᱨᱚᱢ ᱠᱩ ᱦᱟᱛᱟᱣ ᱠᱮᱫᱟ᱾ ᱟᱹᱫᱷᱩᱱᱤᱠ ᱢᱤᱥᱚᱨ ᱵᱮᱱᱟᱣᱤᱛ ᱫᱚ ᱢᱳᱦᱟᱢᱢᱚᱫᱽ ᱟᱞᱤ ᱧᱩᱛᱩᱢᱟᱱ ᱦᱚᱲ ᱠᱟᱱᱟᱭ᱾ ᱟ᱘᱘᱒ ᱥᱮᱨᱢᱟᱨᱮ ᱵᱨᱤᱴᱤᱥ ᱥᱮᱱᱟ ᱢᱤᱥᱚᱨ ᱠᱩ ᱫᱚᱠᱷᱚᱞ ᱞᱮᱫᱟ᱾ ᱚᱱᱟ ᱛᱟᱭᱚᱢ ᱔᱐ ᱥᱮᱨᱢᱟ ᱢᱤᱥᱚᱨ ᱫᱚ ᱵᱨᱤᱴᱤᱥ ᱠᱩ ᱥᱟᱥᱚᱱ ᱟᱠᱟᱫᱟ᱾
ᱚᱛᱱᱚ
ᱢᱤᱥᱚᱨ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱪᱟᱥ ᱟᱵᱟᱫᱽ ᱞᱟᱹᱜᱤᱛ ᱟᱹᱰᱤ ᱢᱚᱡᱽᱟ᱾ ᱢᱤᱥᱚᱨ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ 1,001,450 square kilometres (386,660 sq mi)᱾ ᱢᱤᱥᱚᱨ ᱨᱮᱱᱟᱜ ᱡᱟᱹᱥᱛᱤ ᱵᱷᱟᱜᱽ ᱚᱛ ᱦᱟᱥᱟ ᱫᱚ ᱟᱯᱷᱨᱤᱠᱟ ᱨᱮ ᱯᱟᱲᱟᱣ ᱟᱠᱟᱱᱟ᱾ ᱯᱩᱨᱩᱵᱽ ᱥᱮᱱᱟᱜ ᱚᱛ ᱦᱟᱥᱟ ᱫᱚ ᱥᱤᱱᱟᱭ ᱩᱯᱳᱫᱤᱯ ᱠᱟᱱᱟ᱾ ᱱᱤᱭᱟᱹ ᱩᱯᱳᱫᱤᱯ ᱫᱚ ᱢᱤᱥᱚᱨ ᱥᱟᱶᱛᱮ ᱟᱯᱷᱨᱤᱠᱟ ᱨᱮᱱᱟᱜ ᱟᱲᱜᱚᱢ ᱞᱮᱠᱟ ᱠᱟᱱᱟ᱾
ᱟᱹᱨᱤᱪᱟᱹᱞᱤ
ᱟᱨᱵᱤ ᱯᱟᱹᱨᱥᱤ ᱫᱚ ᱢᱤᱥᱚᱨ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ᱾ ᱡᱟᱹᱥᱛᱤ ᱵᱷᱟᱜᱽ ᱦᱚᱲ ᱜᱮ ᱟᱨᱵᱤ ᱛᱮᱠᱩ ᱨᱚᱲᱟ᱾ ᱢᱤᱥᱚᱨ ᱨᱮᱱ ᱡᱤᱯᱥᱤ ᱦᱚᱲ ᱠᱩᱫᱚ ᱫᱳᱢᱟᱨᱤ ᱯᱟᱹᱨᱥᱤ ᱛᱮᱠᱩ ᱨᱚᱲᱟ᱾ ᱤᱥᱞᱟᱢ ᱫᱷᱚᱨᱚᱢ ᱨᱮᱱ ᱦᱚᱲ ᱵᱟᱫᱽ ᱠᱟᱛᱮ ᱦᱚᱸ ᱢᱤᱥᱚᱨ ᱨᱮ ᱱᱟᱱᱟ ᱦᱩᱱᱟᱹᱨ ᱟᱹᱨᱤᱪᱟᱹᱞᱤ ᱨᱮᱱ ᱦᱚᱲ ᱠᱩ ᱢᱮᱱᱟᱜ ᱠᱩᱣᱟ᱾
ᱵᱟᱨᱦᱮ ᱡᱚᱱᱚᱲ
<span title="ctx_ver=Z39.88-2004&rft_val_fmt=info%3Aofi%2Ffmt%3Akev%3Amtx%3Ajournal&rft.genre=unknown&rft.jtitle=The+World+Factbook&rft.atitle=Egypt&rft_id=https%3A%2F%2Fwww.cia.gov%2Flibrary%2Fpublications%2Fthe-world-factbook%2Fgeos%2Feg.html&rfr_id=info%3Asid%2Fen.wikipedia.org%3AEgypt" class="Z3988">
ᱢᱟᱱᱰᱤ, ᱦᱤᱢᱟᱪᱚᱞ ᱯᱨᱚᱫᱮᱥ
ᱢᱟᱱᱰᱤ (ᱚᱠᱚᱭ ᱢᱟᱲᱟᱝ ᱢᱟᱱᱰᱚᱣ ᱱᱚᱜᱚᱨ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱥᱟᱦᱚᱨ ᱧᱩᱛᱩᱢ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ, ᱥᱤᱧᱚᱛᱤᱭᱟᱹ ᱯᱚᱱᱚᱛ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮ ᱢᱟᱱᱰᱤ ᱦᱚᱱᱚᱛ ᱨᱮᱱᱟᱜ ᱢᱤᱫ ᱢᱩᱬ ᱱᱚᱜᱚᱨ ᱟᱨ ᱱᱚᱜᱚᱨ ᱯᱟᱞᱤᱠᱟ ᱯᱚᱨᱤᱥᱚᱫᱽ ᱠᱟᱱᱟ ᱾
ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ, ᱥᱤᱢᱞᱟ ᱨᱮᱱᱟᱜ ᱠᱚᱧᱮᱼᱯᱟᱪᱮ ᱦᱤᱢᱟᱪᱚᱞ ᱨᱮ ᱘᱐᱐ ᱢᱤᱴᱚᱨ ᱨᱮᱱᱟᱜ ᱩᱥᱩᱞ ᱨᱮ ᱢᱮᱱᱟᱜᱼᱟ ᱑᱘᱕ ᱠᱤᱞᱚᱢᱤᱴᱚᱨ (᱙᱐ ᱢᱤᱞ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱟᱨ ᱦᱟᱣᱮᱫ ᱥᱤᱛᱩᱝ ᱨᱤᱛᱩ ᱟᱨ ᱦᱚᱭ ᱵᱟᱡᱟᱜᱼᱟ ᱾ ᱢᱟᱱᱰᱤ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱐ ᱞᱮᱠᱟᱛᱮ ᱯᱟᱴᱷᱟᱱᱠᱚᱴ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱱᱚᱣᱟ ᱒᱒᱐ ᱠᱤᱞᱚᱢᱤᱴᱚᱨ (᱑᱔᱐ ᱢᱤᱞ) ᱡᱤᱞᱤᱧ ᱢᱮᱱᱟᱜᱼᱟ ᱟᱨ ᱢᱟᱱᱟᱞᱤ ᱟᱨ ᱪᱚᱱᱰᱤᱜᱚᱰ ᱠᱷᱚᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱑ ᱞᱮᱠᱟᱛᱮ ᱢᱮᱱᱟᱜᱼᱟ ᱱᱚᱣᱟ ᱓᱒᱓ ᱠᱤᱞᱚᱢᱤᱴᱚᱨ (᱒᱐᱑ ᱢᱤᱞ) ᱡᱤᱞᱤᱧ ᱢᱮᱱᱟᱜᱼᱟ ᱾ ᱪᱚᱱᱰᱤᱜᱚᱰ ᱠᱷᱚᱱ ᱢᱟᱱᱰᱤ ᱑᱘᱔ᱹ᱖ ᱠᱤᱞᱚᱢᱤᱴᱚᱨ (᱑᱑᱔ᱹ᱗ ᱢᱤᱞ) ᱢᱮᱱᱟᱜᱼᱟ, ᱥᱩᱨ ᱨᱮᱱᱟᱜ ᱢᱩᱬ ᱥᱚᱦᱚᱨ, ᱟᱨ ᱱᱟᱶᱟ ᱫᱤᱞᱞᱤ ᱠᱷᱚᱱ ᱔᱔᱐ᱹ᱙ ᱠᱤᱞᱚᱢᱤᱴᱚᱨ (᱒᱗᱓.᱙ ᱢᱤᱞ), ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱾ ᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱢᱟᱱᱰᱤ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱒᱖,᱔᱒᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱛᱟᱦᱮᱸ ᱦᱟᱱᱨᱟᱨ ᱞᱟᱹᱜᱤᱫ ᱢᱟᱱᱰᱤ ᱦᱚᱱᱚᱛ ᱠᱟᱸᱜᱽᱲᱟ ᱨᱮᱱᱟᱜ ᱫᱷᱟᱨᱮ ᱨᱮ ᱯᱚᱱᱚᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱠᱟᱹᱣᱰᱤ ᱟᱹᱨᱤ ᱠᱟᱱᱟ ᱾ ᱢᱟᱱᱰᱤ, ᱯᱚᱱᱚᱛ ᱨᱮ ᱑᱐᱐᱐ ᱠᱚᱲᱟ ᱨᱮ ᱑᱐᱑᱓ ᱛᱤᱨᱞᱟᱹ ᱟᱜ ᱫᱚᱥᱟᱨ ᱩᱱᱩᱥᱩᱞ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ ᱾
ᱱᱚᱣᱟ ᱢᱟᱱᱰᱤ ᱦᱚᱱᱚᱛ ᱟᱨ ᱛᱟᱢᱟ ᱴᱚᱴᱷᱟ ᱨᱮᱱᱟᱜ ᱡᱚᱱᱟᱞ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱚᱠᱟᱨᱮ ᱨᱮ ᱦᱚᱱᱚᱛ ᱞᱮᱠᱟᱱᱟᱜ ᱠᱩᱞᱞᱩ, ᱵᱤᱞᱟᱥᱯᱩᱨ ᱟᱨ ᱦᱚᱢᱤᱨᱯᱩᱨ ᱥᱮᱞᱮᱫ ᱢᱮᱱᱟᱜᱼᱟ ᱾ ᱢᱤᱫ ᱧᱮᱞᱡᱚᱝ ᱴᱷᱟᱶ ᱞᱮᱠᱟᱛᱮ, ᱢᱟᱱᱰᱤ ᱫᱚ ᱥᱟᱨᱟ ᱞᱮᱛᱟᱨ "ᱵᱩᱨᱩ ᱨᱮᱱᱟᱜ ᱵᱟᱨᱚᱬᱟᱥᱤ" ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱟᱨ "ᱪᱷᱚᱴᱤ ᱠᱟᱥᱤ" ᱟᱨᱵᱟᱝ "ᱦᱤᱢᱟᱪᱚᱞ ᱨᱮᱱᱟᱜ ᱠᱟᱥᱤ"᱾ ᱤᱱᱟᱹ ᱥᱟᱶᱛᱮ, ᱢᱟᱱᱰᱤ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱨᱮᱠ, ᱯᱨᱚᱦᱟᱨ ᱡᱷᱤᱞ ᱴᱨᱮᱠ ᱞᱟᱹᱜᱤᱫ ᱛᱮ ᱮᱛᱚᱦᱚᱵ ᱴᱩᱸᱰᱟᱸᱜ ᱠᱟᱱᱟ ᱾ ᱢᱟᱱᱰᱤ ᱠᱷᱚᱱ, ᱴᱨᱮᱠᱨᱥ ᱵᱟᱜᱤ ᱟᱹᱛᱩ ᱥᱮᱱᱚᱜᱼᱟ, ᱱᱚᱣᱟ ᱯᱨᱚᱦᱟᱨ ᱡᱷᱤᱞ ᱞᱟᱹᱜᱤᱫ ᱟᱫᱷᱟᱨ ᱟᱹᱛᱩ ᱞᱮᱠᱟᱛᱮ ᱠᱟᱹᱢᱤ ᱟ ᱾
ᱦᱚᱲ ᱞᱮᱠᱷᱟ
᱒᱐᱐᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱒᱖,᱘᱕᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱓% ᱟᱨ ᱛᱤᱨᱞᱟᱹ ᱟᱜ ᱔᱗% ᱢᱮᱱᱟᱜᱼᱟ ᱾ ᱢᱟᱱᱰᱤ ᱟᱜ ᱥᱮᱪᱮᱫ ᱫᱚᱨ ᱘᱓.᱕% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚᱨ ᱖᱕.᱓᱘% ᱠᱷᱚᱱ ᱰᱮᱦᱮᱨ ᱜᱮᱭᱟ ᱟᱨ ᱯᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚᱨ (᱘᱓.᱕᱗%) ᱨᱮᱱᱟᱜ ᱥᱚᱢᱟᱱ ᱢᱮᱱᱟᱜᱼᱟ : ᱠᱚᱲᱟ ᱟᱜ ᱥᱮᱪᱮᱫ ᱙᱒% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱕% ᱢᱮᱱᱟᱜᱼᱟ ᱾ ᱢᱟᱱᱰᱤ ᱨᱮ, ᱑᱑% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱢᱟᱱᱰᱤ ᱨᱮ ᱡᱟᱱᱟᱝ ᱡᱟᱹᱱᱤ ᱟᱹᱰᱤ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱼ ᱒᱐᱑᱑ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱑᱓ ᱠᱩᱲᱤ ᱾ ᱢᱟᱱᱰᱤ ᱨᱮ ᱦᱤᱱᱫᱩ, ᱥᱤᱠᱷ, ᱵᱩᱫᱫᱷᱚ, ᱤᱥᱟᱭ ᱟᱜ ᱢᱮᱥᱟ ᱟᱜ ᱮᱞ ᱢᱮᱱᱟᱜᱼᱟ, ᱚᱠᱚᱭᱟᱜ ᱦᱚᱲ ᱮᱞ ᱙᱐% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱒᱖,᱔᱒᱒ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱠᱳᱨᱤᱭᱟᱱ ᱞᱟᱹᱰᱷᱟᱹᱭ
ᱠᱳᱨᱤᱭᱟᱱ ᱞᱟᱹᱰᱷᱟᱹᱭ (᱑᱙᱕᱐-᱕᱓) ᱒᱕ ᱡᱩᱱ ᱑᱙᱕᱐ ᱥᱮᱨᱢᱟ ᱨᱮ ᱮᱛᱚᱢ ᱠᱳᱨᱤᱭᱟ ᱦᱚᱛᱮᱛᱮ ᱠᱚᱧᱮ ᱠᱳᱨᱤᱭᱟ ᱪᱮᱛᱟᱱ ᱟᱠᱨᱚᱢᱚᱱ ᱥᱟᱶ ᱥᱟᱶ ᱛᱮ ᱮᱛᱚᱦᱚᱵ ᱞᱮᱱᱟ᱾ ᱱᱚᱣᱟ ᱫᱚ ᱨᱮᱭᱟᱲ ᱞᱟᱹᱰᱷᱟᱹᱭ ᱚᱠᱛᱚ ᱨᱮ ᱞᱟᱹᱰᱷᱟᱹᱭ ᱞᱮᱱ ᱯᱩᱭᱞᱩ ᱟᱨ ᱢᱟᱨᱟᱝ ᱞᱟᱹᱰᱷᱟᱹᱭ ᱠᱟᱱᱟ᱾ ᱢᱤᱫ ᱯᱟᱦᱟᱴᱟ ᱮᱛᱚᱢ ᱠᱳᱨᱤᱭᱟ ᱟᱨ ᱩᱱᱤᱥᱟᱶ ᱜᱚᱲᱚ ᱨᱮ ᱠᱚᱢᱤᱭᱩᱱᱤᱥᱴ ᱥᱚᱵᱷᱤᱭᱮᱴ ᱥᱟᱶᱛᱟ ᱟᱨ ᱜᱚᱱᱚ ᱪᱤᱱ ᱟᱨ ᱢᱤᱫ ᱯᱟᱦᱟᱴᱟ ᱫᱚ ᱠᱚᱧᱮ ᱠᱳᱨᱤᱭᱟ ᱟᱨ ᱩᱱᱤᱥᱟᱶ ᱜᱚᱲᱚ ᱨᱮ ᱟᱢᱮᱨᱤᱠᱟ ᱫᱤᱥᱚᱢ ᱛᱟᱦᱮ ᱠᱟᱱᱟ᱾ ᱱᱚᱣᱟ ᱞᱟᱹᱰᱷᱟᱹᱭ ᱨᱮ ᱚᱠᱟ ᱯᱟᱦᱟᱴᱟ ᱦᱚ ᱵᱟᱝᱠᱚ ᱡᱤᱛᱠᱟᱹᱨ ᱞᱮᱱᱟ, ᱢᱮᱠᱷᱟᱱ ᱥᱩᱠᱷᱼᱥᱟᱹᱱᱛᱤ ᱟᱹᱰᱤ ᱜᱟᱱ ᱵᱟᱹᱨᱤᱡᱽ ᱞᱮᱱᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱟᱹᱞ-ᱵᱮᱨᱳᱱᱤ ᱭᱩᱱᱤᱵᱷᱟᱨᱥᱤᱴᱤ
ᱟᱹᱞᱵᱮᱨᱳᱱᱤ ᱭᱩᱱᱤᱵᱷᱟᱨᱥᱤᱴᱤ ᱫᱚ ᱪᱮᱛᱟᱱ ᱥᱤᱠᱱᱟᱹᱛ ᱦᱟᱭᱟᱨ ᱮᱰᱩᱠᱮᱥᱟᱱ ᱨᱮᱱᱟᱜ ᱢᱤᱫ ᱤᱱᱥᱴᱤᱪᱭᱩᱴ ᱠᱟᱱᱟ ᱟᱨ ᱱᱚᱶᱟ ᱫᱚ ᱦᱟᱭᱟᱨ ᱮᱰᱩᱠᱮᱥᱟᱱ ᱨᱤᱱᱤᱡ ᱟᱯᱷᱜᱟᱱ ᱢᱤᱱᱤᱥᱴᱨᱤ ᱦᱚᱛᱮᱛᱮ ᱑᱙᱙᱘ ᱨᱮ ᱤᱱᱟᱹᱜᱩᱨᱮᱴᱮᱰ ᱞᱮᱱ ᱛᱟᱦᱮᱱᱟ ᱾ ᱭᱩᱱᱤᱵᱷᱟᱨᱥᱤᱴᱤ ᱧᱩᱛᱩᱢ ᱫᱚ ᱟᱵᱩ ᱨᱦᱭᱥᱱ ᱟᱹᱞ-ᱵᱤᱨᱩᱱᱤ ᱛᱟᱦᱮᱸ ᱠᱟᱱᱟ,ᱢᱤᱫ ᱫᱚᱦᱲᱟ ᱯᱳᱞᱤᱢᱮᱭᱛᱷ ᱥᱠᱳᱞᱟᱨ ᱦᱚᱛᱮᱛᱮ ᱦᱩᱭ ᱟᱠᱟᱱᱟ ᱡᱟᱦᱟᱸᱭ ᱑᱑ ᱥᱮᱱᱪᱩᱨᱤ ᱠᱷᱚᱱ ᱚᱸᱰᱮ ᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱱᱟ ᱾ ᱟᱸᱰᱮ ᱱᱟᱜ ᱟᱹᱞᱵᱮᱨᱳᱱᱤ ᱭᱩᱱᱤᱵᱷᱟᱨᱥᱤᱴᱤ ᱫᱚ ᱢᱮᱰᱤᱠᱟᱞ ᱟᱨ ᱤᱧᱡᱤᱱᱤᱭᱚᱨᱤᱝ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜ-ᱟ ᱾ ᱚᱸᱰᱮ ᱫᱚ ᱵᱟᱱᱟᱨ ᱞᱮᱠᱟ ᱱᱟᱜ ᱥᱤᱠᱱᱟᱹᱛ ᱧᱟᱢ ᱦᱩᱭᱩᱜ ᱠᱟᱱᱟ ᱾ ᱱᱚᱶᱟ ᱭᱩᱱᱤᱵᱷᱟᱨᱥᱤᱴᱤ ᱫᱚ ᱟᱹᱯᱷᱜᱷᱟᱱᱤᱥᱛᱟᱱ ᱨᱮᱱᱟᱜ ᱢᱤᱫ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱭᱩᱱᱤᱵᱷᱟᱨᱥᱤᱴᱤ ᱠᱟᱱᱟ ᱠᱟᱵᱩᱞ ᱨᱮᱱᱟᱜ ᱭᱩᱱᱤᱵᱷᱟᱨᱥᱤᱴᱤ ᱛᱟᱭᱚᱢ ᱱᱚᱶᱟ ᱫᱚ ᱫᱚᱥᱟᱨ ᱟᱜ ᱭᱩᱱᱤᱵᱷᱟᱨᱥᱤᱴᱤ ᱠᱟᱱᱟ, ᱱᱟᱝᱜᱟᱨᱦᱟᱨ ᱭᱩᱱᱤᱵᱷᱟᱨᱥᱤᱴᱤ, ᱵᱟᱞᱠᱷ ᱭᱩᱱᱤᱵᱷᱟᱨᱥᱤᱴᱤ ᱟᱨ ᱦᱮᱨᱟᱛ ᱭᱩᱱᱤᱵᱷᱟᱨᱥᱤᱴᱤ ᱠᱚ ᱞᱮᱠᱟ ᱱᱚᱶᱟ ᱦᱚᱸ ᱢᱟᱨᱟᱝ ᱜᱮᱭᱟ ᱾ ᱱᱚᱶᱟ ᱭᱩᱱᱤᱵᱷᱟᱨᱥᱤᱴᱤ ᱨᱮ ᱙ ᱜᱚᱴᱟᱜ ᱯᱷᱮᱠᱩᱞᱤᱴᱤ ᱢᱮᱱᱟᱜ-ᱟ ᱟᱨ ᱓᱒ ᱜᱚᱴᱟᱝ ᱰᱮᱯᱟᱨᱴᱢᱮᱱᱴ ᱢᱮᱱᱟᱜ-ᱟ ᱾ ᱱᱚᱶᱟ ᱱᱚᱸᱰᱮ ᱢᱮᱱᱟᱜ ᱟᱠᱟᱫ ᱵᱟᱹᱲᱛᱤ ᱫᱚ ᱠᱟᱣ ᱦᱟᱹᱵᱤᱡ ᱦᱚᱢ ᱯᱟᱲᱦᱟᱣ ᱫᱟᱲᱮᱜ-ᱟ, ᱱᱚᱸᱰᱮ ᱨᱟᱱ ᱠᱚ ᱞᱟᱹᱜᱤᱫ ᱢᱮᱰᱤᱥᱤᱱ ᱟᱨ ᱤᱧᱡᱤᱱᱤᱭᱚᱨᱤᱝ ᱨᱮᱱᱟᱜ ᱥᱤᱠᱱᱟᱹᱛ ᱧᱟᱢᱚᱜ-ᱟ ᱾
ᱯᱟᱣᱩᱞ ᱡᱩᱡᱷᱟᱨ ᱥᱚᱨᱮᱱ
ᱯᱟᱣᱩᱞ ᱡᱩᱡᱷᱟᱨ ᱥᱚᱨᱮᱱ (ᱡᱟᱱᱟᱢᱺ ᱒᱙ ᱰᱤᱥᱮᱢᱵᱚᱨ ᱑᱘᱙᱒) ᱥᱟᱱᱛᱟᱞᱤ ᱥᱟᱶᱦᱮᱫ ᱨᱮᱭᱟᱜ ᱯᱟᱹᱦᱤᱞ ᱫᱷᱟᱯ ᱨᱮᱱ ᱚᱱᱚᱞᱤᱭᱟᱹ ᱠᱚ ᱢᱩᱫᱽ ᱨᱮ ᱢᱤᱫᱴᱮᱱ ᱠᱟᱱᱟᱭ᱾ ᱚᱱᱟ ᱵᱮᱜᱚᱨ ᱦᱚᱸ ᱩᱱᱤ ᱫᱚ ᱵᱤᱦᱟᱨ ᱥᱚᱨᱠᱟᱨ ᱟᱜ ᱛᱟᱹᱨᱤ ᱥᱟᱵᱽ-ᱤᱥᱯᱮᱠᱴᱚᱨ ᱚᱯᱷ ᱥᱟᱱᱛᱟᱞᱤ ᱨᱮᱭᱮ ᱠᱟᱹᱢᱤ ᱠᱟᱱ ᱛᱟᱸᱦᱮᱱᱟ᱾ ᱤᱱᱟᱹ ᱛᱟᱭᱚᱢ ᱟᱡᱟᱜ ᱢᱚᱡᱽ ᱠᱟᱹᱢᱤ ᱧᱮᱞ ᱛᱮ ᱥᱯᱮᱥᱤᱭᱟᱞ ᱰᱤᱯᱩᱴᱤ ᱤᱥᱱᱥᱯᱮᱠᱴᱚᱨ ᱞᱮᱠᱟ ᱛᱮ ᱦᱩᱹᱫᱟᱹ ᱠᱚ ᱩᱱᱱᱚᱛᱤ ᱞᱮᱫ ᱛᱟᱭᱟ ᱟᱨ ᱚᱱᱟ ᱦᱩᱫᱟᱹ ᱠᱷᱚᱱ ᱜᱮ ᱑᱙᱕᱑ ᱥᱮᱨᱢᱟ ᱨᱮᱭᱮ ᱡᱤᱨᱟᱹᱣ ᱮᱱᱟ᱾
ᱟᱹᱞ-ᱵᱮᱨᱳᱱᱤ ᱭᱩᱱᱤᱵᱷᱟᱨᱥᱤᱴᱤ
ᱱᱚᱸᱰᱮ ᱱᱤᱡ ᱙ ᱤᱡ ᱪᱟᱱᱥᱞᱟᱨ ᱫᱚ ᱰᱤ ᱟᱵᱽᱫᱩᱞ ᱠᱦᱟᱨ ᱥᱟᱨᱣᱟᱨᱤ ᱠᱟᱱᱟᱭ ᱾
ᱯᱷᱮᱠᱩᱞᱤᱴᱤ
ᱟᱹᱞᱵᱮᱨᱳᱱᱤ ᱭᱩᱱᱤᱵᱷᱟᱨᱥᱤᱴᱤ ᱨᱮ ᱫᱚ ᱙ ᱜᱚᱴᱟᱝ ᱯᱷᱮᱠᱩᱞᱤᱴᱤ ᱢᱮᱱᱟᱜ-ᱟ ᱟᱨ ᱓᱒ ᱜᱚᱴᱟᱝ ᱰᱮᱯᱟᱨᱴᱢᱮᱱᱴ ᱢᱮᱱᱟᱜ-ᱟ, ᱱᱟᱶᱟ ᱭᱩᱱᱤᱵᱷᱟᱨᱥᱤᱴᱤ ᱨᱮ ᱯᱟᱹᱴᱷᱩᱣᱟᱹ ᱠᱚ ᱡᱩᱫᱟᱹ-ᱡᱩᱫᱟᱹ ᱯᱷᱮᱠᱩᱞᱤᱴᱤ ᱨᱮᱱᱟᱜ ᱡᱩᱫᱟᱹ ᱟᱨ ᱡᱩᱫᱟᱹ ᱯᱷᱤᱞᱰ ᱠᱚ ᱢᱮᱱᱟᱜ-ᱟ, ᱱᱤᱛ ᱱᱚᱶᱟ ᱭᱩᱱᱤᱵᱷᱟᱨᱥᱤᱴᱤ ᱨᱮ ᱑᱕᱗ ᱯᱷᱮᱠᱩᱞᱤᱴᱤ ᱨᱟᱹᱥᱤᱭᱟᱹ ᱟᱨ ᱔᱖᱘᱒ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱢᱮᱱᱟᱜ ᱠᱚᱣᱟ ᱾
ᱚᱹᱞᱵᱮᱨᱳᱱᱤ ᱭᱩᱱᱤᱵᱷᱟᱨᱥᱤᱴᱤ ᱨᱮ ᱙ ᱜᱚᱴᱟᱝ ᱚᱞᱚᱜ ᱯᱟᱲᱦᱟᱜ ᱯᱷᱮᱠᱩᱞᱤᱴᱤ, ᱠᱟᱣ ᱟᱨ ᱯᱳᱞᱤᱴᱤᱠᱟᱞ ᱥᱟᱬᱮᱥ, ᱡᱳᱨᱱᱟᱞᱤᱡᱚᱢ, ᱥᱟᱶᱦᱮᱫ ᱟᱨ ᱨᱚᱲ ᱯᱟᱹᱨᱥᱤ, ᱤᱥᱞᱟᱢᱤᱠ ᱞᱟᱣ, ᱤᱠᱳᱱᱳᱢᱤᱠᱥ ᱾ ᱟᱹᱞᱵᱮᱨᱳᱱᱤ ᱭᱩᱱᱤᱵᱷᱟᱨᱥᱤᱴᱤ ᱥᱴᱨᱤᱵᱷᱥ ᱫᱚ ᱦᱚᱲ ᱠᱚ ᱥᱮᱵᱟ ᱠᱚ ᱞᱟᱹᱜᱤᱫ ᱟᱨ ᱦᱚᱲ ᱠᱚ ᱰᱮᱰᱤᱠᱮᱴᱭ ᱯᱨᱳᱥᱯᱮᱨᱤᱭᱟᱨ ᱟᱨ ᱱᱟᱯᱟᱭ ᱛᱮ ᱨᱤᱥᱟᱨᱪ ᱠᱚ ᱠᱟᱱᱰᱟᱠᱴᱤᱝ ᱜᱮᱭᱟᱱ ᱨᱮᱱᱟᱜ ᱵᱟᱲᱦᱟᱣ ᱪᱟᱞᱟᱜ-ᱟ, ᱴᱨᱮᱱᱤᱝ ᱦᱚᱛᱮᱛᱮ ᱜᱮᱭᱟᱱ ᱨᱮᱱᱟᱜ ᱰᱤᱥ ᱢᱤᱱᱮᱥᱟᱱ ᱦᱩᱭᱩᱜ-ᱟ ᱟᱨ ᱯᱨᱟᱭᱤᱵᱷᱮᱴ ᱨᱮ ᱜᱮᱭᱟᱱ ᱨᱮᱱᱟᱜ ᱟᱯᱞᱤᱠᱮᱥᱚᱱ ᱦᱩᱭᱩᱜ ᱠᱟᱱᱟ ᱟᱨ ᱥᱟᱶᱛᱮ ᱦᱟᱲ ᱠᱚ ᱨᱮᱱᱟᱜ ᱥᱮᱠᱴᱟᱨ ᱨᱮ ᱾
ᱯᱟᱣᱩᱞ ᱡᱩᱡᱷᱟᱨ ᱥᱚᱨᱮᱱ
ᱥᱤᱠᱱᱟᱹᱛ ᱡᱤᱭᱚᱱ
ᱟᱹᱰᱤ ᱢᱟᱱᱚᱛᱟᱱ ᱢᱩᱱᱥᱤ ᱥᱚᱨᱮᱱ ᱫᱚ ᱚᱱᱟ ᱪᱩᱱᱯᱚᱱᱰᱟ ᱟᱹᱛᱩ ᱨᱮ ᱢᱮᱱᱟᱜ ᱯᱨᱟᱭᱢᱟᱨᱤ ᱥᱠᱩᱞ ᱨᱮᱱ ᱢᱟᱪᱮᱫ-ᱮ ᱛᱟᱸᱦᱮᱸ ᱠᱟᱱᱟ᱾ ᱯᱟᱹᱣᱩᱞ ᱡᱩᱡᱷᱟᱹᱨ ᱫᱚ ᱥᱤᱠᱱᱟᱹᱛ ᱜᱷᱟᱸᱨᱚᱧᱡᱽ ᱨᱮᱭᱮ ᱦᱟᱨᱟ ᱵᱩᱨᱩ ᱞᱮᱱ ᱛᱮ ᱠᱟᱹᱴᱤᱡ ᱩᱢᱮᱨ ᱠᱷᱚᱱ ᱜᱮ ᱟᱹᱠᱤᱞ ᱦᱟᱹᱜᱦᱟᱹᱨ ᱰᱟᱦᱟᱨ ᱨᱮᱭᱮ ᱢᱚᱦᱱᱰᱟ ᱞᱮᱱᱟ᱾ ᱩᱱᱤ ᱭᱟᱜ ᱮᱴᱚᱦᱚᱵ ᱟᱹᱠᱤᱞ ᱦᱟᱹᱨ ᱫᱚ ᱟᱡ ᱟᱯᱟᱛ ᱟᱜ ᱥᱠᱩᱞ ᱠᱷᱚᱱ ᱜᱮ ᱮᱦᱚᱵ ᱢᱟᱲᱟᱝ  ᱞᱮᱱᱟ᱾
ᱩᱱᱤ ᱫᱚ ᱟᱹᱠᱚ ᱟᱛᱚ ᱨᱮ ᱢᱮᱱᱟᱜ ᱪᱚᱱᱯᱚᱱᱰᱟ ᱯᱨᱟᱭᱢᱟᱨᱤ ᱥᱠᱩᱞ ᱨᱮ ᱜᱮ ᱢᱚᱬᱮ ᱪᱟᱱᱟᱪ ᱦᱟᱹᱵᱤᱡ ᱯᱟᱲᱦᱟᱣ ᱠᱟᱛᱮ, ᱟᱠᱚ ᱟᱹᱛᱩ ᱠᱷᱚᱱ ᱟᱹᱰᱤ ᱥᱟᱹᱜᱤᱧ ᱫᱩᱢᱠᱟᱹ ᱨᱮᱭᱟᱜ ᱢᱤᱫᱴᱮᱱ ᱥᱠᱩᱞ ᱨᱮ ᱢᱚᱬᱮ ᱪᱟᱱᱚᱪ ᱨᱮᱭᱮ ᱵᱷᱟᱹᱨᱛᱤ ᱞᱮᱱᱟ ᱑᱙᱐᱗ ᱥᱮᱨᱢᱟ ᱾ ᱩᱱᱤ ᱫᱚ ᱫᱩᱢᱠᱟᱹ ᱠᱦᱚᱱ ᱜᱮ ᱑᱙᱑᱒ ᱥᱮᱨᱢᱟ ᱨᱮ ᱟᱹᱰᱤ ᱢᱚᱱᱡᱽ ᱮᱞ ᱛᱮ ᱢᱮᱴᱨᱤᱠ ᱵᱤᱰᱟᱹᱣᱮ ᱯᱟᱥ ᱞᱮᱫᱟ᱾
ᱯᱟᱹᱣᱩᱞ ᱡᱩᱡᱷᱟᱹᱨ ᱥᱚᱨᱮᱱ ᱟᱨ ᱟᱡ ᱵᱟᱵ ᱣᱟᱜ ᱠᱩᱨᱩᱢᱩᱴᱩ ᱛᱮ ᱢᱟᱲᱟᱝ ᱥᱮᱡ ᱟᱹᱠᱤᱞ ᱦᱟᱹᱨ ᱞᱟᱹᱜᱤᱫ ᱠᱚᱞᱠᱟᱛᱛᱟ ᱱᱟᱝᱜᱽᱨᱟᱦᱟ ᱨᱮ ᱢᱮᱱᱟᱜ ᱥᱮᱱᱴ ᱯᱳᱣᱞ ᱵᱤᱨᱫᱟᱹ ᱜᱟᱲ ᱨᱮ ᱟᱭᱹᱮᱹ ᱨᱮᱭᱮ ᱵᱷᱟᱹᱨᱛᱤ ᱞᱮᱱᱟ᱾ ᱩᱱᱤ ᱫᱚ ᱚᱱᱟ ᱥᱮᱱᱴ ᱯᱳᱣᱞ ᱵᱤᱨᱫᱟᱹ ᱜᱟᱲ ᱨᱮᱸ ᱦᱚᱸ ᱟᱹᱰᱤ ᱢᱚᱸᱡᱽ ᱛᱮ ᱑᱙᱑᱔ ᱥᱮᱨᱢᱟ ᱟᱭᱹᱮᱹ ᱵᱤᱰᱟᱹᱣᱮ ᱯᱟᱥ ᱞᱮᱫᱟ᱾
ᱚᱞᱟᱛ
ᱚᱞᱟᱛ ᱫᱚ ᱢᱤᱫᱴᱟᱹᱝ ᱵᱟᱦᱟ ᱫᱟᱨᱮ ᱠᱟᱱᱟ ᱾ ᱱᱚᱶᱟ ᱜᱷᱟᱨᱚᱧᱡᱽ ᱨᱤᱱ ᱫᱟᱨᱮ ᱠᱚᱣᱟᱜ ᱡᱚ ᱠᱚ ᱫᱚ ᱡᱚᱢᱚᱜ ᱜᱮᱭᱟ ᱾ ᱫᱟᱨᱮ ᱨᱮᱭᱟᱜ ᱛᱤᱱᱟᱜ ᱜᱟᱱ ᱦᱟᱹᱴᱤᱧ ᱫᱚ ᱨᱟᱱ ᱞᱮᱠᱷᱟ ᱵᱮᱵᱷᱟᱨ ᱦᱚᱸ ᱜᱟᱱᱚᱜ ᱜᱮᱭᱟ, ᱡᱟᱦᱟᱸ ᱫᱚ ᱪᱚᱢᱲᱟ ᱵᱮᱢᱟᱨ ᱟᱨ ᱞᱟᱡ ᱵᱮᱢᱟᱨ ᱠᱚ ᱴᱷᱤᱠ ᱫᱟᱲᱮᱭᱟᱜᱼᱟᱭ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱚ ᱛᱷᱚᱠ:ᱫᱟᱨᱮ ᱛᱷᱚᱠ:ᱨᱟᱱ ᱫᱚᱨᱮ
ᱯᱟᱣᱩᱞ ᱡᱩᱡᱷᱟᱨ ᱥᱚᱨᱮᱱ
ᱠᱟᱹᱢᱤ ᱠᱟᱹᱥᱱᱤ
ᱟᱭᱹᱮ, ᱯᱟᱥ ᱠᱟᱛᱮ ᱩᱱᱤ ᱫᱚ ᱵᱤᱦᱟᱨ ᱥᱚᱠᱟᱨ ᱟᱜ ᱛᱟᱹᱨᱤ ᱥᱟᱵᱽ-ᱤᱱᱥᱯᱮᱠᱴᱚᱨ ᱚᱯᱝ ᱥᱟᱱᱛᱟᱞᱤ ᱥᱠᱩᱞ ᱦᱩᱫᱟᱹ ᱨᱮᱭᱮ ᱪᱟᱹᱠᱨᱤ ᱠᱟᱹᱢᱤ ᱠᱟᱱ ᱛᱟᱸᱦᱮᱸ ᱠᱟᱱᱟ᱾ ᱩᱱ ᱚᱠᱛᱮ ᱥᱟᱱᱛᱟᱞ ᱯᱟᱨᱜᱟᱱᱟ ᱨᱮ ᱥᱟᱱᱛᱟᱞᱤ ᱯᱟᱲᱦᱟᱣ ᱪᱟᱞᱟᱜ ᱠᱟᱱ ᱛᱟᱸᱦᱮᱸ ᱠᱟᱱᱟ ᱩᱱᱤ ᱫᱚ ᱱᱚᱣᱟ ᱦᱩᱫᱟᱹ ᱨᱮᱭᱮ ᱵᱟᱦᱟᱞ ᱚᱪᱚ ᱞᱮᱱᱟ᱾ ᱩᱱᱤᱭᱟᱜ ᱡᱷᱩᱠᱟᱹᱞ ᱠᱟᱹᱢᱤ ᱧᱮᱞ ᱛᱮ ᱩᱱᱤ ᱫᱚ ᱟᱨᱦᱚᱸ ᱢᱟᱱᱚᱛ ᱮᱢᱟᱭ ᱞᱟᱹᱜᱤᱫ ᱥᱯᱮᱥᱤᱭᱟᱞ ᱰᱤᱯᱚᱴᱤ ᱤᱱᱥᱯᱮᱠᱴᱚᱨ ᱦᱩᱰᱟᱹ ᱨᱮ ᱠᱚ ᱨᱟᱠᱟᱵ ᱞᱮᱫᱮᱭᱟ᱾ᱱᱚᱣᱟ ᱠᱟᱹᱢᱤ ᱨᱮ ᱜᱮ ᱩᱱᱤ ᱫᱚ ᱑᱙᱕᱑ ᱥᱮᱨᱢᱟ ᱨᱮᱭᱮ ᱡᱤᱨᱟᱹᱣ ᱞᱮᱱᱟ᱾
ᱨᱟᱡᱟᱨᱤ
ᱢᱟᱹᱱ ᱯᱟᱹᱣᱩᱞ ᱡᱩᱡᱦᱟᱹᱨ ᱥᱚᱨᱮ ᱫᱚ ᱪᱟᱹᱠᱨᱤ ᱠᱷᱚᱱ ᱡᱤᱨᱟᱹᱣ ᱠᱟᱛᱮ ᱠᱚᱝᱜᱽᱨᱮᱥ ᱧᱩᱛᱩᱢ ᱟᱱ ᱨᱟᱡᱟᱨᱤ ᱯᱟᱨᱴᱤ ᱨᱮᱭᱮ ᱥᱮᱞᱮᱫ ᱞᱮᱱᱟ᱾ ᱟᱨ ᱑᱙᱕᱒ ᱥᱮᱨᱢᱟ ᱨᱮ ᱦᱩᱭ ᱞᱮᱱ ᱥᱤᱧᱩᱛ ᱨᱮᱭᱟᱜ ᱯᱟᱹᱦᱤᱞ ᱞᱚᱠ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱦᱤᱸᱥᱮ ᱦᱟᱛᱟᱣ ᱞᱮᱫᱟ ᱟᱨ ᱯᱩᱨᱱᱤᱭᱟ ᱞᱚᱠ ᱥᱚᱵᱦᱟ ᱴᱚᱴᱷᱟ ᱠᱚᱮ ᱡᱤᱛᱠᱟᱹᱨ ᱞᱮᱱᱟ᱾ᱞᱚᱠ ᱥᱚᱤᱵᱷᱟ ᱨᱟᱹᱥᱤᱭᱟᱹ ᱞᱮᱠᱟ ᱛᱮ ᱢᱟᱱᱚᱛᱟᱱ ᱯᱟᱹᱣᱩᱞ ᱡᱩᱡᱷᱟᱹᱨ ᱫᱚ ᱟᱹᱰᱤ ᱟᱭᱢᱟ ᱠᱟᱹᱢᱤ ᱨᱮᱭᱟᱜ ᱠᱩᱢᱠᱩ ᱜᱮᱴᱟᱸᱦᱮᱸ ᱠᱟᱱ ᱛᱟᱭᱟ, ᱢᱮᱱ ᱠᱷᱟᱱ ᱚᱱᱟ ᱡᱚᱛᱚ ᱜᱮ ᱟᱛᱨᱟ ᱨᱮ ᱜᱮ ᱛᱟᱸᱦᱮᱸᱭᱮᱱ ᱛᱟᱭᱟ᱾ ᱩᱱᱤ ᱫᱚ ᱑᱙ ᱯᱷᱮᱵᱽᱨᱩᱣᱟᱨᱤ ᱑᱙᱕᱔ ᱢᱟᱹᱦᱤᱛ ᱦᱤᱞᱚᱜ ᱟᱪᱠᱟ ᱜᱮ ᱱᱟᱣᱟ ᱫᱤᱞᱞᱤ ᱨᱮ ᱦᱟᱨᱴ ᱮᱴᱮᱠ ᱛᱮ ᱱᱚᱣᱟ ᱫᱷᱩᱲᱤ ᱫᱷᱟᱹᱨᱛᱤ ᱭᱮ ᱵᱟᱹᱜᱤᱭᱟᱫᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱱᱚᱞᱤᱭᱟᱹ ᱛᱷᱚᱠ:ᱨᱟᱡᱟᱨᱤ
ᱠᱚᱨᱤᱢ ᱜᱚᱧᱡᱽ (ᱞᱚᱠ ᱥᱚᱵᱷᱟ ᱴᱚᱴᱷᱟ)
ᱠᱚᱨᱤᱢ ᱜᱚᱧᱡᱽ ᱞᱚᱠ ᱥᱚᱵᱷᱟ ᱴᱚᱴᱷᱟ ᱫᱚ (ᱟᱥᱟᱢᱤᱥᱺ কৰিমগঞ্জ লোকসভা সমষ্টি; ᱤᱝᱨᱟᱹᱡᱤ: Karimganj Lok Sabha constituency) ᱫᱚ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱑᱔ (ᱜᱮᱞ ᱯᱚᱱ) ᱜᱚᱴᱟᱝ ᱞᱚᱠ ᱥᱚᱵᱷᱟ ᱴᱚᱴᱷᱟ ᱠᱚ ᱢᱩᱫᱽ ᱨᱮ ᱢᱤᱫᱴᱮᱱ ᱴᱚᱴᱷᱟ ᱠᱟᱱᱟ| ᱱᱚᱣᱟ ᱴᱚᱴᱷᱟ ᱫᱚ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱵᱚᱨᱟᱠ ᱜᱟᱰᱟ ᱵᱮᱰᱟ ᱠᱷᱚᱱᱰ ᱨᱮ ᱯᱟᱲᱟᱣ ᱟᱠᱟᱱᱟ|
ᱵᱤᱫᱦᱟᱱ ᱥᱚᱵᱷᱟ ᱴᱚᱴᱷᱟ
ᱠᱚᱨᱤᱢ ᱜᱚᱧᱡᱽ ᱞᱚᱠ ᱥᱚᱵᱦᱟ ᱴᱚᱴᱷᱟ ᱞᱟᱛᱟᱨ ᱨᱮ ᱢᱮᱱᱟᱜ ᱟᱠᱟᱫ ᱵᱤᱫᱷᱟᱱ ᱥᱚᱵᱦᱟ ᱴᱚᱴᱷᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ| :
ᱞᱚᱠ ᱥᱚᱵᱷᱟ ᱨᱮ ᱨᱟᱹᱥᱭᱟᱹ ᱠᱚ
ᱮᱛᱚᱦᱚᱵ ᱠᱷᱚᱱ ᱱᱟᱦᱟᱜ ᱦᱟᱹᱵᱤᱡ ᱠᱚᱨᱤᱢ ᱜᱚᱧᱡᱽ ᱞᱚᱠ ᱥᱚᱵᱷᱟ ᱴᱚᱴᱷᱟ ᱠᱚ ᱧᱩᱢ ᱵᱮᱜᱟᱨ ᱟᱠᱟᱫ ᱨᱟᱹᱥᱭᱟᱹ ᱠᱚᱣᱟᱜ ᱧᱩᱛᱩᱢ ᱫᱚ ᱞᱟᱛᱟᱨ ᱨᱮ ᱥᱚᱫᱚᱨ ᱮᱱᱟ|
ᱨᱟᱢᱠᱨᱤᱥᱱᱚ ᱢᱟᱦᱟᱛᱳ ᱜᱚᱵᱷᱚᱨᱢᱮᱱᱴ ᱤᱧᱡᱤᱱᱤᱭᱚᱨᱤᱝ ᱠᱚᱞᱮᱡᱽ
ᱨᱟᱢᱠᱨᱤᱥᱱᱚ ᱢᱟᱦᱟᱛᱳ ᱜᱚᱵᱷᱚᱨᱢᱮᱱᱴ ᱤᱧᱡᱤᱱᱤᱭᱚᱨᱤᱝ ᱠᱚᱞᱮᱡᱽ, ᱢᱟᱲᱟᱝ ᱫᱚ ᱯᱩᱨᱩᱞᱤᱭᱟᱹ ᱜᱚᱵᱷᱚᱨᱢᱮᱱᱴ ᱤᱧᱡᱤᱱᱤᱭᱚᱨᱤᱝ ᱠᱚᱞᱮᱡᱽ ᱧᱩᱛᱩᱢ ᱛᱮ ᱵᱟᱲᱟᱭᱚᱜ ᱠᱟᱱ ᱛᱟᱦᱮᱱᱟ, ᱫᱚ ᱥᱤᱧᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱯᱩᱨᱩᱞᱤᱭᱟᱹ ᱨᱮ ᱢᱮᱱᱟᱜ ᱢᱤᱫ ᱤᱧᱡᱤᱱᱤᱭᱚᱨᱤᱝ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱢᱳᱣᱞᱟᱱᱟ ᱟᱵᱩᱞ ᱠᱟᱞᱟᱢ ᱟᱡᱟᱫᱽ ᱴᱮᱠᱱᱚᱞᱚᱡᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ ᱟᱨ ᱟᱱᱰᱟᱨᱜᱽᱨᱮᱡᱩᱭᱮᱴ (ᱵᱤ.ᱴᱮᱠ) ᱤᱧᱡᱤᱱᱤᱭᱚᱨᱤᱝ ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱯᱚᱪᱷᱤᱢ ᱵᱟᱝᱞᱟ ᱥᱚᱨᱠᱟᱨ ᱦᱚᱛᱮᱛᱮ ᱪᱟᱪᱞᱟᱣᱚᱜ ᱠᱟᱱᱟ᱾
ᱯᱚᱲᱦᱚᱱ
ᱨᱟᱢᱠᱨᱤᱥᱱᱚ ᱢᱟᱦᱟᱛᱳ ᱜᱚᱵᱷᱚᱨᱢᱮᱱᱴ ᱤᱧᱡᱤᱱᱤᱭᱚᱨᱤᱝ ᱠᱚᱞᱮᱡᱽ ᱨᱮ ᱯᱩᱱᱭᱟᱹ ᱵᱷᱮᱜᱟᱨ ᱵᱷᱮᱜᱟᱨ ᱵᱷᱮᱜᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱵᱷᱩᱨᱛᱤ
ᱯᱟᱹᱴᱷᱩᱣᱟᱹ ᱠᱚ ᱯᱚᱪᱷᱤᱢ ᱵᱟᱝᱞᱟ ᱡᱚᱭᱮᱱᱴ ᱮᱱᱴᱨᱮᱱᱥ ᱵᱤᱱᱤᱰ ᱨᱮᱭᱟᱜ ᱨᱮᱸᱠ ᱞᱮᱠᱟᱛᱮ ᱠᱚ ᱵᱷᱩᱨᱛᱤ ᱫᱟᱲᱮᱭᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱤᱧᱡᱤᱱᱤᱭᱚᱨᱤᱝ ᱠᱚᱞᱮᱡᱽ
ᱫᱮᱥᱯᱨᱟᱬ ᱵᱚᱱᱚᱛ
ᱫᱮᱥᱯᱨᱟᱬ (ᱢᱟᱬᱟᱝ ᱫᱚ ᱠᱟᱸᱛᱷᱤ ᱒ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ) ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱠᱳᱸᱴᱟᱭ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱠᱳᱸᱴᱟᱭ ᱒ ᱵᱚᱱᱚᱛ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱯᱟᱸᱪᱟᱭᱟᱛ ᱥᱟᱨᱫᱟ 21.80577°N, 87.77398°W ᱨᱮ ᱢᱮᱱᱟᱜᱼᱟ ᱾
ᱫᱮᱥᱯᱨᱟᱬ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱠᱷᱮᱡᱩᱨᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱵᱮᱝᱜᱚᱞ ᱫᱚᱨᱭᱟ, ᱮᱛᱚᱢ ᱨᱮ ᱠᱳᱸᱴᱟᱭ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱠᱳᱸᱴᱟᱭ ᱓ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱛᱚᱢᱞᱩᱠ ᱠᱷᱚᱱ ᱫᱚ ᱖᱑ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱫᱮᱥᱯᱨᱟᱬ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱗᱐.᱓᱐ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱘ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱒᱘ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱖᱙ ᱜᱚᱴᱟᱝ ᱢᱚᱣᱡᱟ, ᱑᱖᱖ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱠᱳᱸᱴᱟᱭ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱰᱷᱳᱞᱢᱟᱨᱤ ᱨᱮ ᱢᱮᱱᱟᱜᱼᱟ ᱾
ᱫᱮᱥᱯᱨᱟᱬ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱚᱢᱛᱚᱞᱤᱭᱟ, ᱳᱣᱨᱟᱭ, ᱵᱟᱢᱩᱱᱤᱭᱟᱹ, ᱵᱚᱥᱚᱱᱛᱤᱭᱟ, ᱪᱟᱞᱛᱤ, ᱫᱚᱨᱤᱭᱟᱯᱩᱨ, ᱫᱷᱳᱵᱽᱵᱮᱨᱤᱭᱟ ᱟᱨ ᱥᱟᱨᱫᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱮᱥᱯᱨᱟᱬ (ᱠᱳᱸᱴᱟᱭ ᱒) ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱗᱖,᱓᱙᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱙᱐,᱙᱓᱗ (᱕᱒%) ᱠᱚᱲᱟ ᱟᱨ ᱘᱕,᱔᱕᱖ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱐,᱓᱑᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱑᱗,᱔᱓᱒ (᱙.᱘᱘%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱑᱑ (᱐.᱐᱖%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱫᱮᱥᱯᱨᱟᱬ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱵᱚᱥᱚᱱᱛᱤᱭᱟ (᱕,᱔᱕᱕) ᱾
ᱫᱮᱥᱯᱨᱟᱬ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱥᱟᱨᱫᱟ (᱓,᱐᱙᱙), ᱯᱩᱨᱵᱟ ᱚᱢᱛᱚᱞᱤᱭᱟ (᱒,᱘᱗᱘), ᱫᱟᱠᱷᱤᱱ ᱚᱢᱛᱚᱞᱤᱭᱟ (᱑,᱒᱑᱔), ᱚᱢᱛᱚᱞᱤᱭᱟ (᱒,᱖᱕᱗), ᱫᱷᱳᱵᱽᱵᱮᱨᱤᱭᱟ (᱖᱗), ᱪᱟᱞᱛᱤ (᱒,᱒᱖᱑), ᱫᱚᱨᱤᱭᱟᱯᱩᱨ (᱑,᱓᱗᱕) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱫᱮᱥᱯᱨᱟᱬ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱓᱗,᱘᱗᱑ ᱜᱚᱴᱟᱝ (᱘᱘.᱓᱓) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱗᱕,᱐᱙᱕ (᱙᱓.᱒᱘%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱖᱒,᱗᱖᱖ (᱘᱓.᱐᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱘.᱓᱒% ᱫᱚ ᱵᱟᱝᱞᱟ, ᱐.᱙᱘% ᱫᱚ ᱠᱷᱳᱨᱴᱷᱟ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱦᱮᱡ ᱥᱮᱱ
ᱯᱚᱱᱚᱛ ᱨᱟᱡᱽᱰᱟᱦᱟᱨ ᱕ ᱫᱚ ᱨᱩᱯᱱᱟᱨᱟᱭᱚᱱᱯᱩᱨ (ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ) ᱠᱷᱚᱱ ᱮᱦᱚᱵ ᱠᱟᱛᱮ ᱡᱩᱱᱯᱩᱴ ᱨᱮ ᱢᱩᱪᱟᱹᱫ ᱟᱠᱟᱱᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱫᱮᱥᱯᱨᱟᱬ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱑᱗ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱗,᱑᱕᱗ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱘ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱑,᱐᱗᱕ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱗ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱔,᱗᱐᱗ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱓ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑᱕,᱑᱒᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱮᱥᱯᱨᱟᱬ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱑᱖᱖ ᱜᱚᱴᱟᱝ ᱟᱹᱛᱩ ᱠᱷᱚᱱ ᱓᱐ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱓᱐ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱓᱐ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱗ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱫᱩᱨᱢᱩᱴ ᱨᱮ ᱫᱮᱥᱯᱨᱟᱬ ᱢᱚᱦᱟᱵᱤᱫᱽᱭᱟᱞᱚᱭ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱐᱑᱐ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱟᱨ ᱱᱚᱣᱟ ᱟᱨᱴᱥ ᱨᱮ ᱠᱚᱨᱥ ᱪᱟᱞ ᱦᱩᱭᱩᱜ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱫᱮᱥᱯᱨᱟᱬ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱵᱚᱱᱚᱛ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱟᱨ ᱵᱟᱨᱭᱟ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱑᱐ ᱵᱮᱰ ᱟᱨ ᱕ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱗ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱵᱚᱥᱚᱱᱛᱤᱭᱟ ᱨᱮ ᱵᱚᱥᱚᱱᱛᱤᱭᱟ ᱫᱮᱦᱟᱛ ᱟᱥᱯᱟᱛᱟᱞ (᱓᱐ ᱵᱮᱰ ᱟᱜ) ᱫᱚ ᱫᱮᱥᱯᱨᱟᱬ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱵᱚᱨᱵᱚᱸᱴᱟᱞᱤᱭᱟ (᱑᱕ ᱵᱮᱰ ᱟᱜ) ᱟᱨ ᱫᱟᱣᱞᱚᱛᱯᱩᱨ, ᱯᱚᱥᱴ ᱚᱯᱷᱤᱥ ᱫᱚᱨᱤᱭᱟᱯᱩᱨ (᱑᱐ ᱵᱮᱰ ᱟᱜ) ᱨᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱢᱤᱥᱤᱥᱤᱯᱤ ᱜᱟᱰᱟ
ᱢᱤᱥᱤᱥᱤᱯᱤ ᱜᱟᱰᱟ ᱫᱚ ᱡᱩᱢᱤᱫᱽ ᱯᱚᱱᱚᱛ ᱨᱮᱱᱟᱜ ᱢᱤᱫ ᱜᱟᱰᱟ ᱠᱟᱱᱟ ᱾ ᱱᱚᱶᱟ ᱫᱚ ᱡᱮᱜᱮᱛ ᱨᱮᱱᱟᱜ ᱡᱚᱛᱚᱠᱷᱚᱱ ᱡᱤᱞᱤᱧ ᱜᱟᱰᱟ ᱢᱩᱸᱫᱽ ᱠᱷᱚᱱ ᱢᱤᱫ ᱾ ᱱᱚᱶᱟ ᱨᱮᱱᱟᱝ ᱢᱟᱨᱟᱝ ᱱᱟᱜᱟᱨ ᱫᱚ ᱢᱮᱢᱯᱷᱤᱥ, ᱴᱮᱱᱤᱥᱤ ᱾ "ᱢᱤᱥᱤᱥᱤᱯᱤ" ᱜᱟᱰᱟ ᱧᱩᱛᱩᱢ ᱫᱚ ᱟᱢᱮᱨᱤᱠᱟᱱ ᱟᱹᱲᱟᱹ ᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ "ᱢᱟᱨᱟᱝ ᱜᱟᱰᱟ" ᱢᱤᱥᱤᱥᱤᱯᱤ ᱜᱟᱰᱟ ᱨᱮᱱᱟᱜ ᱯᱷᱮᱰᱟᱛ ᱫᱚ ᱦᱩᱭᱩᱜ ᱠᱟᱱᱟ ᱢᱤᱱᱮᱥᱚᱛᱟ ᱨᱮᱱᱟᱜ ᱤᱴᱟᱥᱠᱟ ᱞᱮᱠ ᱠᱟᱱᱟᱰᱟ ᱨᱮᱱᱟᱜ ᱥᱤᱢᱟᱹ ᱵᱷᱤᱲᱟᱹᱣ ᱨᱮ ᱾ ᱢᱤᱥᱤᱥᱤᱯᱤ ᱜᱟᱰᱟ ᱫᱚ ᱡᱩᱢᱤᱫᱽ ᱯᱚᱱᱚᱛ ᱛᱟᱞᱟᱛᱮ ᱠᱚᱧᱮ ᱥᱮᱦᱮᱫ ᱥᱮᱫ ᱞᱤᱸᱡᱤᱜ ᱠᱟᱱᱟ ᱾ ᱱᱚᱶᱟ ᱫᱚ ᱢᱤᱱᱮᱥᱚᱛᱟ, ᱣᱤᱥᱠᱚᱱᱥᱤᱱ, ᱟᱭᱚᱣᱟ, ᱤᱞᱤᱱᱚᱭᱤᱥ, ᱢᱤᱥᱚᱣᱨᱤ, ᱠᱮᱱᱴᱩᱠᱤ, ᱴᱮᱱᱤᱥᱤ, ᱟᱨᱠᱟᱱᱥᱟᱥ ᱟᱨ ᱢᱤᱥᱤᱥᱤᱯᱤ ᱮᱢᱟᱱ ᱯᱚᱱᱚᱛ ᱥᱮᱫ ᱛᱮ ᱞᱤᱸᱡᱤᱜ ᱠᱟᱱᱟ ᱾ ᱢᱤᱥᱤᱥᱤᱯᱤ ᱜᱟᱰᱟ ᱨᱮᱱᱟᱜ ᱢᱚᱪ ᱫᱚ ᱞᱚᱭᱥᱤᱭᱟᱱ ᱯᱚᱱᱚᱛ ᱨᱮ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱱᱤᱣ ᱚᱨᱞᱟᱱ ᱱᱟᱜᱟᱨ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾
ᱫᱩᱞᱢᱤᱫ ᱜᱟᱰᱟᱠᱚ
ᱢᱤᱥᱤᱥᱤᱯᱤ ᱜᱟᱰᱟ ᱨᱮ ᱟᱹᱰᱤᱜᱟᱱ ᱢᱟᱨᱟᱝ ᱜᱟᱰᱟ ᱠᱚ ᱫᱩᱞ ᱢᱠᱤᱫ ᱟᱠᱟᱱᱟ ᱾ ᱢᱤᱥᱤᱥᱤᱯᱤ ᱜᱟᱰᱟ ᱨᱮᱱᱟᱜ ᱫᱟᱜ ᱜᱚᱴᱟ ᱡᱩᱢᱤᱫ ᱯᱚᱱᱚᱛ ᱨᱮ ᱦᱟᱹᱴᱤᱧ ᱟᱠᱟ ᱢᱮᱱᱟᱜᱼᱟ ᱾ ᱢᱮᱱᱫᱚ ᱢᱤᱥᱤᱥᱤᱯᱤ ᱟᱨ ᱫᱩᱞᱢᱤᱫ ᱜᱟᱰᱟ ᱠᱚ ᱜᱚᱴᱟ ᱡᱩᱢᱤᱫᱽ ᱯᱚᱱᱚᱛ ᱞᱤᱸᱡᱤᱜ ᱠᱟᱱᱟ ᱾
ᱢᱤᱥᱤᱥᱤᱯᱤ ᱨᱮᱱᱟᱜ ᱛᱤᱢᱤᱱ ᱜᱟᱱ ᱢᱩᱬ ᱫᱩᱞᱢᱤᱫ ᱜᱟᱰᱟ ᱫᱚ ᱞᱟᱛᱟᱨ ᱚᱞ ᱮᱱᱟ
ᱧᱩᱢ ᱟᱨ ᱥᱤᱨᱤᱡᱽ
ᱢᱤᱥᱤᱥᱤᱯᱤ ᱜᱟᱰᱟ ᱨᱮᱱᱟᱜ ᱧᱩᱛᱩᱢ ᱫᱚ ᱟᱢᱮᱨᱤᱠᱟ ᱨᱮᱱᱟᱜ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱱᱚᱶᱟ ᱧᱩᱛᱩᱢ ᱫᱚ "ᱢᱤᱥᱤ" ᱟᱹᱲᱟᱹ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱢᱤᱥᱤ ᱨᱮᱱᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ "ᱢᱟᱨᱟᱝ ᱜᱟᱰᱟ" ᱾ ᱱᱚᱶᱟ ᱧᱩᱛᱩᱢ ᱯᱷᱨᱟᱱᱥ ᱟᱹᱲᱟᱹ ᱨᱟᱹᱯᱩᱫ ᱠᱟᱛᱮ "ᱢᱤᱥᱤᱥᱤᱯᱤ" ᱠᱟᱫᱼᱟᱭ ᱾
ᱠᱟᱴᱳᱣᱟ
ᱠᱟᱴᱳᱣᱟ (ᱵᱟᱝᱞᱟ ᱺ কাটোয়া) ᱥᱤᱧᱚᱛ ᱫᱤᱥᱚᱢ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱭᱟᱜ ᱢᱤᱫ ᱢᱤᱭᱩᱱᱤᱥᱤᱯᱟᱞᱤᱴᱤ ᱥᱟᱦᱟᱨ ᱠᱟᱱᱟ᱾ ᱚᱱᱟ ᱥᱟᱶ ᱠᱟᱴᱳᱣᱟ ᱥᱟᱵᱰᱤᱵᱷᱤᱥᱟᱱ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱦᱚ ᱠᱟᱱᱟ᱾
ᱴᱷᱟᱶ
ᱠᱟᱴᱳᱣᱟ ᱨᱮᱭᱟᱜ ᱴᱷᱟᱹᱣᱠᱟᱹ ᱫᱚ ᱒᱓.᱖᱕°N ᱘᱘.᱑᱓E᱾ ᱫᱟᱲᱮᱭᱟ ᱟᱴᱮᱫ ᱠᱷᱚᱱ ᱱᱚᱰᱮ ᱱᱟᱜ ᱜᱚᱲᱯᱚᱲᱛᱟ ᱩᱥᱩᱞ ᱦᱩᱭᱩᱜ ᱠᱟᱱᱟ ᱒᱑ ᱢᱤᱴᱟᱨ (᱖᱙ ᱯᱷᱩᱴ)᱾ ᱠᱟᱴᱳᱣᱟ ᱥᱟᱦᱟᱨ ᱦᱩᱜᱽᱞᱤ ᱜᱟᱰᱟ ᱟᱨ ᱚᱡᱚᱭ ᱜᱟᱰᱟ ᱢᱮᱥᱟᱞ ᱴᱷᱮᱱ ᱢᱮᱱᱟᱜ ᱟᱠᱟᱫ ᱛᱮ ᱥᱟᱦᱟᱨ ᱨᱮᱭᱟᱜ ᱥᱟᱢᱟᱝ, ᱯᱟᱪᱮ ᱟᱨ ᱮᱛᱚᱢ ᱥᱮᱫ ᱫᱟᱜ ᱛᱮ ᱮᱥᱮᱫ ᱢᱮᱱᱟᱜ-ᱟ᱾
ᱱᱟᱜᱟᱢ
ᱠᱟᱴᱳᱣᱟ ᱵᱷᱟᱜᱤᱨᱚᱛᱷᱤ ᱜᱟᱰᱟ ᱟᱨ ᱚᱡᱚᱭ ᱜᱟᱰᱟ ᱟᱨᱮ ᱨᱮ ᱢᱮᱱᱟᱜ ᱢᱤᱫ ᱢᱟᱨᱮ ᱟᱨ ᱱᱟᱜᱟᱢᱤᱭᱟᱹ ᱴᱷᱟᱶ ᱠᱟᱱᱟ᱾ ᱱᱚᱣᱟ ᱥᱟᱦᱟᱨ ᱨᱮᱭᱟᱜ ᱢᱚᱬᱮ ᱥᱟᱭ ᱥᱮᱨᱢᱟ ᱱᱟᱜᱟᱢ ᱢᱮᱱᱟᱜ-ᱟ᱾ ᱡᱟᱱᱩᱣᱟᱨᱤ ᱑᱕᱑0 ᱥᱮᱨᱢᱟ ᱨᱮ ᱥᱨᱤ ᱪᱚᱭᱛᱚᱱᱱᱭᱟ ᱢᱚᱦᱟᱯᱨᱚᱯᱷᱩ ᱱᱚᱰᱮ ᱠᱮᱥᱚᱵ ᱵᱷᱟᱨᱚᱛᱤ ᱴᱷᱮᱱ ᱠᱷᱚᱱ ᱫᱤᱠᱠᱷᱟ ᱮ ᱦᱟᱛᱟᱣ ᱞᱮᱫᱟ᱾ ᱚᱱᱟ ᱛᱮ ᱠᱟᱴᱳᱣᱟ ᱨᱮᱭᱟᱜ ᱚᱱᱟ ᱡᱟᱜᱟ ᱵᱚᱭᱥᱱᱳᱵᱟᱴᱤ ᱠᱚ ᱢᱮᱛᱟᱜ-ᱟ᱾
ᱵᱷᱟᱜᱤᱨᱚᱛᱷᱤ ᱟᱨ ᱚᱡᱚᱭ ᱵᱟᱨᱭᱟ ᱜᱟᱰᱟ ᱛᱮ ᱪᱟᱞᱟᱜ ᱦᱤᱡᱩᱜ ᱥᱩᱵᱤᱫᱷᱟ ᱠᱷᱟᱹᱛᱤᱨ ᱱᱚᱣᱟ ᱥᱟᱦᱟᱨ ᱫᱚ ᱱᱟᱦᱟᱜ ᱫᱤᱱ ᱨᱮ ᱵᱟᱝᱞᱟ ᱥᱩᱵᱷᱟ ᱨᱮᱭᱟᱜ ᱨᱟᱡᱽᱜᱟᱲ ᱢᱩᱨᱥᱤᱫᱟᱵᱟᱫᱽ ᱨᱮᱭᱟᱜ ᱵᱚᱞᱚᱜ ᱫᱩᱣᱟᱹᱨ ᱛᱟᱦᱮ ᱠᱟᱱᱟ᱾
ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱠᱟᱴᱳᱣᱟ ᱨᱮ ᱘᱑,᱖᱑᱕ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱫ ᱨᱮ ᱔᱑,᱓᱕᱐ (᱕᱑%) ᱜᱚᱴᱟᱱ ᱠᱚᱲᱟ ᱟᱨ ᱔᱐,᱒᱖᱕ (᱔᱙%) ᱜᱚᱴᱟᱱ ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱦᱚᱲᱮᱞ ᱢᱩᱫ ᱨᱮ ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱜᱤᱫᱽᱨᱟᱹ ᱠᱚᱣᱟᱜ ᱮᱞ ᱖᱗᱙᱙ ᱜᱚᱴᱟᱱ᱾ ᱠᱟᱴᱳᱣᱟ ᱨᱮᱱ ᱥᱟᱱᱟᱢ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱖᱕᱑᱘᱗ (᱗᱙.᱘᱗%)᱾ ᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱠᱟᱴᱳᱣᱟ ᱨᱮ ᱘᱑.᱙᱗% ᱦᱤᱱᱫᱩ, ᱑᱗.᱗᱕% ᱢᱩᱥᱞᱟᱹ ᱟᱨ ᱵᱟᱹᱨᱛᱤ ᱥᱤᱠᱷ, ᱠᱷᱨᱤᱥᱴᱟᱱ, ᱵᱩᱫᱫᱷᱚ, ᱡᱳᱭᱱᱳ ᱮᱢᱟᱱ ᱫᱷᱚᱨᱚᱢ ᱨᱮᱱ ᱦᱚᱲ ᱢᱮᱱᱟᱜ ᱠᱚᱣᱟ᱾
ᱦᱤᱱᱫᱤ ᱯᱟᱹᱨᱥᱤ
ᱦᱤᱱᱫᱤ ᱯᱟᱹᱨᱥᱤ ᱫᱚ ᱩᱨᱫᱩ ᱯᱟᱹᱨᱥᱤ ᱥᱟᱶ ᱢᱤᱫ ᱜᱮᱭᱟ, ᱡᱟᱦᱟᱸ ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱚᱯᱷᱤᱥᱤᱭᱟᱞ ᱯᱟᱹᱨᱥᱤ ᱠᱟᱱᱟ ᱾ ᱱᱩᱠᱤᱱ ᱢᱩᱸᱫᱽ ᱨᱮ ᱢᱩᱬ ᱵᱷᱮᱯᱮᱫ ᱫᱚ ᱦᱩᱭᱩᱜ ᱠᱟᱱᱟ ᱩᱨᱫᱩ ᱯᱟᱹᱨᱥᱤ ᱫᱚ ᱟᱨᱚᱵᱤᱠ ᱦᱚᱨᱚᱯ ᱛᱮ ᱚᱞᱚᱜ ᱠᱟᱱᱟ ᱟᱨ ᱦᱤᱱᱫᱤ ᱫᱚ ᱫᱮᱵᱽᱱᱟᱜᱽᱨᱤ ᱦᱚᱨᱚᱯ ᱛᱮ ᱾ ᱥᱤᱧᱚᱛ ᱠᱷᱚᱱ ᱯᱟᱠᱤᱥᱛᱟᱱ ᱵᱟᱭ ᱵᱷᱮᱜᱟᱨ ᱟᱠᱟᱱ ᱚᱠᱛᱚ ᱨᱮ ᱫᱚ ᱦᱤᱱᱫᱤ ᱟᱨ ᱩᱨᱫᱩ ᱯᱟᱹᱨᱥᱤ ᱫᱚ ᱢᱤᱫ ᱯᱟᱹᱨᱥᱤ ᱜᱮ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱮᱱᱛᱮ ᱨᱮ ᱵᱟᱱᱟᱨ ᱯᱟᱹᱨᱥᱤ ᱨᱤᱱ ᱦᱚᱲ ᱜᱮ ᱟᱯᱟᱱ ᱟᱹᱯᱤᱱ ᱯᱟᱹᱨᱥᱤ ᱵᱷᱟᱹᱜᱤ ᱥᱟᱺᱦᱤᱡ ᱜᱮ ᱠᱚ ᱵᱩᱯᱩᱡᱷᱟᱹᱣ ᱫᱟᱲᱮᱭᱟᱜ ᱜᱮᱭᱟ ᱾
ᱪᱤᱠᱤ
ᱦᱤᱱᱫᱤ ᱯᱟᱹᱨᱥᱤ ᱫᱚ ᱫᱮᱵᱽᱱᱟᱜᱽᱨᱤ ᱦᱚᱨᱚᱯ ᱛᱮ ᱚᱞᱚᱜᱼᱟ ᱾ ᱫᱮᱵᱽᱱᱟᱜᱽᱨᱤ ᱨᱮ ᱫᱚ ᱑᱑ ᱜᱚᱴᱟᱝ ᱨᱟᱦᱟ ᱟᱲᱟᱝ ᱟᱨ ᱓᱓ ᱜᱚᱴᱟᱝ ᱠᱮᱪᱮᱫ ᱟᱲᱟᱝ ᱢᱮᱱᱟᱜ ᱠᱚᱣᱟ ᱾ ᱱᱚᱶᱟ ᱫᱚ ᱞᱮᱸᱜ ᱥᱮᱫ ᱠᱷᱚᱱ ᱠᱚ ᱚᱞ ᱟᱹᱜᱩᱭᱟ ᱾ ᱫᱮᱵᱽᱱᱟᱜᱽᱨᱤ ᱪᱤᱠᱤ ᱠᱚ ᱭᱩᱱᱤᱠᱳᱰ ᱥᱟᱶᱛᱮ ᱞᱟᱛᱟᱨ ᱨᱮ ᱮᱢ ᱮᱱᱟ ᱾
ᱯᱩᱭᱞᱩ ᱵᱳᱭᱥᱟᱹᱠᱷ
ᱯᱩᱭᱞᱩ ᱵᱳᱭᱥᱟᱹᱠᱷ ᱵᱟᱝ ᱯᱚᱦᱮᱞᱟ ᱵᱳᱭᱥᱟᱠᱷ ᱵᱟᱝᱞᱟ ᱥᱮᱨᱢᱟ ᱨᱮᱱᱟᱜ ᱯᱩᱭᱞᱩ ᱢᱟᱦᱟ ᱵᱳᱭᱥᱟᱹᱠᱷ ᱑ ᱛᱟᱨᱤᱠ ᱠᱟᱱᱟ᱾ ᱵᱟᱝᱞᱟ ᱛᱮ ᱯᱩᱭᱞᱩ ᱢᱟᱦᱟ ᱚᱱᱟ ᱫᱚ ᱵᱟᱝᱞᱟ ᱱᱟᱶᱟ ᱥᱮᱨᱢᱟ᱾ ᱱᱤᱭᱟᱸ ᱢᱟᱦᱟ ᱫᱚ ᱵᱟᱝᱜᱟᱞᱤ ᱡᱟᱹᱛᱤ ᱠᱚᱣᱟᱜ ᱱᱟᱶᱟ ᱥᱮᱨᱢᱟ ᱫᱟᱨᱟᱢ ᱢᱟᱦᱟ ᱠᱟᱱᱟ᱾ ᱱᱤᱭᱟᱸ ᱢᱟᱦᱟ ᱨᱮᱫᱚ ᱵᱟᱝᱞᱟᱫᱮᱥ ᱥᱟᱶ ᱥᱤᱧᱚᱛ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮ ᱱᱤᱭᱟᱸ ᱢᱟᱦᱟ ᱫᱟᱨᱟᱢ ᱞᱟᱹᱜᱤᱫᱽ ᱯᱚᱨᱚᱵ ᱠᱚ ᱢᱟᱱᱟᱣ-ᱟ᱾ ᱛᱨᱤᱯᱩᱨᱟ ᱨᱮ ᱢᱮᱱᱟᱜ ᱠᱚ ᱵᱟᱝᱜᱟᱞᱤ ᱦᱚᱸ ᱱᱤᱭᱟᱸ ᱯᱚᱨᱚᱵᱽ ᱨᱮ ᱥᱟᱶ ᱛᱟᱦᱮᱸᱱ ᱜᱮᱭᱟ᱾ ᱚᱱᱟ ᱠᱷᱟᱹᱛᱤᱨ ᱱᱤᱭᱟᱸ ᱯᱚᱨᱚᱵ ᱫᱚ ᱵᱟᱝᱜᱟᱞᱤ ᱠᱚᱣᱟᱜ ᱢᱤᱫ ᱢᱟᱨᱟᱝ ᱯᱚᱨᱚᱵ ᱛᱮᱠᱚ ᱵᱟᱦᱟᱭ-ᱟ᱾ ᱜᱨᱮᱜᱽᱨᱤᱭ ᱢᱟᱦᱮᱛᱟ ᱞᱮᱠᱟᱛᱮ ᱵᱟᱝᱞᱟᱫᱮᱥ ᱨᱮ ᱫᱤᱱᱟᱸᱢ ᱥᱮᱨᱢᱟ ᱨᱮᱱᱟᱜ ᱑᱔ ᱮᱯᱨᱤᱞ ᱨᱮ ᱱᱤᱭᱟᱸ ᱯᱚᱨᱚᱵᱽ ᱫᱚ ᱠᱚ ᱠᱟᱨᱟᱣ-ᱟ᱾ ᱟᱨ ᱱᱤᱭᱟᱸ ᱫᱚ ᱵᱟᱝᱞᱟ ᱮᱠᱟᱰᱮᱢᱤ ᱨᱮᱱ ᱱᱤᱛᱚᱱᱟᱝ ᱚᱠᱛᱚ ᱥᱟᱶ ᱡᱤᱞ ᱫᱚᱦᱚ ᱠᱟᱛᱮᱜ ᱠᱚ ᱱᱤᱭᱟᱸ ᱢᱟᱦᱟᱸ ᱠᱚ ᱦᱩᱭ ᱚᱪᱩᱭᱟ᱾ ᱟᱨ ᱱᱚᱛᱮ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮ ᱫᱚ ᱪᱚᱱᱫᱨᱥᱳᱨ ᱢᱟᱡᱤᱛ ᱞᱮᱠᱟᱛᱮ ᱑᱕ ᱮᱯᱨᱤᱞ ᱠᱚ ᱦᱩᱭ ᱚᱪᱤᱭᱟ᱾
ᱥᱮᱫᱟᱭ ᱠᱟᱛᱷᱟ
ᱥᱳᱨ ᱢᱟᱦᱤᱛ ᱞᱮᱠᱟᱛᱮ ᱟᱹᱰᱤ ᱞᱟᱦᱟ ᱠᱷᱚᱱ ᱜᱮ ᱵᱟᱝᱞᱟ ᱥᱮᱨᱢᱟ ᱨᱮᱱᱟᱜ ᱱᱟᱶᱟ ᱥᱮᱨᱢᱟ ᱠᱚ ᱢᱟᱱᱟᱣ ᱟᱹᱜᱩᱭᱮᱜ ᱠᱟᱱ ᱛᱟᱦᱮᱱᱟ᱾ ᱟᱨ ᱱᱤᱭᱟᱸ ᱥᱳᱨ ᱢᱟᱦᱤᱛ ᱫᱚ ᱥᱟᱨᱹᱨᱫᱤᱜ ᱠᱟᱱ ᱛᱟᱦᱮᱱᱟ, ᱜᱨᱮᱜᱽᱨᱤᱭ ᱢᱟᱦᱮᱛᱟ ᱮᱯᱨᱤᱞ ᱪᱟᱸᱫᱚ ᱨᱮᱱᱟᱜ ᱛᱟᱞᱮ ᱢᱟᱦᱟ ᱠᱷᱚᱱ᱾
ᱯᱷᱮᱵᱟᱛ
ᱛᱷᱚᱠ:Bengali Hindu festivals ᱛᱷᱚᱠ:Bangladeshi culture ᱛᱷᱚᱠ:Culture of West Bengal ᱛᱷᱚᱠ:April observances ᱛᱷᱚᱠ:Festivals of Bangladeshi culture ᱛᱷᱚᱠ:Events in Bangladesh ᱛᱷᱚᱠ:Public holidays in Bangladesh ᱛᱷᱚᱠ:Folk festivals in Bangladesh ᱛᱷᱚᱠ:Food and drink festivals in Bangladesh ᱛᱷᱚᱠ:Cultural festivals in Bangladesh ᱛᱷᱚᱠ:Annual events in Bangladesh ᱛᱷᱚᱠ:Harvest festivals ᱛᱷᱚᱠ:Festivals in India ᱛᱷᱚᱠ:New Year in India ᱛᱷᱚᱠ:Religious festivals in India ᱛᱷᱚᱠ:Spring (season) events in Bangladesh
ᱵᱤᱱᱟᱭᱚᱠ ᱟᱪᱟᱨᱭᱚ
ᱵᱤᱱᱟᱭᱚᱠ ᱟᱪᱟᱨᱭᱚ ᱫᱚ ᱑᱙᱑᱘ ᱥᱟᱞᱮᱨᱮ ᱚᱜᱚᱥᱴ ᱪᱟᱸᱫᱚ ᱓᱐ ᱢᱟᱹᱦᱤᱛ ᱨᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟᱦᱟᱜ ᱧᱩᱛᱩᱢ ᱫᱚ ᱵᱚᱸᱜᱟ ᱫᱤᱥᱚᱢ ᱟᱠᱟᱱ ᱢᱟᱱᱚᱛᱟᱱ ᱨᱚᱜᱷᱩᱱᱟᱛᱷ ᱟᱪᱟᱨᱭᱚ ᱾ ᱩᱱᱤ ᱫᱚ ᱵᱟᱰᱚᱦᱤ ᱦᱩᱫᱟᱹᱨᱮ +᱓ ᱥᱟᱹᱛ ᱠᱟᱛᱮ ᱢᱟᱪᱮᱛᱚᱜ ᱞᱟᱹᱜᱤᱫ ᱛᱟᱹᱞᱤᱢ ᱮ ᱦᱟᱛᱟᱣ ᱞᱮᱫ-ᱟ ᱾ ᱨᱟᱡᱽᱟᱹᱨᱤ ᱨᱮ ᱥᱮᱞᱮᱫᱚᱜ ᱞᱟᱦᱟᱨᱮ ᱩᱱᱤ ᱫᱚ ᱢᱟᱪᱮᱛ ᱠᱟᱹᱢᱤᱭ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱯᱟᱛᱷᱟᱢ ᱯᱟᱲᱦᱟᱣ ᱫᱚ ᱟᱡᱟᱜ ᱟᱨ ᱢᱤᱫ ᱨᱟᱹᱥᱠᱟᱹ ᱛᱟᱦᱮᱸ ᱠᱟᱱᱟ ᱟᱨ ᱟᱡ ᱫᱚ ᱟᱡ ᱨᱤᱱ ᱜᱟᱛᱮ ᱡᱚᱴᱟᱣ ᱠᱚ ᱥᱟᱶ ᱨᱟᱡᱽᱟᱹᱨᱤ ᱪᱮᱛᱟᱱ ᱨᱮᱭ ᱪᱟᱨᱪᱟ ᱮᱫ ᱛᱟᱦᱮᱸᱫ ᱾ ᱡᱟᱦᱟᱸ ᱫᱚ ᱟᱡ ᱛᱟᱭᱚᱢ ᱵᱤᱫᱟᱹᱞ ᱡᱤᱭᱚᱱ ᱨᱮ ᱨᱟᱡᱽᱟᱹᱨᱤ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱩᱫᱽᱜᱟᱹᱣ ᱮ ᱡᱚᱜᱟᱣ ᱟᱫᱮ ᱛᱟᱦᱮᱸᱫ ᱾ ᱑᱙᱔᱒ ᱥᱟᱞᱮᱨᱮ ᱦᱩᱭ ᱞᱮᱱ ᱥᱤᱧᱚᱛ ᱵᱟᱹᱜᱤᱱ ᱦᱩᱞᱥᱟᱹᱭ ᱨᱮ ᱩᱱᱤ ᱫᱚ ᱥᱮᱞᱮᱫ ᱠᱟᱛᱮ ᱡᱤᱦᱚᱞ ᱨᱮ ᱢᱮᱱᱟᱜ ᱟᱠᱟᱫ ᱠᱚ ᱠᱟᱹᱭᱫᱷᱤ ᱠᱚ ᱨᱤᱱ ᱜᱷᱟᱨᱚᱸᱡᱤᱭᱟᱹ ᱠᱚ ᱧᱮᱞ ᱡᱚᱛᱚᱱ ᱞᱮᱫ ᱠᱚᱣᱟ ᱾
ᱚᱱᱟᱛᱮ ᱯᱩᱞᱤᱥ ᱠᱚᱣᱟᱜ ᱥᱚᱢᱫᱟᱱ ᱚᱠᱛᱚ ᱨᱮᱫᱚ ᱟᱡ ᱫᱟᱫᱟ ᱥᱚᱛᱭᱚᱱᱟᱨᱟᱭᱚᱱ ᱟᱪᱟᱨᱭᱚ ᱥᱟᱵ ᱦᱚᱪᱚ ᱞᱮᱱ ᱛᱟᱦᱮᱸᱫ ᱟᱨ ᱟᱡ ᱜᱮᱠᱚ ᱡᱤᱦᱚᱞ ᱞᱮᱫᱮ ᱛᱟᱦᱮᱸᱫ ᱾ ᱟᱡᱟᱜ ᱨᱟᱡᱽᱟᱹᱨᱤ ᱡᱤᱭᱚᱱ ᱑᱙᱖᱗ ᱥᱟᱞᱮᱨᱮ ᱮᱛᱚᱦᱚᱵ ᱞᱮᱱ ᱛᱟᱦᱮᱸᱫ ᱟᱨ ᱩᱱᱤ ᱫᱚ ᱵᱤᱫᱷᱟᱭᱚᱵ ᱞᱟᱹᱜᱤᱫ ᱵᱟᱪᱷᱱᱟᱣᱨᱮ ᱫᱟᱣᱮ ᱦᱟᱛᱟᱣ ᱞᱮᱫ-ᱟ ᱾ ᱟᱡ ᱫᱚ ᱑᱙᱖᱗ ᱟᱨ ᱑᱙᱗᱑ ᱨᱮ ᱵᱟᱨ ᱫᱷᱟᱣ ᱵᱤᱫᱷᱟᱭᱚᱠ ᱞᱮᱠᱟᱛᱮ ᱵᱚᱨᱦᱚᱢᱯᱩᱨ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱮ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾ ᱑᱙᱖᱗ ᱠᱷᱚᱱ ᱑᱙᱗᱒ ᱫᱷᱟᱹᱨᱤᱡ ᱵᱮᱯᱟᱦᱴᱟ ᱜᱟᱫᱮᱞ ᱨᱮᱱᱟᱜ ᱧᱮᱞ ᱡᱚᱛᱚᱱ ᱦᱚᱸ ᱟᱡᱟᱜ ᱛᱟᱹᱨᱤ ᱨᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱳᱰᱤᱥᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱒᱙ ᱰᱤᱥᱮᱢᱵᱚᱨ ᱑᱙᱗᱖ ᱠᱷᱚᱱ ᱓᱐ ᱮᱯᱨᱤᱞ ᱑᱙᱗᱗ ᱫᱷᱟᱹᱨᱤᱡ ᱫᱟᱹᱭᱛᱚᱭ ᱦᱟᱛᱟᱣ ᱞᱮᱫ ᱛᱟᱦᱮᱸᱫ ᱾ ᱑᱑ ᱰᱤᱥᱮᱢᱵᱚᱨ ᱑᱙᱘᱓ ᱨᱮ ᱟᱡᱟᱜ ᱡᱤᱣᱤᱵᱟᱹᱛᱤ ᱫᱚ ᱡᱟᱭᱡᱩᱜᱽ ᱞᱟᱹᱜᱤᱫ ᱤᱬᱤᱡ ᱥᱟᱹᱨᱤ ᱞᱮᱱᱟ ᱾ ᱟᱪᱟᱨᱭᱚᱣᱟᱜ ᱜᱩᱨ ᱛᱟᱭᱚᱢ ᱟᱡᱟᱜ ᱩᱱᱩᱭᱦᱟᱹᱨ ᱛᱮ ᱵᱚᱨᱦᱚᱢᱯᱩᱨ ᱨᱮ ᱥᱚᱨᱠᱟᱨ ᱫᱚ ᱵᱤᱱᱟᱭᱚᱠ ᱟᱪᱟᱨᱭᱚ ᱡᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱢᱤᱫ ᱩᱱᱩᱥᱩᱞ ᱟᱥᱲᱟ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱡᱟᱦᱟᱸ ᱫᱚ ᱟᱡᱟᱜ ᱧᱩᱛᱩᱢ ᱨᱮ ᱪᱷᱟᱹᱴᱭᱟᱹᱨ ᱟᱠᱟᱱᱟ ᱾
ᱩᱯᱨᱩᱢ
ᱵᱤᱱᱟᱭᱚᱠ ᱟᱪᱟᱨᱭᱚ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱒᱙ ᱰᱤᱥᱮᱢᱵᱚᱨ ᱑᱙᱗᱖ ᱠᱷᱚᱱ ᱓᱐ ᱮᱯᱨᱤᱞ ᱑᱙᱗᱗ ᱫᱷᱟᱹᱨᱤᱡ ᱳᱰᱤᱥᱟ ᱯᱚᱱᱚᱛ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱚ ᱓᱐ ᱚᱜᱚᱥᱴ ᱑᱙᱑᱘ ᱥᱟᱞᱮᱨᱮ ᱵᱚᱨᱦᱚᱢᱯᱩᱨ ᱨᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱨ ᱑᱑ ᱰᱤᱥᱮᱢᱵᱚᱨ ᱑᱙᱘᱓ ᱨᱮ ᱩᱱᱤ ᱫᱚ ᱟᱵᱚ ᱠᱚ ᱛᱟᱞᱟ ᱠᱷᱚᱱ ᱡᱟᱭᱡᱩᱜᱽ ᱞᱟᱹᱜᱤᱫ ᱵᱤᱫᱟᱹᱭ ᱮ ᱦᱟᱛᱟᱣ ᱞᱮᱫ-ᱟ ᱾ ᱟᱡᱟᱜ ᱨᱟᱡᱽᱟᱹᱨᱤᱭᱟᱹ ᱫᱚᱞ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱯᱟᱴᱤ ᱛᱟᱦᱮᱸ ᱠᱟᱱᱟ ᱾
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱥᱤᱧᱚᱛ)
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱫᱚ ᱥᱤᱧᱚᱛ ᱨᱮᱭᱟᱜ ᱛᱟᱞᱢᱟ ᱥᱚᱨᱠᱟᱨ ᱦᱚᱛᱮᱛᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱥᱟᱝᱵᱤᱫᱷᱟᱱᱤᱠ ᱥᱟᱝᱥᱛᱷᱟᱱ ᱠᱟᱱᱟ᱾ ᱱᱚᱣᱟ ᱫᱚ ᱑᱙᱕᱖ ᱥᱮᱨᱢᱟ ᱨᱮ ᱵᱮᱱᱟᱣ ᱦᱩᱭ ᱞᱮᱱᱟ᱾ ᱱᱚᱣᱟ ᱨᱮᱭᱟᱜ ᱢᱩᱬᱩᱛ ᱠᱟᱹᱢᱤ ᱫᱚ ᱦᱩᱭᱩᱜ ᱠᱟᱱᱟ, ᱥᱤᱧᱚᱛ ᱨᱮᱭᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ ᱨᱮᱭᱟᱜ ᱟᱹᱱᱟᱹᱨᱤ, ᱢᱟᱹᱱ ᱟᱨ ᱦᱟᱞᱚᱛ ᱠᱚ ᱧᱮᱞ᱾ ᱭᱩ‌.ᱡᱤ.ᱥᱤ ᱥᱤᱧᱚᱛ ᱨᱮᱭᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ ᱥᱤᱠᱨᱤᱛᱤᱭ ᱮᱢᱟ ᱠᱚᱣᱟ ᱟᱨ ᱥᱚᱨᱠᱟᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱠᱚ ᱠᱟᱹᱣᱰᱤ ᱜᱚᱲᱚ ᱦᱚᱸᱭ ᱮᱢᱟ ᱠᱚᱣᱟ᱾ ᱱᱚᱣᱟ ᱨᱮᱭᱟᱜ ᱢᱩᱬᱩᱛ ᱠᱟᱹᱢᱤ ᱴᱷᱟᱶ ᱫᱚ ᱱᱟᱶᱟ ᱫᱤᱞᱞᱤ ᱨᱮ ᱢᱮᱱᱟᱜᱼᱟ᱾ ᱯᱩᱱᱮ, ᱵᱷᱚᱯᱟᱞ, ᱠᱚᱞᱠᱟᱛᱟ, ᱦᱟᱭᱫᱽᱨᱟᱵᱟᱫᱽ, ᱜᱩᱣᱟᱦᱟᱴᱤ ᱟᱨ ᱵᱮᱝᱜᱟᱞᱩᱨᱩ ᱨᱮ ᱱᱚᱣᱟ ᱨᱮᱭᱟᱜ ᱴᱚᱴᱷᱟᱠᱤᱭᱟᱹ ᱠᱟᱹᱢᱤ ᱚᱯᱷᱤᱥ ᱢᱮᱱᱟᱜᱼᱟ᱾
ᱠᱤᱠᱤᱨ ᱪᱮᱬᱮ
ᱠᱤᱠᱤᱨ ᱪᱮᱬᱮ  ᱫᱚ ᱢᱤᱫ ᱦᱩᱰᱤᱧ ᱛᱟᱞᱟ ᱫᱷᱟᱨᱟ ᱪᱮᱬᱮ ᱠᱟᱱᱟᱭ ᱾ ( small to medium-sized) ᱱᱩᱠᱩ ᱪᱮᱬᱮ ᱫᱚ ᱮᱥᱤᱭᱟ, ᱟᱯᱷᱨᱤᱠᱟ ᱟᱨ ᱚᱥᱮᱱᱤᱭᱟ ᱤᱞᱟᱹᱠᱟ ᱨᱮᱜᱮ ᱠᱚ ᱧᱟᱢᱚᱜᱼᱟ ᱾ ᱠᱤᱠᱤᱨ ᱪᱮᱬᱮ ᱫᱚ ᱑᱑᱔ ᱡᱟᱹᱛ ᱨᱤᱱ ᱢᱮᱱᱟᱜ ᱠᱚᱣᱟ ᱾ ᱡᱚᱛᱚ ᱡᱟᱹᱛ ᱨᱤᱱ ᱠᱤᱠᱤᱨ ᱪᱮᱬᱮᱭᱟᱜ ᱜᱮ ᱢᱟᱨᱟᱝ ᱵᱚᱦᱚᱜ, ᱡᱤᱞᱤᱧ ᱟᱨ ᱞᱟᱥᱮᱨ ᱜᱚᱡᱟᱜ ᱴᱷᱚᱱᱴᱟ, ᱠᱷᱟᱴᱚ ᱡᱟᱝᱜᱟ ᱟᱨ ᱠᱷᱟᱴᱚ ᱟᱨ ᱢᱚᱴᱟ ᱫᱷᱟᱨᱟ ᱪᱟᱭᱞᱚᱢ ᱢᱮᱱᱟᱜ ᱛᱟᱠᱚᱣᱟ ᱾ ᱮᱸᱜᱟ ᱠᱤᱠᱤᱨ ᱟᱨ ᱥᱟᱺᱰᱤ ᱠᱤᱠᱤᱨ ᱵᱷᱤᱛᱨᱤ ᱨᱮ ᱟᱹᱰᱤ ᱠᱚᱢ ᱜᱮ ᱛᱚᱯᱷᱟᱛ ᱢᱮᱱᱟᱜᱼᱟ ᱾ ᱮᱸᱜᱟ ᱟᱨ ᱥᱟᱺᱰᱤ ᱵᱟᱱᱟᱨ ᱪᱮᱬᱮ ᱜᱮ ᱢᱤᱫ ᱜᱮ ᱠᱚ ᱧᱮᱞᱚᱜᱼᱟ ᱾ ᱱᱩᱠᱩ ᱫᱚ ᱜᱟᱰᱟ ᱫᱷᱟᱨᱮ ᱠᱚᱨᱮ ᱜᱮ ᱵᱟᱹᱲᱛᱤ ᱠᱚ ᱛᱟᱦᱮᱸᱱᱟ ᱟᱨ ᱦᱟᱹᱠᱩ ᱠᱚ ᱡᱚᱢ ᱠᱚᱣᱟ ᱾ ᱡᱟᱦᱟᱸᱭ ᱠᱚ ᱫᱟᱜ ᱠᱷᱚᱱᱟᱜ ᱥᱟᱹᱝᱜᱤᱧ ᱨᱮᱠᱚ ᱛᱟᱦᱮᱸᱱᱟ ᱩᱱᱠᱩ ᱫᱚ ᱦᱩᱰᱤᱧ ᱦᱩᱰᱤᱧ ᱛᱤᱡᱩ ᱡᱚᱢ ᱠᱟᱛᱮ ᱠᱚ ᱵᱟᱧᱪᱟᱜᱼᱟ ᱾ ᱱᱩᱠᱩ ᱪᱮᱬᱮ ᱫᱚ ᱫᱟᱨᱮ ᱰᱷᱩᱰᱨᱩ ᱠᱚᱨᱮ ᱟᱨ ᱚᱛ ᱨᱮᱭᱟᱜ ᱦᱩᱰᱤᱧ ᱜᱚᱝᱜᱷᱚᱨ ᱨᱮᱠᱚ ᱛᱩᱠᱟᱹᱭᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱪᱮᱬᱮ
ᱠᱨᱩᱥᱱᱚ ᱥᱩᱫᱟᱢᱟ
ᱠᱨᱩᱥᱱᱚ ᱥᱩᱫᱟᱢᱟ ᱑᱙᱗᱖ ᱨᱮ ᱨᱤᱯᱤᱡᱽ ᱠᱟᱱ ᱢᱤᱫ 'ᱦᱮᱸᱫᱮᱻᱯᱩᱸᱰ' ᱳᱰᱤᱭᱟ ᱯᱷᱤᱞᱢ ᱠᱟᱱᱟ ᱾ ᱱᱤᱛᱟᱭᱤ ᱯᱟᱞᱤᱛᱚᱻᱟᱜ ᱰᱤᱨᱮᱠᱥᱚᱱ ᱛᱮ ᱛᱮᱭᱟᱨ ᱟᱠᱟᱱ ᱱᱚᱶᱟ ᱯᱷᱤᱢ ᱯᱨᱚᱰᱭᱩᱥᱚᱨ ᱫᱚ ᱜᱳᱵᱤᱱᱫᱚ ᱛᱮᱡᱚ ᱠᱟᱱᱟᱭ । ᱚᱛᱤᱵᱚᱰᱤ ᱡᱚᱜᱚᱱᱱᱟᱛᱷ ᱫᱟᱥᱻᱟᱜ 'ᱵᱷᱟᱜᱚᱵᱚᱛᱚ' ᱨᱮ ᱫᱽᱣᱟᱨᱚᱠᱟ ᱞᱤᱲᱟ ᱦᱚᱛᱮᱛᱮ ᱨᱩᱥᱤ ᱥᱟᱸᱫᱤᱯᱚᱱᱤᱻᱟᱜ ᱟᱥᱨᱚᱢ ᱨᱮ ᱥᱨᱤᱠᱨᱩᱥᱱᱚ ᱟᱨ ᱜᱟᱛᱮᱛᱟᱭ ᱥᱩᱫᱟᱢᱟᱻᱟᱜ ᱠᱟ.ᱦᱱᱤ ᱤᱫᱤᱠᱟᱛᱮ ᱥᱟᱯᱲᱟᱣ ᱠᱟᱱᱟ ।
ᱠᱚᱲᱟᱠᱟᱨ ᱠᱚ
ᱳᱰᱤᱭᱟ ᱯᱷᱤᱞᱢ 'ᱠᱨᱩᱥᱱᱚ ᱥᱩᱫᱟᱢᱟ' ᱨᱮ ᱢᱮᱱᱟᱜ ᱠᱟ ᱠᱚᱲᱟᱠᱟᱨ:
ᱠᱟᱰᱟᱯᱟ
ᱠᱟᱰᱟᱯᱟ ᱟᱡᱟᱜ ᱱᱟᱜᱟᱢ ᱨᱮ ᱵᱷᱤᱱᱮ ᱵᱷᱤᱱᱮ ᱨᱟᱡᱟ ᱟᱜ ᱵᱷᱤᱛᱤᱨ ᱨᱮ ᱦᱩᱭ ᱟᱠᱟᱱᱟ, ᱚᱠᱟ ᱨᱮ ᱱᱤᱡᱟᱢ ᱟᱨ ᱪᱚᱞ, ᱵᱤᱡᱚᱭᱱᱚᱜᱚᱨ ᱥᱚᱢᱨᱟᱡᱽ ᱟᱨ ᱢᱮᱭᱥᱩᱨ ᱥᱚᱢᱨᱟᱡᱽ ᱥᱮᱞᱮᱫ ᱟᱠᱟᱱᱟ ᱾
ᱪᱷᱟᱹᱴᱭᱟᱹᱨ
ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ ᱛᱮᱞᱮᱜᱩ ᱟᱹᱲᱟᱹ "ᱜᱟᱰᱯᱟ" ᱠᱷᱚᱱ ᱧᱩᱛᱩᱢ ᱟᱠᱟᱱᱟ ᱚᱠᱚᱭᱟᱜ ᱠᱟᱱᱟ ᱫᱚᱦᱞᱤᱡᱽ ᱟᱨᱵᱟᱝ ᱫᱩᱣᱟᱹᱨ ᱾ ᱱᱚᱣᱟ ᱫᱚ ᱛᱤᱨᱩᱢᱟᱞᱟ ᱵᱩᱨᱩ ᱠᱷᱚᱱ ᱟᱡᱟᱜ ᱥᱮᱞᱮᱫ ᱥᱟᱶ ᱱᱚᱣᱟ ᱧᱩᱛᱩᱢ ᱮ ᱟᱨᱡᱟᱣ ᱠᱮᱫᱼᱟ; ᱛᱤᱨᱩᱢᱟᱞᱟ ᱵᱩᱨᱩ ᱫᱷᱟᱵᱤᱡ ᱥᱮᱴᱮᱨᱚ ᱞᱟᱹᱜᱤᱫ ᱛᱮ ᱢᱟᱨᱮ ᱡᱩᱜᱽ ᱨᱮ ᱠᱟᱰᱟᱯᱟ ᱞᱮᱠᱟᱛᱮ ᱥᱮᱱ ᱞᱮᱱᱟ ᱛᱟᱦᱮᱸᱫ ᱾ ᱢᱟᱨᱮ ᱛᱮᱞᱮᱜᱩ ᱛᱮ ᱜᱟᱰᱯᱟ ᱟᱹᱲᱟᱹ ᱨᱮᱱᱟᱜ ᱢᱟᱱᱮ ᱛᱟᱦᱮᱸ ᱠᱟᱱᱟ ᱢᱤᱫ ᱫᱚᱦᱞᱤᱡᱽ ᱱᱚᱣᱟ ᱱᱤᱛᱚᱜ ᱡᱩᱜᱽ ᱟᱜ ᱠᱟᱹᱢᱤ ᱛᱮᱞᱮᱜᱩ ᱛᱮ ᱠᱟᱰᱯᱟ ᱞᱟᱹᱜᱤᱫ ᱛᱮ ᱩᱴᱷᱱᱟᱹᱜ ᱮᱱᱟ, ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ ᱱᱟᱶᱟ ᱢᱟᱡᱟ (Taste) ᱫᱚ ᱤᱱᱴᱟᱠᱴ (Intact) ᱫᱚᱦᱚ ᱮᱱᱟ ᱾ ᱱᱚᱣᱟ "ᱠᱟᱰᱟᱯᱟ" ᱚᱞ ᱞᱮᱱᱟ ᱛᱟᱦᱮᱸᱫ ᱟᱫᱚ ᱧᱩᱛᱩᱢ ᱨᱮᱱᱟᱜ ᱞᱚᱠᱟᱞ ᱟᱹᱲᱟᱹ ᱨᱚᱲ ᱨᱮᱱᱟᱜ ᱰᱷᱚᱝ ᱫᱚ ᱨᱤᱯᱷᱞᱮᱠᱴ ᱞᱟᱹᱜᱤᱫ ᱛᱮ ᱑᱙ ᱚᱜᱚᱥᱴ ᱒᱐᱑᱕ ᱨᱮ "ᱠᱟᱰᱟᱯᱟ" ᱨᱮ ᱵᱚᱫᱚᱞ ᱞᱮᱫᱼᱟ ᱠᱚ ᱛᱟᱦᱮᱸᱫ ᱾
ᱚᱛᱱᱚᱜ
ᱠᱟᱰᱟᱯᱟ 14.47°N, 78.82°W ᱦᱟᱭᱫᱨᱟᱵᱟᱫᱽ ᱠᱷᱚᱱ ᱔᱑᱒ ᱠᱤᱞᱚᱢᱤᱴᱚᱨ, ᱪᱮᱱᱱᱟᱭ ᱠᱷᱚᱱ ᱒᱖᱐ ᱠᱤᱞᱚᱢᱤᱴᱚᱨ ᱟᱨ ᱟᱱᱫᱽᱨᱚ ᱯᱨᱚᱫᱮᱥ ᱨᱮᱱᱟᱜ ᱨᱟᱭᱚᱞᱥᱤᱢᱟ ᱴᱚᱴᱷᱟ ᱨᱮ ᱵᱮᱝᱜᱟᱞᱩᱨᱩ ᱠᱷᱚᱱ ᱒᱘᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱵᱩᱜᱜᱟ ᱵᱷᱟᱸᱠᱟ ᱟᱨᱵᱟᱝ ᱨᱟᱞᱞᱟ ᱵᱷᱟᱸᱠᱟ ᱜᱟᱰᱟ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱯᱚᱞᱠᱚᱱᱰᱟ ᱠᱷᱚᱱ ᱮᱛᱚᱢ ᱥᱮᱫ ᱟᱨ ᱥᱟᱢᱟᱝ ᱨᱮ ᱯᱮᱱᱱᱟ ᱜᱟᱰᱟ ᱨᱮᱱᱟᱜ ᱮᱴᱟᱜ ᱥᱮᱫ ᱞᱚᱝᱠᱟᱢᱚᱞᱚᱥ ᱞᱟᱹᱜᱤᱫ ᱛᱮ ᱠᱚᱧᱮ ᱥᱮᱫ ᱵᱩᱨᱩ ᱨᱮᱱᱟᱜ ᱢᱤᱫ ᱯᱟᱴᱴᱤ ᱤᱫᱤ ᱛᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱑᱓᱘ ᱢᱤᱴᱚᱨ (᱔᱕᱒ ᱯᱷᱤᱴ) ᱢᱮᱱᱟᱜᱼᱟ ᱾ ᱵᱮᱞᱤᱜᱚᱸᱰᱟ ᱵᱩᱨᱩ ᱱᱮᱞᱚᱨ ᱟᱨ ᱠᱟᱰᱟᱯᱟ ᱦᱚᱱᱚᱛ ᱫᱚ ᱵᱷᱮᱡᱟᱨᱟ ᱾ ᱯᱟᱪᱮ ᱟᱨ ᱥᱟᱢᱟᱝ ᱜᱷᱟᱴ ᱨᱮᱱᱟᱜ ᱵᱩᱨᱩ ᱵᱟᱱᱟᱨ ᱥᱮᱫ ᱛᱤᱸᱜᱩ ᱟᱠᱟᱱᱟ, ᱱᱚᱣᱟ ᱥᱤᱛᱩᱝ ᱟᱨ ᱨᱟᱵᱟᱝ ᱨᱮᱱᱟᱜ ᱪᱟᱨᱟᱢ (extreme) ᱦᱚᱭ ᱠᱷᱚᱱ ᱵᱟᱝᱪᱟᱜᱼᱟ ᱾
ᱦᱚᱲ ᱞᱮᱠᱷᱟ
ᱠᱟᱰᱟᱯᱟ ᱨᱤᱱ ᱦᱚᱲ ᱮᱞ ᱯᱩᱭᱞᱩ ᱫᱷᱟᱹᱣ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱑᱘᱗᱑ ᱨᱮ ᱞᱮᱠᱷᱟ ᱞᱮᱱᱟ ᱛᱟᱦᱮᱸᱫ, ᱱᱚᱣᱟ ᱑᱙᱑᱑ ᱫᱷᱟᱵᱤᱡ ᱦᱩᱭ ᱞᱮᱱᱟ ᱛᱟᱦᱮᱸᱫ (pg 176)᱾ ᱱᱤᱛ ᱫᱷᱟᱵᱤᱡ, ᱑᱙᱙᱑ ᱫᱷᱟᱵᱤᱡ ᱟᱹᱰᱤ ᱜᱟᱱ ᱱᱟᱜᱟᱢᱤᱭᱟᱹ ᱨᱤᱠᱚᱰ ᱵᱮᱵᱚᱥᱛᱟ ᱵᱟᱝ ᱤᱫᱤ ᱛᱮ ᱛᱟᱭᱚᱢ ᱾ ᱠᱟᱰᱟᱯᱟ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱟᱨ ᱟᱹᱰᱤ ᱞᱚᱜᱚᱱ ᱩᱴᱷᱱᱟᱹᱜ ᱥᱚᱦᱚᱨ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮᱭᱟ ᱾ ᱑᱙᱙᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱑,᱒᱑,᱔᱖᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱟᱹᱰᱤ ᱰᱮᱦᱮᱨ ᱫᱚ ᱵᱟᱝᱠᱚ ᱵᱟᱲᱦᱟᱣ ᱞᱮᱱᱟ, ᱚᱠᱟᱨᱮ ᱒᱐ ᱣᱟᱨᱰ ᱞᱟᱹᱜᱤᱫ ᱛᱮ ᱑,᱒᱖,᱕᱐᱕ ᱞᱟᱠᱷ ᱮ ᱚᱞ ᱠᱮᱫᱼᱟ,
ᱯᱟᱹᱨᱥᱤ
ᱛᱮᱞᱮᱜᱩ ᱟᱨ ᱩᱨᱫᱩ ᱥᱚᱦᱚᱨ ᱨᱮᱱᱟᱜ ᱟᱹᱢᱟᱹᱞᱮᱛ ᱯᱟᱹᱨᱥᱤ ᱠᱟᱱᱟ ᱾ ᱠᱚᱧᱮ ᱥᱤᱧᱚᱛᱤᱭᱟᱹ ᱵᱮᱯᱟᱨᱤ ᱛᱟᱞᱟ ᱥᱚᱦᱚᱨ ᱨᱮᱱᱟᱜ ᱟᱹᱰᱤ ᱜᱟᱱ ᱴᱚᱴᱷᱟ ᱨᱮ ᱦᱚᱸ ᱦᱤᱱᱫᱤ ᱛᱮᱠᱚ ᱨᱚᱲᱟ ᱾ ᱩᱴᱷᱱᱟᱹᱣ ᱞᱟᱹᱜᱤᱫ ᱛᱮ ᱥᱚᱦᱚᱨ ᱨᱮ ᱤᱝᱞᱤᱥ ᱫᱤᱱᱟᱹᱢ ᱦᱤᱞᱚᱜ ᱵᱮᱵᱷᱟᱨᱚ ᱠᱟᱱᱟ ᱾ ᱩᱨᱫᱩ ᱦᱚᱸ ᱯᱩᱨᱟᱹ ᱥᱚᱦᱚᱨ ᱨᱮ ᱢᱩᱬ ᱞᱮᱠᱟᱛᱮ ᱟᱡᱟᱜ ᱟᱹᱰᱤ ᱥᱟᱸᱜᱮ ᱢᱩᱥᱞᱤᱢ ᱦᱚᱲ ᱮᱞ ᱤᱫᱤ ᱛᱮ ᱠᱚ ᱨᱚᱲ ᱠᱟᱱᱟ ᱟᱨ ᱛᱟᱢᱤᱞ ᱯᱟᱹᱨᱥᱤ ᱦᱚᱲ ᱟᱹᱰᱤ ᱥᱟᱸᱜᱮ ᱜᱮᱠᱚ ᱛᱟᱦᱮᱸᱫ ᱠᱟᱱᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱠᱟᱰᱟᱯᱟ ᱥᱚᱦᱚᱨ ᱰᱟᱦᱟᱨ, ᱨᱮᱞ ᱟᱨ ᱩᱰᱟᱹᱱ ᱰᱟᱦᱟᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱥᱚᱲᱚᱠ ᱰᱟᱦᱟᱨ
ᱦᱟᱭᱫᱨᱟᱵᱟᱫᱽ, ᱵᱟᱸᱜᱽᱞᱲᱳᱨ, ᱪᱮᱱᱱᱟᱭ, ᱵᱤᱥᱟᱠᱷᱟᱯᱟᱴᱱᱟᱢ, ᱨᱟᱡᱽᱢᱩᱸᱫᱽᱨᱤ, ᱠᱟᱠᱤᱱᱟᱰᱟ, ᱱᱮᱞᱚᱨ, ᱠᱩᱨᱱᱩᱞ ᱞᱮᱠᱟᱱ ᱮᱢᱟᱱ ᱢᱩᱬ ᱴᱷᱟᱶ ᱞᱟᱹᱜᱤᱫ ᱠᱟᱰᱟᱯᱟ ᱱᱟᱯᱟᱭ ᱥᱚᱲᱚᱠ ᱡᱚᱲᱟᱣ ᱟᱠᱟᱱᱟ ᱾ APSRTC ᱠᱟᱰᱟᱯᱟ ᱦᱚᱱᱚᱛ ᱨᱮᱱᱟᱜ ᱵᱷᱤᱱᱮ ᱵᱷᱤᱱᱮ ᱴᱷᱟᱶ ᱟᱨ ᱮᱛᱚᱢ ᱥᱤᱧᱚᱛ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱞᱟᱹᱜᱤᱫ ᱵᱟᱥ ᱥᱮᱵᱟ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱜᱩᱴ ᱥᱚᱲᱚᱠ ᱡᱤᱞᱤᱧ ᱘᱐᱔.᱘᱔ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾
ᱨᱮᱞ ᱰᱟᱦᱟᱨ
ᱥᱚᱦᱚᱨ ᱨᱮ ᱠᱟᱰᱟᱯᱟ ᱨᱮᱱᱟᱜ ᱟᱡᱟᱜ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱱᱚᱣᱟ ᱑᱘᱖᱖ ᱥᱩᱨ ᱥᱩᱯᱩᱨ ᱨᱮ ᱡᱷᱤᱜ ᱞᱮᱱᱟ ᱯᱚᱱᱚᱛ ᱨᱮᱭᱟᱜ ᱟᱹᱰᱤ ᱢᱟᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱢᱩᱢᱵᱟᱭᱼᱪᱮᱱᱱᱟᱭ ᱞᱟᱭᱤᱱ ᱱᱚᱣᱟ ᱮᱛᱚᱢ ᱫᱚᱨᱤᱭᱟ ᱫᱷᱟᱨᱮ ᱨᱮ ᱴᱚᱴᱷᱟ ᱨᱮᱱᱟᱜ ᱟᱹᱰᱤ ᱵᱤᱡᱤ ᱞᱟᱭᱤᱱ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮ ᱢᱮᱱᱟᱜᱼᱟ ᱾ ᱱᱚᱣᱟ ᱜᱩᱸᱴᱟᱠᱟᱞ ᱨᱮᱞᱣᱮ ᱰᱤᱵᱤᱡᱚᱱ ᱵᱷᱤᱛᱤᱨ ᱮᱛᱚᱢ ᱫᱷᱟᱨᱮ ᱨᱮᱞᱣᱮ ᱴᱚᱴᱷᱟ ᱨᱮ ᱮ ᱜᱽᱨᱮᱰ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮᱭᱟ ᱾ ᱢᱤᱫ ᱱᱟᱶᱟ ᱨᱮᱞᱣᱮ ᱞᱟᱭᱤᱱ ᱠᱟᱰᱟᱯᱟᱼᱵᱟᱸᱜᱽᱞᱳᱨ ᱠᱷᱚᱸᱰ ᱵᱮᱱᱟᱣ ᱠᱟᱱᱟ ᱾
ᱩᱰᱟᱹᱱ ᱰᱟᱦᱟᱨ
ᱠᱟᱰᱟᱯᱟ ᱩᱰᱟᱹᱱ ᱰᱟᱹᱦᱤ ᱗ ᱡᱩᱱ ᱒᱐᱑᱕ ᱨᱮ ᱩᱰᱟᱹᱜ ᱜᱟᱹᱰᱤ ᱛᱮ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱛᱮ ᱡᱷᱤᱦ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱯᱟᱪᱮ ᱨᱮ ᱑᱒ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱚᱥᱚᱠ ᱥᱤᱝᱦᱚᱞ
ᱚᱥᱚᱠ ᱥᱤᱝᱦᱚᱞ (ᱡᱟᱱᱟᱢ ᱒᱙ ᱰᱤᱥᱮᱢᱵᱚᱨ ᱑᱙᱖᱘, ᱜᱩᱣᱟᱦᱟᱴᱤ, ᱟᱥᱟᱢ) ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱ ᱢᱤᱫ ᱨᱟᱡᱽᱟᱨᱤᱭᱟᱹ ᱠᱟᱱᱟᱭ ᱟᱨ ᱱᱟᱦᱟᱜ ᱫᱚ ᱟᱥᱟᱢ ᱥᱟᱨᱠᱟᱨ ᱨᱮᱱ ᱦᱟᱩᱥᱤᱝ, ᱟᱨᱵᱟᱱ ᱮᱯᱷᱟᱭᱟᱨᱥ, ᱤᱨᱤᱜᱮᱥᱚᱱ ᱦᱤᱸᱥ ᱨᱮᱱ ᱢᱚᱱᱛᱨᱤ ᱦᱚᱸ ᱠᱟᱱᱟᱭ ᱾Housing & Urban Affairs and Irrigation, Government of Assam. ᱩᱱᱤ ᱫᱚ ᱓ ᱦᱚᱱᱚᱛ ᱠᱚᱠᱲᱟᱡᱷᱟᱲ, ᱩᱫᱟᱹᱞᱜᱩᱲᱤ ᱟᱨ ᱠᱟᱪᱷᱟᱲ ᱨᱮᱱ ᱜᱟᱨᱡᱮᱱ ᱢᱚᱱᱛᱨᱤ ᱦᱟᱸ ᱠᱟᱱᱟᱭ ᱾ ᱩᱱᱤ ᱫᱚ ᱯᱟᱹᱦᱤᱞ ᱫᱷᱟᱣ ᱒᱐᱑᱖ ᱥᱟᱞᱮ ᱨᱮ ᱰᱷᱮᱠᱤᱭᱟᱡᱩᱞᱤ ᱵᱤᱫᱷᱟᱱ ᱥᱚᱵᱷᱟ ᱥᱚᱢᱚᱥᱴᱤ ᱠᱷᱟᱱᱮ ᱡᱤᱛᱠᱟᱹᱨ ᱞᱮᱱᱟ ᱾ ᱟᱨᱦᱚᱸ ᱒᱐᱒᱑ ᱨᱮ ᱟᱥᱟᱢ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱤᱱᱟᱹ ᱥᱚᱢᱚᱥᱴᱤ ᱠᱷᱚᱱ ᱜᱮᱭᱮ ᱡᱤᱛᱠᱟᱹᱨ ᱞᱮᱱᱟ ᱾
ᱟᱭᱟᱜ ᱡᱤᱭᱚᱱ
ᱩᱱᱤ ᱫᱚ ᱒᱙ ᱰᱤᱥᱮᱢᱵᱚᱨ ᱑᱙᱖᱘ ᱨᱮᱭᱮ ᱡᱟᱱᱟᱢ ᱞᱮᱱᱟ ᱾ ᱟᱯᱟᱛ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱵᱚᱝᱜᱟᱛᱟᱞᱟ ᱯᱚᱨᱢᱚᱱᱚᱱᱫᱽ ᱥᱤᱝᱦᱚᱞ ᱟᱨ ᱮᱝᱜᱟᱛ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱢᱟᱱᱤᱡ ᱤᱱᱫᱩᱢᱟᱛᱤ ᱥᱤᱝᱦᱚᱞ ᱾ ᱩᱱᱤ ᱫᱚ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱜᱩᱣᱟᱦᱟᱴᱤ ᱠᱩᱢᱟᱨᱯᱟᱲᱟ ᱨᱮᱭᱮ ᱛᱟᱦᱮᱱᱟ ᱾ ᱩᱱᱤ ᱫᱚ ᱑᱙᱙᱒ ᱥᱟᱞᱮ ᱨᱮ ᱢᱟᱱᱤᱡ ᱥᱤᱞᱯᱤ ᱟᱱᱟᱱᱫᱽ ᱥᱤᱝᱦᱚᱞ ᱥᱟᱶᱮ ᱵᱟᱯᱞᱟᱭᱮᱱᱟ ᱟᱨ ᱱᱤᱛ ᱫᱚ ᱩᱱᱤᱨᱮᱱ ᱒ ᱠᱚᱲᱟ ᱜᱤᱫᱽᱨᱟᱹ ᱦᱚᱸ ᱢᱮᱱᱟᱜ ᱠᱤᱱ ᱛᱟᱭᱟ ᱾
ᱨᱟᱡᱽᱟᱨᱤ ᱡᱤᱭᱚᱱ
ᱚᱥᱚᱠ ᱥᱤᱝᱦᱚᱞ ᱫᱚ ᱨᱟᱥᱴᱨᱤᱭᱚ ᱥᱣᱟᱭᱟᱢᱥᱮᱵᱚᱠ ᱥᱚᱝᱜᱷᱚ(ᱟᱨ ᱮᱥ ᱮᱥ) ᱨᱮᱱ ᱥᱚᱦᱮᱫ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱚᱠᱷᱤᱞ ᱵᱷᱟᱨᱚᱛᱤᱭᱚ ᱵᱤᱫᱭᱟᱨᱛᱷᱤ ᱯᱚᱨᱤᱥᱚᱫᱽ (ABVP) ᱨᱮᱱ ᱟᱹᱜᱽᱣᱟᱹᱱ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢᱛᱮ ᱩᱱᱤᱫᱚ ᱵᱤ ᱡᱮ ᱯᱤ ᱨᱮ ᱥᱮᱞᱮᱫ-ᱮᱱᱟ ᱟᱨ ᱟᱥᱟᱢ ᱯᱨᱚᱫᱮᱥ ᱵᱤ ᱡᱮ ᱯᱤ ᱨᱮᱱ ᱥᱯᱳᱠᱯᱟᱨᱥᱚᱱ ᱦᱚᱸᱭ ᱦᱩᱭ ᱞᱮᱱᱟ ᱾ ᱩᱱᱤ ᱫᱚ ᱟᱥᱟᱢ ᱵᱤ ᱡᱮ ᱯᱤ ᱨᱮᱱ ᱥᱩᱛᱨᱮᱫ ᱟᱨ ᱡᱟᱭᱨᱮᱛ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱯᱟᱹᱦᱤᱞ ᱫᱷᱟᱣ ᱒᱐᱑᱖ ᱥᱟᱞᱮ ᱨᱮ ᱰᱷᱮᱠᱤᱭᱟᱡᱩᱞᱤ ᱵᱤᱫᱷᱟᱱ ᱥᱚᱵᱷᱟ ᱥᱚᱢᱚᱥᱴᱤ ᱠᱷᱚᱱᱮ ᱡᱤᱛᱠᱟᱹᱨ ᱞᱮᱱᱟ ᱾ ᱩᱱᱤ ᱫᱚ ᱰᱷᱮᱠᱤᱭᱟᱡᱩᱞᱤ ᱨᱮ 'ᱢᱮᱱ ᱚᱯᱷ ᱰᱮᱵᱮᱞᱚᱯᱢᱮᱱᱴ' ᱢᱮᱱᱛᱮ ᱦᱚᱸ ᱠᱩ ᱵᱟᱰᱟᱭᱤᱭᱟ ᱾ ᱩᱱᱤ ᱫᱚ 'ᱡᱚᱱᱳ ᱡᱟᱜᱽᱨᱤᱛᱤ' ᱧᱩᱛᱩᱢᱟᱱ ᱢᱤᱫᱴᱟᱝ ᱮᱱ ᱡᱤ ᱳ ᱦᱚᱸᱭ ᱪᱟᱞᱟᱣᱟ ᱾
ᱢᱚᱝᱜᱚᱞᱟ ᱱᱟᱨᱞᱤᱠᱟᱨ
ᱢᱚᱝᱜᱚᱞᱟ ᱱᱟᱨᱞᱤᱠᱟᱨ ᱫᱚᱭ ᱦᱚᱭᱚᱜ ᱠᱟᱱᱟ ᱥᱤᱧᱚᱛ ᱫᱤᱥᱚᱢ ᱨᱮᱱ ᱢᱤᱫᱴᱮᱱ ᱥᱮᱬᱟ ᱮᱞᱠᱷᱟ ᱥᱟᱬᱮᱥᱤᱭᱟᱹ| ᱩᱱᱤ ᱫᱚ ᱞᱟᱯᱷᱟᱝ ᱮᱞᱠᱷᱟ ᱟᱨ ᱟᱞᱜᱟ ᱮᱞᱠᱷᱟ, ᱵᱟᱱᱟᱨ ᱱᱟᱦᱴᱟ ᱨᱮ ᱜᱮ ᱮᱱᱮᱢ ᱢᱮᱱᱟᱜ ᱛᱟᱭᱟ| ᱮᱞᱠᱷᱟ ᱨᱮ ᱥᱱᱟᱛᱚᱠ ᱰᱤᱜᱽᱨᱤ ᱦᱟᱢᱮᱴ ᱛᱟᱭᱱᱚᱢ ᱩᱱᱤ ᱫᱚ ᱴᱟᱴᱟ ᱢᱳᱣᱞᱤᱠ ᱠᱷᱚᱱᱫᱽᱨᱚᱝ ᱛᱟᱞᱢᱟ ᱨᱮ ᱠᱟᱹᱢᱤ ᱮᱦᱚᱵ ᱮᱱᱟ| ᱛᱟᱭᱚᱢ ᱚᱠᱛᱮ ᱨᱮ ᱩᱱᱤ ᱫᱚ ᱯᱩᱱᱮ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱟᱨ ᱢᱩᱢᱵᱟᱭ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱨᱮ ᱠᱟᱹᱢᱤ ᱞᱮᱫᱟ| ᱮᱞᱠᱷᱟ ᱥᱟᱛᱷᱟᱢ ᱤᱫᱤ ᱠᱟᱛᱮ ᱩᱱᱤ ᱫᱚ ᱤᱝᱨᱟᱹᱡᱤ ᱟᱨ ᱢᱟᱨᱟᱴᱷᱤ ᱵᱟᱱᱟᱨ ᱯᱟᱹᱨᱥᱤ ᱛᱮ ᱜᱮ ᱟᱹᱰᱤ ᱟᱭᱢᱟ ᱯᱚᱛᱚᱵ ᱟᱨ ᱚᱱᱚᱞ ᱠᱚᱭ ᱚᱞ ᱟᱠᱟᱫᱟ| ᱜᱟᱨᱜᱤ ᱟᱨᱡᱩᱱ ᱡᱤᱣᱮᱫ ᱜᱮ ᱢᱮᱱᱟᱭᱟ (Gargi Ajun Jeevant Aahe) ᱧᱩᱛᱩᱢᱟᱱ ᱢᱟᱨᱟᱴᱷᱤ ᱯᱚᱛᱚᱵ ᱞᱟᱹᱜᱤᱫ ᱩᱱᱤ ᱰᱚ ᱒᱐᱐᱒ ᱥᱮᱨᱢᱟ ᱨᱮ ᱵᱤᱥᱣᱟ ᱱᱟᱛᱷ ᱜᱚᱠᱷᱞᱮ ᱥᱤᱨᱯᱟ,ᱭ ᱦᱟᱢᱮᱴ ᱞᱮᱫᱟ|
ᱦᱩᱰᱤᱧ ᱡᱤᱭᱚᱱᱤ
ᱢᱚᱝᱜᱚᱞᱟ ᱱᱟᱨᱞᱤᱠᱟᱨ ᱫᱚ ᱑᱙᱖᱒ ᱥᱮᱨᱢᱟ ᱨᱮ ᱢᱩᱢᱵᱟᱭ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱮᱞᱠᱷᱟ ᱥᱟᱛᱷᱟᱢ ᱨᱮ ᱵᱮᱪᱞᱚᱨ ᱰᱤᱜᱽᱨᱤ ᱦᱟᱢᱮᱴ ᱞᱮᱫᱟ| ᱑᱙᱖᱘ ᱥᱮᱨᱢᱟ ᱨᱮ ᱩᱱᱤ ᱫᱚ ᱤᱱᱟᱹ ᱢᱤᱫ ᱥᱟᱛᱷᱟ ᱨᱮ ᱜᱮ ᱯᱟᱹᱦᱤᱞ ᱛᱷᱚᱠ ᱯᱟᱹᱦᱤᱞ ᱮᱞ ᱨᱮ ᱮᱢᱹᱮᱹᱥᱤ ᱰᱤᱜᱽᱨᱤ ᱦᱟᱢᱮᱴ ᱞᱮᱫᱟ ᱟᱨ ᱥᱟᱣᱛᱮ ᱟᱪᱟᱨᱡᱚᱣᱟᱜ ᱥᱚᱱᱟ ᱢᱮᱰᱮᱞ ᱦᱚᱸᱭ ᱦᱟᱢᱮᱴ ᱞᱮᱫᱟ| ᱑᱙᱖᱖ ᱥᱮᱨᱢᱟ ᱨᱮ ᱩᱱᱤ ᱫᱚ ᱥᱮᱨᱢᱟ ᱜᱟᱹᱠᱷᱩᱲᱤᱭᱟᱹ ᱟᱨ ᱯᱚᱫᱟᱨᱛᱷᱚ ᱥᱟᱬᱮᱥᱤᱭᱟᱹ ᱡᱚᱭᱚᱱᱛᱚ ᱵᱤᱥᱟᱩ ᱱᱟᱨᱞᱤᱠᱟᱨ ᱥᱟᱟᱶᱛᱮᱭᱮ ᱵᱟᱯᱞᱟ ᱞᱮᱱᱟ| ᱜᱤᱛᱟ, ᱜᱤᱨᱤᱡᱟ ᱟᱨ ᱞᱤᱞᱟᱵᱟᱛᱤ ᱧᱩᱛᱩᱢ ᱛᱮ ᱩᱱᱠᱤᱱ ᱨᱮ ᱯᱮᱭᱟ ᱠᱩᱲᱤ ᱦᱚᱯᱚᱱ ᱢᱮᱱᱟᱜ ᱠᱚᱣᱟ| ᱡᱚᱛᱚ ᱜᱮ ᱥᱟᱬᱮᱥ ᱯᱟᱦᱴᱟ ᱨᱮ ᱠᱮᱨᱤᱭᱟᱨ ᱠᱚ ᱵᱮᱱᱟᱣ ᱟᱠᱟᱫᱟ| ᱜᱤᱛᱟ ᱫᱚ ᱥᱟᱱ ᱯᱷᱟᱱᱥᱤᱥᱠᱚ ᱨᱮᱭᱟᱜ ᱠᱮᱞᱤᱯᱷᱚᱱᱤᱭᱟ ᱡᱮᱜᱮᱫ ᱵᱤᱨᱫᱟ ᱜᱟᱲ ᱨᱮᱱ ᱯᱨᱚᱯᱷᱮᱥᱟᱨ ᱟᱨ ᱦᱩᱰᱤᱧ ᱵᱟᱱᱟᱨ ᱜᱮ ᱠᱚᱢᱯᱤᱭᱩᱴᱟᱨ ᱥᱟᱶ ᱡᱚᱲᱟᱣ ᱢᱮᱱᱟᱜ ᱠᱤᱱᱟᱹ|
᱑᱙᱖᱔ ᱥᱮᱨᱢᱟ ᱠᱷᱚᱱ ᱑᱙᱖᱖ ᱱᱟᱨᱞᱤᱠᱟ ᱫᱚ ᱴᱟᱴᱟ ᱢᱳᱞ ᱠᱷᱚᱱᱫᱽᱨᱚᱝ ᱛᱟᱞᱢᱟ ᱨᱮᱭᱟᱜ ᱮᱞᱮᱠᱷᱟ ᱰᱤᱯᱹᱟᱴ ᱨᱮ ᱠᱷᱚᱱᱫᱽᱨᱚᱝ ᱯᱟᱹᱴᱷᱩᱣᱟᱹ ᱟᱨ ᱠᱷᱚᱱᱫᱽᱨᱚᱝ ᱯᱟᱹᱴᱷᱜᱩᱣᱟᱹ ᱞᱮᱠᱟ ᱛᱮᱭᱮ ᱠᱟᱹᱢᱤ ᱞᱮᱫᱟ| ᱑᱙᱖᱗ ᱥᱮᱨᱢᱟ ᱠᱷᱚᱱ ᱑᱙᱖᱙ ᱥᱮᱨᱢᱟ ᱦᱟᱹᱵᱤᱡ ᱩᱱᱤ ᱫᱚ ᱠᱮᱢᱵᱽᱨᱤᱡᱽ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱨᱮ ᱢᱟᱲᱟᱝ ᱥᱱᱟᱛᱚᱠ ᱵᱤᱵᱷᱟᱹᱜᱽ ᱨᱮ ᱢᱟᱪᱮᱛᱟᱱᱤ ᱞᱮᱠᱟ ᱛᱮᱭᱮ ᱠᱟᱹᱢᱤ ᱞᱮᱫᱟ| ᱑᱙᱗᱔ ᱥᱮᱨᱢᱟ ᱠᱷᱚᱱ ᱑᱙᱘᱐ ᱥᱮᱨᱢᱟ ᱦᱟᱹᱵᱤᱡ ᱩᱱᱤ ᱫᱚ ᱴᱟᱴᱟ ᱤᱥᱴᱤᱴᱤᱣᱩᱰ ᱨᱮ ᱟᱨᱦᱦᱚᱸ ᱮᱞᱮᱠᱷᱟ ᱰᱤᱯᱟᱹᱴ ᱨᱮ ᱠᱟᱹᱢᱤᱭᱮ ᱮᱦᱚᱵ ᱮᱱᱟ| ᱵᱟᱯᱞᱟ ᱠᱟᱛᱮ ᱑᱖ ᱥᱮᱨᱢᱟ ᱛᱟᱭᱱᱚᱢ, ᱑᱙᱘᱑ ᱨᱮ ᱩᱱᱤ ᱫᱚ ᱢᱩᱢᱵᱟᱭ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱮᱞ ᱛᱚᱛᱷᱚ ᱪᱮᱛᱟᱱ ᱨᱮ ᱰᱚᱠᱴᱚᱨᱮᱴ ᱰᱤᱜᱽᱨᱤ ᱦᱟᱢᱮᱴ ᱞᱮᱫᱟ| ᱰᱚᱠᱴᱚᱨᱮᱴ ᱰᱤᱜᱽᱨᱤ ᱦᱟᱢᱮᱴ ᱛᱟᱭᱱᱚᱢ ᱩᱱᱤ ᱫᱚ ᱴᱟᱴᱟ ᱤᱱᱥᱴᱤᱴᱤᱣᱩᱰ ᱨᱮ ᱑᱙᱘᱒ - ᱑᱙᱘᱕ ᱥᱮᱨᱢᱟ ᱦᱟᱹᱵᱤᱡ ᱯᱚᱞ ᱚᱯᱷᱤᱥᱟᱨ ᱞᱮᱠᱟ ᱛᱮᱭᱮ ᱠᱟᱹᱢᱤ ᱠᱟᱱ ᱛᱟᱦᱮᱸ ᱠᱟᱱᱟ|
ᱥᱚᱱᱚᱫᱚᱨ
ᱱᱟᱨᱞᱤᱠᱟᱨ ᱟᱜ ᱟᱹᱰᱤ ᱟᱭᱢᱟ ᱥᱟᱬᱮᱥᱤᱭᱟᱹ ᱚᱱᱚᱞ ᱟᱨ ᱟᱭᱢᱟ ᱯᱚᱛᱚᱵ ᱠᱚᱭ ᱚᱞ ᱟᱠᱟᱫᱟ| ᱚᱱᱟ ᱠᱚ ᱵᱷᱤᱛᱨᱤ ᱨᱮ ᱦᱚᱭᱚᱜ ᱠᱟᱱᱟᱺ-
ᱪᱤᱛᱨᱟ ᱵᱤᱥᱣᱮᱥᱚᱨᱚᱱ
ᱪᱤᱛᱨᱟ ᱵᱤᱥᱣᱮᱥᱚᱨᱚᱱ  ᱫᱚ ᱢᱤᱫ ᱥᱤᱧᱚᱛ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡᱤᱭᱟ. ᱠᱟᱱᱟᱭ ᱾ ᱪᱮᱱᱱᱟᱭ ᱨᱮ ᱪᱤᱫᱟᱢᱵᱚᱨᱚᱢ ᱮᱠᱟᱰᱮᱢᱤ ᱯᱚᱯᱷᱳᱨᱢᱤᱝ ᱟᱨᱴᱥ (Chidambaram Academy of Performing Arts) ᱢᱤᱫ ᱮᱱᱮᱡ ᱪᱮᱫᱚᱜ ᱟᱥᱲᱟᱭ ᱵᱮᱨᱮᱫ ᱟᱠᱟᱫᱟ ᱾ ᱑᱙᱙᱒ ᱥᱟᱞ ᱨᱮ, ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱱᱟᱜᱟᱨᱤᱭᱟ. ᱥᱤᱨᱯᱷᱟ. ᱯᱚᱫᱽᱢᱚᱥᱨᱤ (en:Padma Shri) ᱟᱢᱮᱴ ᱟᱠᱟᱫ-ᱟᱭ ᱾
ᱯᱩᱭᱞᱩ ᱡᱤᱭᱚᱱ ᱟᱨ ᱴᱨᱮᱱᱤᱝ
ᱪᱤᱛᱨᱟ ᱫᱚ ᱓ ᱥᱮᱨᱢᱟ ᱩᱢᱮᱨ ᱨᱮ ᱟᱡ ᱟᱭᱚ ᱨᱩᱠᱢᱤᱬᱤ ᱯᱚᱫᱽᱢᱚᱱᱟᱵᱷᱚᱢ (Rukmini Padmanabhan) ᱴᱷᱮᱱ ᱠᱷᱚᱱ ᱮᱱᱮᱡ ᱪᱮᱫ ᱞᱮᱱᱟᱭ,ᱡᱟᱦᱟᱸᱭ ᱫᱚ ᱩᱱ ᱚᱠᱛᱚ ᱨᱤᱱ ᱵᱷᱟ.ᱜᱤ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡᱤᱭᱟ. ᱛᱟᱦᱮᱸ ᱠᱟᱱᱟ ᱾ ᱟᱡ ᱵᱟᱵᱟ ᱫᱚ ᱥᱤᱧᱚᱛ ᱨᱮᱞᱣᱮ ᱨᱮ ᱤᱱᱡᱤᱱᱤᱭᱚᱨ ᱛᱟᱦᱮᱸ ᱠᱟᱱᱟᱭ ᱟᱨ ᱚᱱᱟ ᱪᱟ.ᱠᱨᱤ ᱜᱷᱟᱨᱚᱸᱡᱽ ᱛᱟᱠᱚ ᱞᱚᱱᱰᱚᱱ ᱥᱮᱴᱮᱨ ᱞᱮᱫ ᱠᱚᱣᱟ ᱾ ᱪᱤᱛᱨᱟ ᱫᱚ ᱠᱞᱟᱥᱤᱠᱟᱞ ᱵᱟᱞᱞᱮᱴ (classical ballet) ᱥᱮᱬᱟ ᱮᱦᱚᱵ ᱠᱮᱫᱟᱭ ᱾ ᱛᱟᱭᱚᱢ ᱠᱚᱞᱠᱟᱛᱟ ᱨᱮ ᱢᱚᱬᱤᱯᱩᱨᱤ ᱟᱨ ᱠᱚᱛᱷᱚᱠ ᱮᱱᱮᱡ ᱴᱨᱮᱱᱤᱝ ᱞᱮᱱᱟᱭ ᱾ ᱑᱐ ᱩᱢᱮᱨ ᱨᱮ,ᱛᱷᱤᱨᱩᱵᱤᱫᱟᱭᱢᱟᱨᱩᱫᱩᱨ (Thiruvidaimarudur), ᱠᱚᱞᱠᱟᱛᱟ ᱨᱤᱱ ᱥᱮᱨᱮᱥ ᱫᱮᱵᱚᱫᱟᱥᱤᱥ (devadasis) ᱰᱮᱱᱥᱚᱨ ᱴᱤ.ᱮ ᱨᱟᱡᱚᱞᱚᱠᱷᱥᱢᱤ (T.A. Rajalakshmi) ᱛᱟ.ᱨᱤᱨᱮ ᱮᱱᱮᱡ ᱥᱮᱬᱟ ᱮᱦᱚᱵ ᱞᱮᱜ-ᱟᱭ ᱾ ᱤᱱᱟ. ᱑᱐ ᱪᱟᱸᱫᱚ ᱠᱷᱟᱱᱜᱮ ᱯᱩᱭᱞᱩ ᱫᱷᱟᱣ ᱥᱴᱮᱡᱽ ᱨᱮ ᱯᱚᱯᱷᱳᱨᱢᱟᱱᱥ ᱞᱮᱫᱟ ᱟᱨ ᱨᱟᱡᱚᱞᱚᱠᱷᱥᱢᱤ ᱛᱟ.ᱨᱤᱨᱮ ᱜᱮᱞᱟᱝ ᱥᱮᱨᱢᱟ ᱴᱨᱮᱱᱤᱝ ᱛᱚᱝᱜᱮ ᱫᱚᱦᱚ ᱞᱮᱜ-ᱟᱭ ᱾ ᱟᱡ ᱫᱚ ᱠᱚᱞᱠᱟᱛᱟ ᱡᱮᱜᱮᱛ-ᱵᱤᱨᱫᱟ.ᱜᱟᱲ (University of Calcutta) ᱠᱷᱚᱱ ᱤᱝᱞᱤᱥ ᱥᱟᱛᱟᱢ ᱨᱮ ᱥᱚᱱᱮᱨ(BA) ᱰᱤᱜᱽᱨᱤ ᱥᱟ.ᱛ ᱟᱠᱟᱫ-ᱟᱭ ᱮᱱᱦᱚᱸ ᱮᱱᱮᱡ ᱛᱷᱤᱭᱚᱨᱤ ᱟᱨ ᱱᱟᱜᱟᱢ ᱮᱱᱮᱡ (history of dance) ᱯᱚᱲᱦᱚᱱ ᱛᱚᱝᱜᱮ ᱫᱚᱦᱚ ᱞᱮᱫ ᱜᱮᱭᱟᱭ ᱾ ᱑᱙᱗᱐ ᱥᱟᱞ ᱨᱮ, ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱯᱚᱲᱦᱚᱱᱚᱜ ᱞᱟ.ᱜᱤᱫ ᱢᱤᱱᱤᱥᱴᱨᱤ ᱳᱯᱷ ᱦᱭᱩᱢᱟᱱ ᱨᱮᱥᱳᱨᱥ ᱰᱮᱵᱷᱮᱞᱚᱯᱢᱮᱸᱴ(MHRD),ᱥᱤᱧᱚᱛ ᱯᱟᱦᱴᱟ ᱠᱷᱚᱱ ᱯᱷᱮᱞᱳᱥᱤᱯ ᱧᱟᱢ ᱞᱮᱫᱟᱭ ᱾ ᱩᱱ ᱚᱠᱛᱚ ᱫᱤᱥᱚᱢ ᱡᱟᱠᱟᱛ ᱨᱮ ᱵᱟᱨ ᱦᱚᱲᱜᱮ ᱱᱚᱣᱟ ᱠᱤᱱ ᱧᱟᱢᱮᱫ ᱛᱟᱦᱮᱸᱱ,ᱱᱮᱛᱟᱨ ᱫᱚ ᱒᱕ ᱦᱚᱲᱠᱚ ᱧᱟᱢ ᱮᱫᱟ ᱾ ᱚᱱᱟ ᱯᱷᱮᱞᱳᱥᱤᱯ ᱴᱟᱠᱟᱛᱮ ᱪᱮᱱᱱᱟᱭ ᱨᱮ ᱵᱟᱡᱽᱦᱩᱵᱷᱩᱨ ᱨᱟᱢᱟᱭᱭᱟ ᱯᱤᱞᱟᱭᱤ (Vazhuvoor Ramaiyya Pillai) ᱛᱟ.ᱨᱤᱨᱮ ᱔ ᱥᱮᱨᱢᱟ ᱯᱚᱲᱦᱚᱱ ᱞᱮᱱᱟᱭ ᱾
ᱯᱚᱲᱦᱚᱱ ᱠᱟ.ᱢᱤ
ᱪᱤᱛᱨᱟ ᱫᱚ ᱑᱖ ᱵᱚᱪᱷᱚᱨ ᱮᱢᱮᱨ ᱠᱷᱚᱱ ᱮᱱᱮᱡ ᱯᱚᱲᱦᱚᱱ ᱠᱟ.ᱢᱤ ᱮᱦᱚᱵ ᱞᱮᱫᱟᱭ ᱟᱨ ᱑᱙᱗᱕ ᱥᱟᱞ,ᱪᱮᱱᱱᱟᱭ ᱨᱮ ᱪᱤᱫᱟᱢᱵᱚᱨᱚᱢ ᱮᱠᱟᱰᱮᱢᱤ ᱳᱯᱷ ᱯᱚᱨᱯᱷᱳᱨᱢᱤᱝ ᱟᱨᱴᱥ (Chidambaram Academy of Performing Arts (CAPA)) ᱵᱮᱨᱮᱫ ᱟᱠᱟᱫ-ᱟᱭ ᱾ ᱱᱤᱛᱚᱜ,ᱱᱚᱣᱟ ᱫᱚ ᱱᱚᱸᱰᱮᱱ ᱢᱟᱨᱮᱱ ᱟᱪᱮᱛ ᱠᱚ ᱦᱚᱛᱮᱛᱮ ᱡᱮᱜᱮᱛ ᱡᱟᱠᱟᱛ ᱨᱮ ᱯᱚᱯᱩᱞᱟᱨ ᱟᱠᱟᱱᱟ ᱾ ᱱᱚᱸᱰᱮ ᱠᱷᱚᱱ ᱜᱨᱟᱡᱩᱭᱮᱴ ᱟᱠᱟᱱ ᱟᱪᱮᱛᱠᱚ ᱡᱟ.ᱛᱤᱭᱟᱨᱤ ᱟᱨ ᱡᱮ-ᱡᱟ.ᱛᱤᱭᱟᱨᱤ ᱛᱷᱚᱠ ᱨᱮ ᱟᱭᱢᱟ ᱯᱷᱮᱞᱳᱥᱤᱯ ᱠᱚ ᱧᱟᱢ ᱟᱠᱟᱫᱟ ᱾ ᱱᱚᱣᱟ ᱵᱤᱨᱫᱟ.ᱜᱟᱲ ᱫᱚ ᱨᱟᱥᱟ (RASA) ᱯᱷᱳᱸᱰ ᱯᱟᱦᱴᱟ ᱠᱷᱚᱱ ᱠᱟ.ᱣᱰᱤ ᱜᱚᱲᱚ ᱥᱚᱦᱚᱫ ᱧᱟᱢ ᱮᱫᱟᱭ ᱾
ᱢᱟ.ᱱ ᱟᱨ ᱥᱤᱨᱯᱷᱟ. ᱠᱚ
ᱥᱨᱤ ᱠᱨᱤᱥᱱᱟ ᱜᱚᱱᱚ ᱥᱚᱵᱷᱟ (Sri Krishna Gana Sabha),ᱥᱤᱧᱚᱛ ᱞᱟᱠᱪᱟᱨ ᱤᱱᱴᱤᱪᱩᱴ ᱯᱟᱦᱴᱟ ᱠᱷᱚᱱ ᱾
ᱯᱷᱮᱰᱟᱛ ᱡᱚᱱᱚᱲ
https://en.wikipedia.org/wiki/Chitra_Visweswaran
ᱯᱟᱹᱞᱠᱤ
ᱯᱟᱹᱞᱠᱤ ᱫᱚ ᱦᱩᱭᱩᱜ ᱠᱟᱱᱟ ᱢᱤᱫᱞᱮᱠᱟᱱ ᱠᱤᱥᱟᱹᱲ ᱥᱮᱱᱚᱜ ᱦᱟᱹᱡᱩᱜ ᱜᱟᱰᱤ᱾ ᱡᱟᱷᱟ ᱫᱚ ᱢᱤᱫ ᱡᱟᱜᱟ ᱠᱷᱚᱱ ᱟᱨ ᱢᱤᱫ ᱡᱟᱜᱟ ᱛᱮᱭ ᱤᱫᱤ ᱟᱹᱜᱩ ᱢᱮᱭᱟ᱾᱾ ᱱᱤᱭᱟᱹ ᱨᱮᱫᱚ ᱡᱟᱦᱟᱱ ᱪᱟᱠᱟ ᱵᱟᱹᱱᱩᱜᱛᱮ ᱯᱩᱱ ᱜᱚᱴᱟᱝ ᱦᱚᱲᱛᱮ ᱜᱚᱜ ᱤᱫᱤᱭᱟ ᱠᱚ᱾ ᱚᱨ ᱩᱱ ᱚᱠᱚᱨᱮ ᱯᱟᱹᱞᱠᱤ ᱫᱚ ᱴᱟᱹᱢᱠᱩᱨ ᱜᱮ ᱛᱟᱦᱮᱱᱟ ᱞᱟᱛᱟᱨ ᱥᱮᱜ᱾ ᱟᱨ ᱡᱟᱦᱟ ᱱᱤᱭᱟᱹ ᱯᱟᱹᱞᱠᱤ ᱠᱚ ᱜᱚᱜ ᱤᱫᱤᱭᱟ ᱩᱱᱠᱩ ᱫᱚ ᱯᱟᱹᱞᱠᱤ ᱵᱮᱦᱟᱨᱟ ᱠᱚ ᱢᱮᱛᱟ ᱠᱚᱣᱟ᱾
ᱮᱢᱤᱞ ᱞᱟᱦᱳᱣᱰ
ᱮᱢᱤᱞ ᱞᱟᱦᱳᱣᱰ (ᱤᱝᱨᱟᱹᱡᱤᱺ Émile Jamil Lahoud; ᱟᱨᱟᱵᱤᱠ: اميل جميل لحود‎) (ᱡᱟᱱᱟᱢᱺ ᱑᱒ ᱡᱟᱱᱩᱣᱟᱨᱤ ᱑᱙᱓᱖) ᱫᱚ ᱞᱮᱵᱟᱱᱚᱱ ᱫᱤᱥᱚᱢ ᱨᱮᱱ ᱢᱤᱫᱴᱮᱱ ᱨᱟᱡᱽ ᱱᱮᱛᱟᱭ ᱛᱟᱦᱮᱸᱠᱟᱱᱟ| ᱱᱩᱭ ᱫᱚ ᱑᱙᱙᱘ ᱥᱮᱨᱢᱟ ᱠᱷᱚᱱ ᱒᱐᱐᱗ ᱥᱮᱨᱢᱟ ᱦᱟᱹᱵᱤᱡ ᱞᱮᱵᱟᱱᱚᱱ ᱨᱮᱱ ᱫᱤᱥᱚᱢ ᱜᱚᱢᱠᱮ ᱞᱮᱠᱟ ᱛᱮᱭᱮ ᱛᱟᱦᱮᱸᱠᱟᱱᱟ|
ᱮᱛᱚᱦᱚᱵ ᱡᱤᱭᱚᱱ
ᱮᱢᱤᱞ ᱞᱟᱦᱳᱣᱰ ᱫᱚ ᱑᱙᱓᱖ ᱥᱮᱨᱢᱟ ᱨᱮᱭᱟᱜ ᱑᱒ ᱡᱟᱱᱩᱣᱟᱨᱤ ᱢᱟᱹᱦᱤᱛ ᱨᱮ ᱵᱟᱵᱽᱫᱟᱛ ᱧᱩᱛᱩᱢᱟᱱ ᱡᱟᱭᱜᱟ ᱨᱮᱭᱮ ᱡᱟᱱᱟᱢ ᱞᱮᱱᱟ, ᱢᱮᱱᱠᱷᱟᱱ ᱟᱨᱢᱤ ᱯᱷᱟᱹᱫᱽ ᱦᱚᱛᱮ ᱛᱮ ᱩᱱᱤᱭᱟᱜ ᱡᱟᱱᱟᱢ ᱡᱟᱭᱜᱟ ᱫᱚ ᱵᱮᱭᱨᱩᱛ ᱠᱚ ᱚᱞ ᱠᱮᱫ ᱛᱟᱭᱟ | ᱩᱱᱤ ᱫᱚ ᱢᱟᱨᱮ ᱜᱮᱱᱮᱨᱟᱞ ᱟᱨ ᱢᱟᱨᱮ ᱢᱚᱱᱛᱨᱤ ᱡᱟᱢᱤᱞ ᱞᱟᱦᱳᱣᱰ ᱨᱮᱱ ᱦᱩᱰᱤᱧ ᱩᱛᱟᱹᱨᱤᱡ ᱠᱚᱲᱟᱭ ᱛᱟᱦᱮᱸᱠᱟᱱᱟ| ᱩᱱᱤ ᱟᱡ ᱜᱚᱜᱚ ᱣᱟᱜ ᱧᱩᱛᱩᱢ ᱫᱚ ᱮᱱᱫᱽᱨᱤᱱᱤ ᱵᱟᱡᱟᱠᱤᱭᱟᱱ ᱛᱟᱦᱮᱸᱠᱟᱱᱟ, ᱱᱩᱭ ᱫᱚ ᱥᱮᱨᱤᱭᱟ ᱨᱮᱭᱟᱜ ᱢᱤᱫᱴᱮᱱ ᱥᱟᱝᱜᱮ ᱟᱨᱢᱮᱱᱤᱭᱟᱱ ᱟᱹᱛᱩ ᱨᱮᱱ ᱛᱟᱦᱮᱸᱠᱟᱱᱟ ᱟᱨ ᱡᱟᱹᱛ ᱦᱚᱸ ᱟᱨᱢᱮᱱᱤᱭᱟᱱ ᱜᱮ|   ᱞᱟᱦᱳᱣᱰ ᱟᱡ ᱢᱟᱨᱟᱝ ᱫᱟᱫᱟ ᱱᱟᱥᱤᱨ ᱞᱟᱦᱳᱣᱰ ᱫᱚ ᱢᱤᱫᱴᱮᱱ ᱡᱟᱡᱮ ᱛᱟᱦᱮᱸᱠᱟᱱᱟ, ᱚᱠᱚᱭ ᱫᱚ ᱢᱤᱞᱮᱴᱟᱨᱤ ᱯᱨᱚᱥᱤᱠᱤᱣᱩᱨ ᱞᱮᱠᱟ ᱛᱮᱭᱮ ᱠᱟᱹᱢᱤ ᱞᱮᱫ| ᱮᱢᱤᱞ ᱞᱟᱦᱳᱣᱰ ᱫᱚ ᱥᱟᱞᱤᱢ ᱞᱟᱦᱳᱣᱰ ᱨᱮ ᱵᱷᱟᱹᱪᱟᱹᱛ ᱠᱚᱲᱟᱭ ᱛᱟᱦᱮᱸᱠᱟᱱᱟ, ᱚᱠᱚᱭ ᱫᱚ ᱞᱮᱵᱟᱱᱚᱱ ᱨᱮᱱ ᱵᱤᱫᱮᱥ ᱢᱚᱱᱛᱨᱤ ᱞᱮᱠᱟ ᱛᱮ ᱑᱙᱕᱕ ᱥᱮᱨᱢᱟ ᱠᱷᱚᱱ ᱑᱙᱕᱗ ᱥᱮᱨᱢᱟ ᱦᱟᱹᱵᱤᱡ ᱫᱟᱭᱤᱠ ᱵᱷᱟᱨᱮ ᱜᱚᱜ ᱞᱮᱫ |
ᱢᱤᱞᱮᱴᱟᱨᱤ ᱡᱤᱭᱚᱱ
ᱞᱟᱦᱳᱣᱰ ᱫᱚ ᱑᱘ ᱥᱮᱯᱴᱮᱱᱵᱚᱨ ᱑᱙᱖᱒ ᱥᱮᱨᱢᱟ ᱨᱮ ᱞᱮᱣᱴᱮᱱᱮᱱᱴ ᱡᱚᱱᱤᱭᱚᱨ ᱜᱽᱨᱟᱰ ᱟᱨ ᱞᱮᱣᱴᱮᱱᱮᱱᱴ ᱞᱮᱠᱟ ᱛᱮ ᱑ ᱮᱯᱨᱤᱞ ᱑᱙᱖᱒ ᱥᱮᱨᱢᱟ ᱨᱮᱭ ᱵᱟᱦᱟᱞ ᱚᱪᱚ ᱞᱮᱱᱟᱟ| ᱩᱱᱤ ᱫᱚ ᱞᱮᱣᱴᱮᱱᱮᱱᱴ ᱠᱟᱢᱟᱱᱰᱟᱨ ᱞᱮᱠᱟ ᱛᱮ ᱑ ᱡᱟᱱᱩᱣᱟᱨᱤ ᱑᱙᱗᱖ ᱢᱟᱟᱹᱦᱤᱛ ᱨᱮᱠᱚ ᱯᱨᱚᱢᱚᱴ ᱞᱮᱫᱮᱭᱟ| ᱤᱱᱟᱹ ᱴᱟᱭᱚᱢ ᱩᱱᱤ ᱫᱚ ᱑ ᱡᱟᱱᱩᱣᱟᱨᱤ ᱑᱙᱘᱐ ᱨᱮ ᱱᱟᱵᱤ ᱤᱱᱡᱤᱱᱤᱭᱟᱨ ᱥᱴᱟᱯᱷ ᱞᱮᱠᱟ ᱠᱮᱴᱮᱭᱱᱮ ᱦᱩᱭ ᱞᱮᱱᱟ|
ᱨᱟᱡᱟᱨᱤ
ᱞᱟᱦᱳᱣᱰ ᱫᱚ ᱑᱙᱙᱘ ᱠᱷᱚᱱ ᱫᱤᱥᱚᱢ ᱜᱚᱢᱠᱮ ᱞᱮᱠᱟ ᱛᱮ ᱞᱮᱵᱟᱱᱚᱱᱮ ᱪᱟᱞᱟᱣ ᱠᱮᱫᱟ, ᱛᱤᱱ ᱨᱮ ᱥᱚᱢᱵᱤᱫᱷᱟᱱ ᱠᱚ ᱥᱩᱫᱽᱨᱟᱹᱣ ᱠᱮᱫᱟ ᱡᱮ ᱟᱨᱢᱤ ᱠᱟᱢᱟᱱᱰᱟᱨ ᱤᱱ ᱪᱤᱯᱷ ᱫᱤᱥᱚᱢᱮ ᱪᱟᱞᱟᱣ ᱫᱟᱲᱮᱭᱟᱜ ᱜᱮᱭᱟ | ᱟᱢᱫᱟᱡᱚᱜ ᱠᱟᱱᱟ ᱱᱚᱣᱟ ᱥᱚᱢᱵᱤᱫᱷᱟᱱ ᱟᱹᱨᱩ-ᱯᱷᱮᱨᱟᱣ ᱨᱮ ᱥᱮᱨᱤᱭᱟ ᱨᱮᱭᱟᱜ ᱜᱚᱲᱚ ᱢᱮᱱᱟᱜ-ᱟ| ᱑᱒᱘ ᱜᱚᱴᱟᱝ ᱨᱟᱥᱤᱭᱟᱹᱣᱟᱱ ᱞᱮᱵᱟᱱᱚᱱ ᱥᱚᱝᱥᱚᱫᱽ ᱨᱮ ᱑᱑᱘ ᱜᱚᱴᱟᱝ ᱵᱷᱚᱴ ᱦᱟᱢᱮᱴ ᱠᱟᱛᱮ ᱩᱱᱤᱭᱟᱜ ᱫᱤᱥᱚᱢ ᱜᱚᱢᱠᱮ ᱦᱩᱫᱟᱹ ᱫᱚ ᱫᱩᱜ ᱜᱮ ᱛᱟᱦᱮᱸᱠᱟᱱ ᱛᱟᱭᱟ| ᱑᱙᱙᱘ ᱥᱮᱨᱢᱟ ᱛᱤᱱ ᱨᱮ ᱫᱤᱥᱚᱢ ᱜᱚᱢᱠᱮᱭᱮ ᱵᱟᱦᱟᱞ ᱮᱱᱟ, ᱩᱱᱤ ᱫᱚ ᱦᱮᱡᱽᱵᱩᱞᱞᱟ ᱥᱟᱶ ᱜᱟᱯᱟᱛᱮ ᱠᱟᱛᱮ ᱱᱤᱡᱽ ᱨᱮᱱ ᱟᱯᱱᱟᱨ ᱦᱚᱲ ᱥᱮᱞᱤᱢ ᱟᱞ-ᱦᱚᱥ ᱢᱟᱨᱟᱝ ᱢᱚᱱᱛᱨᱤᱭᱮ ᱵᱮᱱᱟᱣ ᱠᱮᱫᱮᱭᱟ| ᱱᱤᱭᱟᱹ ᱠᱟᱨᱚᱱ ᱛᱮ ᱨᱟᱯᱷᱤ ᱦᱟᱨᱤᱨᱤ ᱟᱨ ᱞᱟᱦᱳᱣᱰ ᱛᱟᱞᱟ ᱠᱟᱹᱯᱷᱟᱹᱨᱤᱭᱟᱹ ᱵᱟᱹᱲᱛᱤ ᱤᱫᱤᱭᱮᱱ| ᱟᱡᱟᱜ ᱨᱟᱡᱽ ᱚᱠᱛᱮ ᱨᱮ ᱞᱟᱦᱳᱣᱰ ᱫᱚ ᱟᱨ ᱢᱤᱫ ᱢᱟᱨᱟᱝ ᱠᱟᱹᱢᱤᱭᱮ ᱢᱮᱱ ᱞᱮᱫᱟ, ᱥᱮᱨᱤᱭᱟ ᱴᱷᱮᱱᱮ ᱱᱮᱦᱚᱨ ᱞᱮᱫᱟ ᱜᱷᱟᱡᱤ ᱠᱟᱱᱟᱱ ᱫᱚ ᱡᱮᱢᱚᱱ ᱠᱚ ᱚᱪᱚᱜᱮ, ᱚᱠᱚᱭ ᱫᱚ ᱞᱮᱵᱟᱱᱚᱱ ᱨᱮ ᱩᱠᱩ ᱟᱡᱮᱱᱥᱤ ᱞᱮᱠᱟ ᱛᱮᱭᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱱ, ᱢᱮᱱᱠᱷᱟᱱ ᱩᱱᱤᱭᱟᱜ ᱱᱚᱣᱟ ᱱᱮᱦᱚᱨ ᱫᱚ ᱵᱟᱠᱚ ᱟᱝᱜᱚᱪ ᱞᱮᱫ ᱛᱟᱭᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱡᱤᱭᱚᱱ ᱛᱷᱚᱠ:ᱨᱟᱡᱱᱮᱛᱟ
ᱥᱩᱨᱚᱛ
ᱥᱩᱨᱚᱛ ᱫᱚ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱭᱟᱜ ᱢᱤᱫ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱥᱩᱨᱚᱛ ᱦᱚᱱᱚᱛ ᱨᱮᱭᱟᱜ ᱯᱨᱚᱥᱟᱥᱚᱱᱤᱠ ᱢᱩᱠᱷᱤᱭᱟᱹᱥᱟᱲᱟ ᱠᱟᱱᱟ ᱾ ᱛᱟᱯᱤ ᱱᱟᱹᱭ ᱫᱚ ᱥᱩᱨᱚᱛ ᱵᱟᱡᱟᱨ ᱛᱟᱞᱟ ᱥᱮᱫ ᱛᱮ ᱞᱤᱸᱜᱤ ᱯᱟᱨᱚᱢ ᱟᱠᱟᱱᱟ ᱾ ᱥᱩᱨᱚᱛ ᱫᱚ ᱵᱟᱹᱲᱛᱤ ᱞᱮᱠᱟᱛᱮ ᱞᱩᱜᱽᱲᱤ ᱵᱮᱱᱟᱣ ᱟᱨ ᱦᱤᱨᱟᱹ ᱠᱳᱴᱤᱝ ᱟᱨ ᱯᱚᱞᱤᱥᱤᱝ ᱞᱟᱹᱜᱤᱫ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜᱼᱟ ᱾ ᱚᱱᱟ ᱠᱷᱟᱹᱛᱤᱨ ᱱᱚᱣᱟ ᱵᱟᱡᱟᱨ ᱫᱚ ᱥᱤᱞᱠ ᱥᱤᱴᱤ ᱟᱨᱵᱟᱝ ᱰᱟᱭᱢᱚᱰ ᱥᱤᱴᱤ ᱞᱮᱠᱟᱛᱮ ᱦᱚᱸ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱱᱚᱝᱠᱟ ᱦᱚᱸ ᱵᱩᱡᱷᱟᱹᱣ ᱢᱮᱱᱟᱜᱼᱟ ᱫᱚ ᱱᱤᱛᱚᱜᱟᱜ ᱥᱩᱨᱚᱛ ᱵᱟᱡᱟᱨ ᱫᱚ ᱜᱮᱢᱚᱬ ᱥᱚᱫᱤ ᱨᱮᱭᱟᱜ ᱢᱩᱪᱟᱹᱫ ᱥᱮᱨᱢᱟ ᱨᱮ ᱛᱷᱟᱯᱚᱱ ᱦᱩᱭ ᱟᱠᱟᱱᱟ ᱾ ᱢᱮᱱ ᱟᱠᱚ ᱫᱚ, ᱑᱕᱑᱖ ᱨᱮ ᱢᱤᱫ ᱦᱤᱱᱫᱩ ᱵᱟᱵᱽᱬᱮ ᱜᱳᱯᱤ ᱜᱮ ᱱᱚᱣᱟ ᱫᱚᱭ ᱵᱮᱱᱟᱣ ᱦᱚᱪᱚ ᱞᱮᱫ ᱛᱟᱦᱮᱸᱫ ᱾ ᱑᱒ ᱟᱱᱟᱜ ᱠᱷᱚᱱ ᱑᱕ ᱟᱱᱟᱜ ᱥᱚᱛᱟᱵᱽᱫᱷᱤ ᱫᱷᱟᱹᱵᱤᱡ ᱱᱚᱣᱟ ᱵᱟᱡᱟᱨ ᱫᱚ ᱢᱩᱥᱞᱤᱢ ᱥᱟᱥᱚᱱᱤᱭᱟᱹ, ᱯᱚᱨᱛᱩᱜᱟᱹᱞᱤᱭᱟᱹ, ᱢᱩᱜᱳᱞ ᱟᱨ ᱢᱚᱨᱟᱴᱷᱟ ᱠᱚᱣᱟᱜ ᱥᱮᱸᱫᱽᱨᱟᱭ ᱥᱟᱢᱟᱝ ᱠᱮᱫᱼᱟ ᱾ ᱑᱕᱑᱔ ᱨᱮ ᱯᱚᱨᱛᱩᱜᱟᱹᱞᱤᱭᱟᱹ ᱡᱟᱹᱛᱨᱤ ᱫᱩᱣᱟᱨᱛᱮ ᱵᱟᱨᱵᱚᱥᱮ ᱫᱚ ᱥᱩᱨᱚᱛ ᱫᱚ ᱢᱤᱫ ᱞᱟᱹᱠᱛᱤ ᱟᱱᱟᱜ ᱯᱚᱨᱴ ᱨᱩᱯ ᱨᱮᱭ ᱵᱤᱠᱱᱟᱹᱣ ᱞᱮᱫ ᱛᱟᱦᱮᱸᱱ ᱾ ᱑᱘ ᱟᱱᱟᱜ ᱥᱚᱛᱟᱵᱽᱫᱷᱤ ᱛᱮᱫᱚ ᱵᱟᱹᱭ ᱵᱟᱹᱭ ᱛᱮ ᱥᱩᱨᱚᱛ ᱫᱚ ᱢᱟᱞᱚᱴᱚᱜ ᱮᱛᱚᱦᱚᱵ ᱞᱮᱱ ᱛᱟᱦᱮᱸᱱ ᱾ ᱤᱱᱟᱹ ᱚᱠᱛᱚᱨᱮ ᱤᱝᱨᱮᱡᱽ ᱟᱨ ᱰᱚᱪ, ᱵᱟᱱᱟᱨ ᱜᱮ ᱥᱩᱨᱚᱛ ᱨᱮ ᱟᱱᱟᱠᱚᱴ ᱞᱟᱹᱜᱤᱫ ᱠᱤᱱ ᱴᱷᱟᱹᱣᱠᱟᱹ ᱠᱮᱫᱼᱟ ᱾ ᱤᱠᱷᱟᱹᱱ ᱑᱘᱐᱐ ᱨᱮ ᱤᱝᱨᱮᱡᱽ ᱠᱚᱣᱟᱜ ᱱᱚᱣᱟ ᱪᱮᱛᱟᱱ ᱨᱮ ᱚᱫᱷᱤᱠᱟᱨ ᱦᱩᱭ ᱞᱮᱱᱟ ᱾
ᱪᱟᱥᱵᱟᱥ
ᱥᱩᱨ ᱥᱩᱯᱩᱨ ᱮᱞᱟᱠᱟ ᱨᱮ ᱪᱟᱥᱵᱟᱥ ᱦᱩᱭᱩᱜᱼᱟ ᱾ ᱠᱟᱥᱠᱚᱢ, ᱡᱷᱟᱸᱡᱽᱲᱟ, ᱫᱟᱹᱞ, ᱟᱨ ᱦᱳᱲᱳ ᱱᱚᱰᱮᱱᱟᱜ ᱢᱩᱠᱷᱤᱭᱟᱹ ᱟᱨᱡᱟᱣ ᱫᱚ ᱠᱟᱱᱟ ᱾ ᱥᱩᱨᱚᱛ ᱵᱟᱡᱟᱨ ᱨᱮᱜᱮ ᱯᱩᱜᱽᱲᱤ ᱵᱮᱱᱟᱣ ᱛᱟᱞᱢᱟ ᱦᱚᱸ ᱢᱮᱱᱟᱜᱼᱟ ᱾ ᱑᱙᱙᱐ ᱨᱮ ᱟᱺᱠ, ᱟᱺᱜᱩᱨ, ᱟᱨ ᱠᱟᱭᱨᱟ ᱞᱮᱠᱟᱱ ᱠᱤᱨᱥᱤ ᱨᱮᱭᱟᱜ ᱪᱟᱥᱵᱟᱥ ᱮᱛᱚᱦᱚᱵ ᱦᱩᱭ ᱟᱠᱟᱱᱟ ᱾
ᱵᱮᱯᱟᱨ
ᱯᱚᱨᱛᱩᱜᱟᱹᱞᱤᱭᱟᱹ ᱦᱚᱛᱮᱛᱮ (᱑᱕᱑᱒ ᱟᱨ ᱑᱕᱓᱐) ᱥᱩᱨᱚᱛ ᱠᱚ ᱟᱛᱟᱨᱟᱫ ᱛᱟᱭᱚᱢ ᱱᱚᱣᱟ ᱫᱚ ᱢᱤᱫ ᱢᱟᱨᱟᱝ ᱟᱹᱠᱷᱨᱤᱧ ᱛᱟᱞᱢᱟ ᱵᱮᱱᱟᱣ ᱮᱱᱟ ᱾ ᱡᱟᱦᱟᱸ ᱠᱷᱚᱱ ᱫᱚ ᱞᱩᱜᱽᱲᱤ ᱟᱨ ᱥᱳᱱᱟ ᱪᱟᱞᱟᱱ ᱦᱩᱭᱩᱜ ᱠᱟᱱ ᱛᱟᱦᱮᱸᱫ ᱾ ᱞᱩᱜᱽᱲᱤ ᱟᱨ ᱡᱟᱦᱟᱡᱽ ᱵᱮᱱᱟᱣ ᱫᱚ ᱱᱚᱰᱮᱱᱟᱜ ᱢᱩᱠᱷᱤᱭᱟᱹ ᱩᱫᱽᱭᱚᱜᱽ ᱛᱟᱦᱮᱸ ᱠᱟᱱᱟ ᱾ ᱤᱝᱨᱮᱡᱽ ᱠᱚᱫᱚ ᱑᱖᱑᱒ ᱨᱮ ᱟᱠᱚᱣᱟᱜ ᱵᱮᱯᱟᱨᱮᱛ ᱴᱷᱟᱺᱭ ᱱᱚᱰᱮ ᱠᱚ ᱛᱷᱟᱯᱚᱱ ᱞᱮᱫ ᱛᱟᱦᱮᱸᱫ ᱾ ᱱᱚᱰᱮᱱᱟᱜ ᱥᱩᱛᱟᱹᱢ, ᱞᱩᱢᱟᱹᱝ ᱞᱩᱛᱟᱹᱢ, ᱡᱩᱨᱤ ᱢᱮᱥᱟ ᱞᱩᱜᱽᱲᱤ ᱨᱮᱭᱟᱜ ᱦᱚᱨᱚᱜ ᱵᱟᱸᱫᱮ ᱟᱨ ᱥᱳᱱᱟ ᱟᱨ ᱨᱩᱯᱟᱹ ᱨᱮᱭᱟᱜ ᱡᱟᱭ ᱠᱚ ᱟᱹᱰᱤ ᱜᱮ ᱧᱩᱛᱩᱢ ᱟᱱᱟ ᱾ ᱥᱩᱨᱚᱛ ᱨᱮᱭᱟᱜ ᱦᱤᱨᱟᱹ ᱯᱟᱹᱞᱤᱥ ᱞᱟᱹᱜᱤᱫ ᱵᱟᱥᱟ ᱠᱟᱹᱢᱤ ᱢᱩᱞᱤᱭᱟᱹ ᱠᱚᱫᱚ ᱟᱹᱰᱤ ᱵᱟᱹᱲᱛᱤᱭ ᱢᱩᱦᱤᱛ ᱟᱠᱟᱫ ᱠᱚᱣᱟ ᱾ ᱱᱤᱛᱚᱜ ᱚᱠᱛᱚᱨᱮ ᱥᱩᱨᱚᱛ ᱵᱟᱡᱟᱨ ᱫᱚ ᱞᱩᱜᱽᱲᱤ ᱵᱮᱱᱟᱣ ᱨᱮ ᱯᱩᱭᱞᱩ ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ ᱾ ᱱᱚᱰᱮ ᱫᱚ ᱡᱚᱛᱚ ᱞᱮᱠᱟᱱ ᱦᱚᱨᱚᱜ ᱵᱟᱸᱫᱮ ᱥᱟᱹᱲᱤ, ᱫᱚᱛᱚ ᱯᱮᱸᱴ ᱢᱮᱴᱮᱨᱤᱭᱟᱞ ᱟᱨ ᱡᱚᱛᱚ ᱞᱮᱠᱟᱱ ᱵᱮᱱᱟᱣ ᱡᱩᱛ ᱞᱩᱜᱽᱲᱤ ᱨᱮᱭᱟᱜ ᱦᱚᱸ ᱟᱹᱰᱤ ᱵᱟᱹᱲᱛᱤ ᱵᱮᱱᱟᱣ ᱦᱩᱭᱩᱜ ᱠᱟᱱᱟ ᱾ ᱱᱚᱰᱮ ᱫᱚ ᱥᱤᱧᱚᱛ ᱨᱤᱱ ᱥᱩᱨ ᱥᱩᱯᱩᱨ ᱡᱚᱛᱚ ᱯᱚᱱᱚᱛ ᱨᱤᱱ ᱦᱚᱲ ᱜᱮ ᱵᱚᱥᱠᱚᱫ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱚᱱᱟ ᱠᱷᱟᱹᱛᱤᱨ ᱱᱚᱣᱟ ᱫᱚ "ᱦᱩᱰᱤᱧ ᱵᱷᱟᱨᱚᱛ" ᱧᱩᱛᱩᱢ ᱛᱮᱦᱚᱸ ᱟᱹᱰᱤ ᱵᱷᱟᱹᱜᱤ ᱩᱱᱩᱨᱩᱢ ᱢᱮᱱᱟᱜᱼᱟ ᱾
ᱦᱚᱲ ᱮᱞᱮᱞ
ᱥᱤᱧᱚᱛ ᱨᱮ ᱒᱐᱑᱑ ᱥᱟᱞᱮ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱥᱩᱨᱚᱛ ᱵᱟᱡᱟᱨ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱔,᱔᱖᱒,᱐᱐᱒ ᱾ ᱥᱩᱨᱚᱛ ᱨᱮᱭᱟᱜ ᱮᱵᱷᱚᱨᱮᱡᱽ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱙%, ᱠᱚᱲᱟ ᱦᱚᱯᱚᱱ ᱫᱚ ᱙᱓% ᱥᱤᱠᱷᱱᱟᱹᱛ ᱢᱮᱱᱟᱜ ᱠᱚ ᱵᱮᱲᱟᱨᱮ ᱠᱩᱲᱤ ᱦᱚᱯᱚᱱ ᱫᱚ ᱘᱔% ᱥᱤᱠᱷᱱᱟᱹᱛ ᱢᱮᱱᱟᱜ ᱠᱚᱣᱟ ᱾
ᱥᱟᱱᱟᱜᱟᱲ
᱑᱘᱖᱐ ᱨᱮ ᱵᱮᱱᱟᱣ ᱟᱠᱟᱱ ᱥᱩᱨᱚᱛ ᱨᱮᱞᱣᱮ ᱥᱴᱮᱥᱚᱱ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱭᱟᱜ ᱯᱩᱪᱷᱤᱢ ᱨᱮᱞᱮᱣ ᱴᱚᱴᱷᱟ ᱨᱤᱱ ᱯᱨᱚᱥᱟᱥᱚᱱᱤᱠ ᱠᱚᱱᱴᱨᱚᱞ ᱨᱮ ᱛᱟᱦᱮᱸᱱᱟ ᱾ ᱒᱐᱑᱖ ᱨᱮᱭᱟᱜ ᱮᱛᱚᱦᱚᱵ ᱨᱮ, ᱥᱤᱧᱚᱛᱤᱭᱟᱹ ᱨᱮᱞᱣᱮ ᱠᱮᱴᱨᱤᱝ ᱟᱨ ᱴᱩᱨᱤᱡᱤᱢ ᱠᱚᱨᱯᱚᱨᱮᱥᱚᱱ ᱫᱚ ᱥᱟᱯᱷᱟ ᱥᱟᱹᱯᱷᱤ ᱞᱮᱠᱟᱛᱮ ᱥᱤᱧᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱴᱮᱥᱚᱱ ᱥᱩᱵᱤᱫᱷᱟ ᱨᱮᱭᱟᱜ ᱮ ᱜᱚᱱᱚᱝ ᱟᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:Populated coastal places in India ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱡᱟᱦᱟᱡᱽ ᱜᱷᱟᱴ ᱥᱚᱦᱚᱨ ᱠᱚ ᱛᱷᱚᱠ:ᱟᱨᱚᱵᱽ ᱫᱚᱨᱭᱟ ᱨᱮᱱᱟᱜ ᱡᱟᱦᱟᱡᱽ ᱜᱷᱟᱴ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱥᱩᱨᱚᱛ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱥᱢᱟᱨᱴ ᱥᱚᱦᱚᱨ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱲᱟᱝ ᱨᱟᱡᱽᱜᱟᱲ ᱥᱚᱦᱚᱨ ᱠᱚ ᱛᱷᱚᱠ:ᱠᱷᱟᱢᱵᱷᱟᱛ ᱠᱚᱪᱟ ᱫᱚᱨᱭᱟ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱛᱷᱚᱠ:1612 establishments in the British Empire
ᱳᱰᱤᱭᱟ ᱯᱟᱹᱨᱥᱤ
ᱳᱰᱤᱭᱟ ᱥᱮ ᱩᱲᱤᱭᱟ (ᱤᱝᱞᱤᱥ: Odia /əˈdiːə/ or Oriya /ɒˈriːə/; ᱳᱰᱤᱭᱟ: ଓଡ଼ିଆ) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱫᱚ ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱜᱟᱫᱮᱞ ᱨᱮᱱᱟᱜ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱫᱚ ᱵᱷᱟᱨᱚᱛ ᱨᱮᱭᱟᱜ ᱳᱰᱤᱥᱟ ᱯᱚᱱᱚᱛ ᱨᱮᱱ ᱦᱚᱲ ᱠᱚ ᱡᱟᱹᱥᱛᱤ ᱠᱚ ᱨᱚᱲᱼᱟ । ᱳᱰᱤᱥᱟ ᱥᱟᱝ ᱯᱚᱪᱷᱤᱢ ᱵᱟᱸᱜᱽᱞᱟ, ᱪᱷᱚᱛᱤᱥᱜᱚᱲ, ᱡᱷᱟᱨᱠᱷᱚᱸᱰ, ᱟᱱᱫᱷᱨᱚ ᱯᱨᱚᱫᱮᱥ ᱟᱨ ᱜᱩᱡᱽᱨᱟᱴ (ᱥᱩᱨᱚᱴ ) ᱠᱚᱨᱤᱱ ᱦᱚᱲ ᱠᱚ ᱨᱚᱯᱚᱲᱟ ᱾ ᱱᱚᱶᱟ ᱳᱰᱤᱥᱟ ᱨᱮᱭᱟᱜ ᱯᱩᱭᱞᱩ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱳᱰᱤᱭᱟ ᱫᱚ ᱛᱩᱨᱩᱭ ᱜᱚᱴᱟᱝᱟᱜ ᱵᱷᱟᱨᱚᱛᱤᱭᱚ ᱯᱟᱹᱨᱥᱤ ᱞᱮᱠᱟᱛᱮ ᱥᱟᱥᱛᱨᱤᱭᱚ ᱢᱟᱱᱭᱚᱛᱟ ᱧᱟᱢ ᱟᱠᱟᱫᱟ ᱾
ᱨᱚᱯᱚᱲ ᱠᱟᱱ ᱴᱷᱟᱶ
ᱳᱰᱤᱭᱟᱹ ᱛᱮ ᱫᱚ ᱳᱰᱤᱥᱟ ᱯᱚᱱᱚᱛ ᱥᱩᱨ ᱥᱩᱯᱩᱨ ᱯᱚᱱᱚᱛ ᱠᱚᱨᱮ ᱦᱚᱸ ᱠᱚ ᱨᱚᱯᱚᱲ ᱵᱟᱲᱟᱜ ᱜᱮᱭᱟ ᱾ ᱯᱩᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱢᱮᱫᱽᱱᱤᱯᱩᱨ ᱥᱟᱝ ᱟᱨ ᱦᱚᱸ ᱟᱭᱢᱟ ᱡᱟᱭᱜᱟ, ᱡᱷᱟᱨᱠᱷᱚᱸᱰ ᱨᱮᱭᱟᱜ ᱥᱤᱝᱦᱚᱵᱷᱩᱢᱤ ᱦᱚᱱᱚᱛ, ᱟᱱᱫᱷᱨᱚ ᱯᱨᱚᱫᱮᱥ ᱨᱮᱭᱟᱜ ᱥᱨᱤᱠᱟᱠᱩᱞᱚᱢ, ᱵᱤᱡᱚᱭᱱᱚᱜᱚᱨ ᱟᱨ ᱵᱤᱥᱟᱠᱷᱟᱯᱟᱴᱱᱟᱢ ᱦᱚᱱᱚᱛ, ᱪᱷᱚᱛᱤᱥᱜᱚᱲ ᱨᱮᱭᱟᱜ ᱥᱟᱢᱟᱝ ᱦᱚᱱᱚᱛ ᱟᱨ ᱱᱟᱜᱽᱯᱩᱨ ᱴᱷᱟᱶ ᱠᱚᱨᱮ ᱳᱰᱤᱭᱟᱹ ᱯᱟᱹᱨᱥᱤ ᱪᱟᱹᱞᱩᱜ ᱠᱟᱱᱟ ᱾ ᱜᱩᱡᱽᱨᱟᱴ ᱨᱮᱭᱟᱜ ᱥᱩᱨᱚᱴ ᱫᱚ ᱫᱚᱥᱟᱨ ᱴᱷᱟᱶ, ᱡᱟᱦᱟᱸ ᱨᱮ ᱡᱟᱹᱥᱛᱤ ᱳᱰᱤᱭᱟᱹ ᱛᱮᱠᱚ ᱨᱚᱯᱚᱲᱟ ᱾ ᱚᱱᱟ ᱵᱟᱹᱜᱤ ᱠᱟᱛᱮ ᱵᱟᱸᱜᱽᱞᱳᱨ, ᱦᱟᱭᱫᱽᱨᱟᱵᱟᱫᱽ, ᱯᱚᱸᱰᱤᱪᱮᱨᱤ, ᱪᱮᱱᱱᱟᱭ, ᱜᱳᱣᱟ, ᱢᱩᱢᱵᱟᱭ, ᱡᱟᱢᱥᱮᱫᱽᱯᱩᱨ, ᱵᱚᱨᱳᱫᱟ, ᱨᱟᱭᱯᱩᱨ, ᱚᱦᱢᱚᱫᱟᱵᱟᱫᱽ, ᱫᱤᱞᱞᱤ, ᱠᱚᱞᱠᱟᱛᱟ, ᱠᱷᱚᱲᱚᱜᱽᱯᱩᱨ, ᱜᱩᱣᱟᱦᱟᱴᱤ, ᱯᱩᱱᱮ ᱟᱨ ᱥᱤᱞᱵᱷᱟᱥᱟ ᱠᱚᱨᱮ ᱳᱰᱤᱭᱟᱹ ᱨᱚᱲ ᱫᱚ ᱪᱟᱹᱞᱩᱜ ᱠᱟᱱᱟ ᱾
ᱩᱪᱷᱟᱹᱱ ᱴᱷᱟᱶ
ᱳᱰᱤᱭᱟ ᱯᱟᱹᱨᱥᱤ ᱨᱮᱭᱟᱜ ᱯᱩᱭᱞᱩ ᱮᱛᱚᱦᱚᱵ ᱫᱚ ᱵᱟᱝ ᱵᱟᱰᱟᱭ ᱠᱟᱱ ᱨᱮᱦᱚᱸ ᱫᱷᱤᱨᱤ ᱜᱚᱸᱜᱷᱚᱨ ᱠᱚᱨᱮ ᱚᱞ ᱥᱚᱫᱚᱨ ᱠᱟᱱ ᱚᱱᱚᱞ ᱠᱚ ᱜᱮ ᱯᱟᱸᱡᱟ ᱠᱟᱱᱟ ᱾ ᱠᱚᱲᱟᱦᱟᱸᱰᱤ ᱨᱮᱭᱟᱜ ᱜᱩᱰᱟᱦᱟᱸᱰᱤ ᱠᱷᱚᱱ, ᱒᱐ ᱦᱚᱡᱟᱨ ᱵᱚᱪᱷᱚᱨ ᱢᱟᱬᱟᱝ ᱨᱮᱭᱟᱜ ᱪᱤᱛᱟᱹᱨ, ᱱᱩᱣᱟᱯᱚᱰᱟ ᱨᱮᱭᱟᱜ ᱑᱐ ᱦᱚᱡᱟᱨ ᱵᱚᱪᱷᱚᱨ ᱞᱟᱦᱟ ᱨᱮᱭᱟᱜ ᱪᱤᱛᱨᱚᱞᱤᱯᱤ ᱟᱨ ᱡᱷᱟᱨᱥᱩᱜᱩᱰᱟ ᱨᱮᱭᱟᱜ ᱵᱤᱠᱨᱚᱢᱠᱷᱳᱞᱚ ᱠᱷᱚᱱ ᱧᱟᱢ ᱟᱠᱟᱱ ᱓᱕᱐᱐ ᱵᱚᱪᱷᱚᱨ ᱞᱟᱦᱟ ᱨᱮᱭᱟᱜ ᱜᱚᱝᱜᱷᱚᱨ ᱚᱱᱚᱞ ᱠᱚ ᱫᱚ ᱳᱰᱤᱭᱟ ᱯᱟᱹᱨᱥᱤ ᱨᱮᱭᱟᱜ ᱮᱛᱚᱦᱚᱵ ᱢᱮᱱᱛᱮ ᱠᱚ ᱢᱚᱱᱮᱭᱟ ᱾ ᱡᱳᱜᱤᱬᱚᱴᱷᱚ ᱨᱮᱭᱟᱜ ᱚᱱᱚᱞ ᱨᱮ ᱧᱟᱢ ᱟᱠᱟᱱ “ଠ” ᱫᱚ ᱟᱭᱢᱟ ᱞᱮᱠᱟᱱᱟᱜ ᱯᱟᱹᱨᱟᱤ ᱨᱮᱭᱟᱜ ᱪᱤᱠᱤ ᱨᱮ ᱧᱟᱢ ᱠᱟᱱᱟ ᱾